
CORNELII NEPOTIS 

r I T A 

ARGVMENTVW. opera, TEMPrS 
HVirS SCRIPTI 

A CERARDO 10 ANNE FOSSIO 

CONCISU AT A. 


C ornelius Nepos et ante Caesaris dictatu- 
ram, et eo dictatore, et postea vixit. Hiero- 
nymus in Chronico Eusebiano refert illum 
ad annum Augusti quartum. Nec cuiquam 
repugnem , colligenti inde, tum demum divul- 
gare ea coepisse opera, quibus maxime incla- 
ruit. Padi erat accola, teste Plinio lib. iii. 
cap. XVIII., unde Catullo, epigrammate pri- 
mo, Italus; Ausonio autem, epist. xxiv. Gal- 
lus vocatur: nempe quia Italia Transpada- 
na diceretur Gallia Togata. De urbe patria, 
quidquam se habere comperti negat Elias 

Vinetus in Auson. Idill. vii. At Veronensem 
fuisse, in Leandri Albcrti Italia lego, uti et 
in Cosmographia optimi atque amicissimi 
quondam viri, Pauli 3Ierulae. Imo ex Vero- 
nensium historicorum syllabo, (^quem doctis- 
simus amplissimusquc Alexander Becellus, 
Veronensis urbis Cancellarius, fecit, ac illu- 
strissimus Comes Fernandus Nogarola, vir ut 
genere, ita literarum studio nobilissimus, cum 
V. Cl. Laurentio Pignorio, atque is rnecum 
communicavit') intelligo, natum fuisse Nepo- 
tem in Hostilia, qiii Veronensium vicus est, 
Tacito, Plinio, Cassiodoro,et Antonino in Iti- 
nerario memoratus , hodieque Ecclesiasticae 
Veronensium iurisdiclioni subditus. 

Historicus hic Ciceronis amicus familiaris 
a Gellio vocatur lib. xv.cap. .v.rr///. Clironica 
scripsisse, testis est idem Gellius lib. xxrii. 
cap. XXI. In his pro triplici tempore, ddrd.a, 
/iv^ixu , xai ialoptXM, (de quibus ex J ciirone 
et aliis, libro de arte historica diximus) tres vi- 
detur scripsisse libros, ac singulis unius tem- 
poris narrationem esse complexus. Sane tres 

libros fecisse Nepotem, quibus omne aevum 
comprehenderit, liquido testatur Catullus ini- 
tio Hendecasyllaborum. Nec historicum tem- 
pus nb eo solum esse tractatum, indicio est il- 
lud Ausonii: Apologos Titiani, et Nepotis 
Chronica, quasi alios apologos (nam ct ipsa 
instar fabularum sunt) ad. nobilitatem tuam 
misi. Item ex eo, quod Tertullianus in Apo- 
logetico adversus gentes (^ubi eum inter anti- 
quitatum commentatores disertim reponit'^ di- 
cit, haud aliud Saturnum , quam hominem 
promulgasse. Quod etiam Lactantius tradit 
lib. 1. cap.xiii. 

Reliquit praeterea libros illustrium viro- 
rum, quorum Gellius meminit libro xi. cap. 
rin., et Servius in i. Aeneid. Eorum librum 
I. xr. et XFi. citat Charisius. Ex his habemus 
viginti duos exterarum gentium Imperatores. 
Ceteris libris egisse de Romanis, haec eius ver- 
ba ostendunt in extrema Hannibalis vita: Sed 
nos tempus est huius libri facere finem, et 
Romanorum explicare Imperatores : quo fa- 
cilius , collatis utrorumque factis, qui viri 

praeferendi sint, possit indicari. Operis eius 
genuina inscriptio patet ex ultimis hisce prae- 
fationis verbis : Qnare ad propositum venie- 
mus, et in hoc exponemus lihro Vitas Excel- 
LENTiVM Imperatorvim. Ac vcl pioplcr hoc o- 
pus historicis accensori meretur Nepos , etsi 
paulo aliter senserit Desiderius in Ciceronia- 
no suo, ubi de Aemilio, scii verius Nepote sic 
scribit: Candidus est laudator omnium, quo- 
rum vitam descripsit, ut cncomiastem dicas 
verius, quam historiographum. Nam praeter 
Imperatores seorsum exarasse librum de Re- 
gibus, argumento haec erunt quae Timoleon- 
tis vitae subdit: Ili fere fuere Graeciae gen- 
tis duces, qui memoria digni videbantur, 
jiraeter Reges. Namque eos attingere no- 
luimus, quod omnium res gestae separatirn 
sunt relatae; neque tamen hi admodum sunt 
multi . 

Externi Imperatores, quos habemus, Aemi- 
lii esse Probi a multis creduntur. Qui error in- 
de provenit, quod librario id fuerit nomen, qui 
vitas eas partim sua, partim patris et matris 

manu scriptas Theodosio obtulit. Hoc ita es- 
se, ostendunt versiculi, qui vitis istis praemit- 
ti in MStis solent. Ac nec Aemilium, nec Theo- 
dosiani aevi quemquam, eorum esse librorum 
auctorem, abunde arguit pura et Romana 
dictio. Opinetur aliquis, ut Trogus ab lusti- 
no, ita ab Aemilio, qui sub Theodosio vixit, 
in compendium esse redactum Nepotem. Sed 
aliud suadet operis concinnitas, et illa prae- 
fandi ratio, quae est in Epaminondae vita, 
ac in Pelopida in primis, ubi brevitatem iu- 
stam pollicetur . Attamen sententia haec, li- 
cet erronea, minus periculi habeat, dummo- 
do extra controversiam maneat, Aemilium o- 
mnia de purissimis Nepotis fontibus hausisse. 
Sane Tulliani esse aevi scriptorem, neque a- 
lium quam Nepotem, tum veterum aliquot li- 
brorum indicio cognoscitur , tum etiam, quod 
ad Pomponium Atticum (^cuius idem rogatu 
de vita Catonis librum fecit') vitae istae scri- 
bantur: utcumque id in quarto 3Iiscellaneo- 
rum suorum neget Hieronymus Magius, qui 
ipsa Nepotis praefatione satis refellitur. 

Accedit et altera ratio: nam his in libris 
ea legere est, quae opus hoc scriptum esse 
clamant quo tempore Pompeius et Caesar plus 
poterant, quam libera in repuhlica expediret. 
Ea Lambinus loca congessit, ut nihil attineat 
illa hic reponere. Nec libris istis de viris illu- 
stribus solum persecu tus est excellentes Impe- 
ratores; sed etiam commentationibus claros. 
Quod argumentum signat B. Hieronymus , 
praefatione de Scriptoribus Ecclesiasticis ; u- 
bi Nepotem inter eos refert , quorum exemplo 
acturus sit de iis qui scribendo claruerunt. 
Egit autem Nepos tum de Craccis auctori- 
bus, tum de Latinis. De Craccis, colligo in- 
de, quod in Dionis vita dicat, librum se fe- 
cisse de illustribus historicis: in quo inter a- 
lia tractarit de Philisto historico. De Lati- 
nis, argumento sunt plurima. Nam de Teren- 
tio egisse, ex Suetonio scimus in Terentii vita 
Donato perperam tributa. Ad haec primum 
de vita Ciceronis librum Cellius citat lib. xv. 
cap. xxyiii. Eoque ex opere fragmentum ILier- 
ronymus adfert epist. ad Pammachium. Imo 

verisimile est, inde esse tum vitam T. Pom- 
ponii Attici , quae exstat, tum vitam Catonis, 
quam istis claudit verbis: Huius de vita ct 
moribus plura in eo libro persequuti sumus, 
quem separatim de eo fecimus rogatu Titi 
Pomponii Attici. Quare studiosos Catonis ad 
illud volumen relegamus, ^perfe indicat, eo 
nunc de Calone brevius se agere, quia sepa- 
ratim de eodem scripserit. Ergo vita illa Cato- 
nis, quam paucis perstrictam habemus, ma- 
ioris pars est voluminis , in quo Romanorum 
complurium vitae continerentur. Et sane in 
antiquissimo codice Oberti Gifanii ante vitam 
Attici legebantur haec verba: Ex libro Corne- 
lii Nepotis de Historicis Latinis. Reliquit et- 
iam Exemplorum libros, quos citant Gellius 
lib. rii. cap. xviii., ct Charisius lib. i. Alia 
quoque eiusdem laudant veteres: sed non 
item quae ad historiam pertineant. Nam ex 
epistola eius ad Ciceronem quaedam Lactan- 
tius adfert lib. iii. Institut. Divinar. cap. xv. 
Quemadmodum et Ciceronis ad Nepotem epi- 
stolae meminit Tranquillus in Iulio cap. lv., 

Ammianus Marcellinus initio libri xxvi., ac 
Priscianus lih. viu. Imo et secundum Cicero- 
nis epistolarum librum ad Nepotem Macro- 
bius citatlib. II. Saturnal. cap. i. Quod si quis 
fragmenta omnia Nepotis desideret, longe iis 
colligendis priorum vicit industriam Andreas 
Schottus. Hermolaus Barbarus Castigationi- 
bus in Plinii lib. xr. cap. xxix. censet libellum 
de Piris illustribus, qui Plinio tribui solet, Cor- 
nelii Nepotis esse, haud Plinii: atque id ve- 
teribus codd. adstrui posse asseverat. Etiam 
lanihaec Parrhasii sententia fuit. Vtrius sit, 
dubitari ait Pinctus, nec ea de re statuere 
quidquam ausus est. Imo aliqui aut Sueto- 
nium, aut Tacitum, esse auctorem putarunt , 
ut indicat Gyraldus dialogismo xxri. Sed o- 
mnino sunt Sexti Aurelii Pictoris: ut satis 
nunc constat ex editione Andreae Schotli. 

Non dubito interim, quin pleraque ex Ne- 
pote Pictor desumserit. Nam quod Ludovicus 
Pives lib.r. de tradendis disciplinis, Nepotem, 
ait, de Graecis solum ducibus scripsisse; id 
satis refellitur verbis Nepotis antea adductis. 

Fir doctissimus Io: Maria Catanacus, Com- 
mentario in Plinii librum iv. epist. xxviii., 
quae ad Severum scripta est, etiam Daretem 
Plirygiiim a Nepote translatum arbitratur. 
iVcmpe decepit cum vulgaris i-aiypacpi]. Atta- 
men et hic aqua haeret Fineto, Notis iuAu- 
son. Idyll. vii. Negat esse, qui certi aliquid 
de translatione hac ausit affirmare. Atqui o- 
mnes, quibus ullum in hisce literis iudichirn 
est, satis vident, nec Daretem illum esse ge- 
nuinum, nec dictionem eius Augusteam sape- 
re aetatem; sed recentiorem multo. Nepotem 
autem Caesaris Augusti aevo obiisse, Plinius 
testatur libro /x. cap. xxxix. , et lib. x., cap. 
XXXJIJ. Atque hoc fortasse impulit Cenebrar- 
dum ut putaret, eum nato iam Christo super- 
stitem fuisse: qui et lacoburn Cualterium , 
cum primum tabulas ederet Chronographicas, 
in eam sententiam pertraxit. Sed Nepotem eo 
usque aetatem prorogasse nemo temere dixe- 
rit, qui tanti eum in literis nominis iam Tul- 
lii, Attici, Catulli temporibus fuisse cogitarit. 

AVCTORIS PRAEFATIO. 


iNIon dubito fore plcrosquc, Attice, qui 
hoc genus scripturae Icvc, et non satis di- 
gnum summorum virorum personis indicent , 
quum relatum legentrquis musicam docuerit 
Epaminondam; aut in eius virtutibus com- 
memorari, saltasse eum commode, scienter- 
que tibiis cantasse. Sed hi erunt fere, qui ex- 
pertes literarum Graecarum, nihil rectum, 
nisi quod ipsorum moribus conveniat, puta- 
bunt. Ili, si didicerint, non eadem omnibus 
esse honesta atque turpia, sed omnia maio- 
rum institutis iudicari; non admirabuntur, 
nos in Graiorum virtutibus exponendis rao- 

res eorum sequutos. Neque enim Cimoni fuit 
turpe, Atlieniensium summo viro, sororem 
germanam hahere in matrimonio ; quippe 
quum eius cives eodem uterentur institu- 
to: at id quidem nostris moribus nefas habe- 
tur. Laudi in Graecia ducitur adolescentulis, 
(|uamplurimos habere amatores. Nulla La- 
cedaemoni tam est nobibs vidua, quae non 
ad sccnam eat mercede conducta- Magnis in 
laudibus tota fuit Graecia, victorem Olym- 
piae citari; in scenam vero prodire, et popu- 
lo esse spectaculo , nemini in eisdem genti- 
bus fuit turpitudini. Quae omnia apud nos 
partiin infamia, partira humilia atque ab ho- • 
nestate remota ponuntur. Contra ea plera- 
que nostris moribus sunt decora, quae apud 
illos turpia putantur. Quem enim Romano- 
rum pudet uxorem ducere in convivium? aut 
cuius materfamilias non primum locum tenet 
aedium, atque in celebritate versatur? quod 
multo fit aliter in Graecia: nam neque in con- 
vivium adhibetur, nisi propinquorum; neque 
sedet, nisi in interiore parte aedium, quae 

gynaeconitis appellatur, quo nemo accedit, 
nisi propinqua cognatione coniunctus. Sed 
plura persequi tum magnitudo voluminis pro- 
hibet, tum festinatio, ut ea explicem, quae 
exorsus sum. Quare ad propositum veniemus, 
et in hoc exponemus libro Vitas Excellen- 
tium Imperatorum. 

IVLiltiades Cimonis fllivis, Atheniensis, quum 
et antiquitate generis, et gloria maiorum, et 
sua modestia unus omnium maxime floreret; 


eaque esset aetate, ut non iam solum de eo 
hene sperare, sed etiam confidere cives pos- 
sent sui , talem futurum , qualem cognitum 
iudicarunt: accidit, ut Athenienses Cherso- 


nesum colonos vellent mittere. Cuius generis 
quum magnus numerus esset, et multi eius de- 
migrationis peterent societatem: ex his dele- 
cti Delphos deliberatum missi sunt, qui con- 
sulerent Apollinem, quo potissimum duce u- 
terentur. Nam tum Thraces eas regiones te- 
nebant, cum quibus armis erat dimicandum. 
His consulentibus, nominatim Pythia prae- 
cepit, ut Miltiadem sibi imperatorem sume- 

rcnt : id si fecissent , incepta prospera futu- 
ra. Hoc oraculi responso, Miltiades cum de- 
lecta manu classe Chersonesum profectus, 
quum accessisset Lcmnnm, et incolas eius in- 
sulae sub potestatem redigere vellet Athe- 
niensium , idque ut Lemnii sua sponte fa- 
cerent, postulasset: illi irridentes responde- 
runt, tum id se facturos, quum ille, domo na- 
vibus proficiscens , vento aquilone venisset 
Lemnum. Hic enim ventus a septentrionibus 
oriens , adversum tenet Athenis proficiscenti- 
bus. Miltiatles morandi tempus non habens, 
cursum direxit quo tendebat, pervenitque 
Chersonesum. 


II. 

Ibi brevi tempore Barbarorum copiis dis- 
icetis, tota regione, quam petierat, potitus, 
loca castellis idonea communivit: multitudi- 
nem, quam secum duxerat, in agris colloca- 
vit, crebrisque excursionibus locupletavit. 
Neque minus in ea re prudentia, quam fe- 
licitate adiutus est : nam quum virtute mili- 

tum devicisset hostium exercitus, summa ae- 
cjuitate res constituit, atque ipse ibidem ma- 
nere decrevit. Erat cuim inter eos dignitate 
regia, quamvis carebat nomine: neque id ma- 
gis imperio, quam iustitia, consequutus: ne- 
que eo secius Atheniensibus, a quibus erat 
profectus, officia praestabat. Quibus rebus 
fiebat, ut uon minus eorum voluntate per- 
petuo imperium obtmeret , qui miserant , 
quam illorum , cum quibus erat profectus. 
Chersoneso tali modo constituta , Lemnum 
revertitur, et ex pacto postulat, ut sibi ur- 
bem tradant. Illi enim dixerant, quum ven- 
to Borea domo profectus, eo pervenisset, sese 
dedituros, se autem domum Chersonesi ha- 
bere. Cares, qui tura Lemnum incolebant, 
etsi praeter opinionem res ceciderat , tamen 
non dicto, sed secunda fortuna adversario- 
rum capti, resistere ausi non sunt, atque ex 
insula demigrarunt. Pari felicitate ceteras in- 
sulas, quae Cyclades nominantur, sub Athe- 
niensium redegit potestatem. 


/ 

III. 

Eisdem temporibus Persarum rex Darius, 
ex Asia iii Europam exercitu traiecto, Scy- 
this bellum inferre decrevit: pontem fecit ia 
Istro flumine, t£ua copias traduceret. Eius 
pontis, dum ipse abesset, custodes reliquit 
principes, quos sccum cx Ionia et Aeolide 
duxerat : quibus singulis ipsarum urbium 
perpetua dederat imperia. Sic enim ptita- 
V it, facillime se Graeca lingua loquentes, qui 
Asiam incolerent, sub sua retenturum pote- 
state, si amicis suis oppida tuenda tradidis- 
set, quibus, se oppresso, nulla spes salutis re- 
linqueretur. In hoc fuit tum numero Miltia- 
des, cui illa custodia crederetur. Hic, quum 
crebri afferrent nuncii, male rem gerere Da- 
rium, premique ab Scythis, Miltiades horta- 
tus est pontis custodes, ne a fortuna datam 
occasionem liberandae Graeciae dimitterent. 
Nam si cum his copiis, ([uas secum transpor- 
taverat, interiisset Darius, non solum Euro- 
pam fore tutam, sed etiam eos, qui Asiam 

incolerent Graeci genere, liberos a Persarum 
futuros dominatione et periculo. Id et facile 
effici posse : ponte enim rescisso , regem vel 
hostium ferro, vel inopia, paucis diebus in- 
teriturum. Ad hoc consilium quum plerique 
accederent, llistiaeus Milesius, ne res confi- 
ceretur, obstitit, dicens; non idem ipsis, qui 
summas imperii tenerent, expedire, et mul- 
titudini, quod Darii regno ipsorum niteretur 
dominatio. Quo extincto, ipsos potestate ex- 
pulsos civibus suis poenas daturos. Itaque 
adeo se abhorrere a ceterorum consilio, ut 
nihil putet ipsis utilius, quam confirmari re- 
gnum Persarum, lluius quum sententiam plu- 
rimi essent sequuti, Miltiades non dubitans , 
tam multis consciis , ad regis aures consilia 
sua perventura , Chersonesum reliquit , ac 
rursus Athenas demigravit. Cuius ratio etsi 
non valuit, tamen magnopere est laudanda: 
quum amicior omnium libertati, quam suae 
fuerit dominationi. 

IV. 

Darius autem, quum ex Europa in Asiam 
redisset, hortantibus amicis, ut Graeciam in 
suam redigeret potestatem, classem quin- 
gentarum navium comparavit, eique Datim 
praefecit et Artaphernem ; hisque ducen- 
ta peditum millia et decem equitum dedit , 
causam interserens , se hostem esse Athe- 
niensibus, quod eorum auxilio Iones Sardis 
expugnassent , suaque praesidia interfecis- 
sent . Praefecti regii classe ad Euboeam ap- 
pulsa, celeriter Eretriam ceperunt, omnes- 
que eius gentis cives abreptos, in Asiam ad 
regem miserunt. Inde ad Atticam accesse- 
runt , ac suas copias in campum Marathona 
deduxerunt. Is abest ab oppido circiter mil- 
lia passuum decem. Hoc tumultu Athenien- 
ses tam propinquo, tamque magno permoti, 
auxilium nusquam nisi a Lacedaemoniis pe- 
tiverunt : Philippidemque cursorem eius ge- 
neris , qui hemerodromi vocantur, Lacedae- 
monem miserunt, ut nunciaret quam celeri 

opus esset auxilio . Domi autem creati de- 
cem praetores, cjui exereitui praeessent; in 
eis Miltiades. Inter quos magna fuit conten- 
tio, utrum moenibus se defenderent, an ob- 
viam irent hostibus, acieque contenderent. 
Vnus Miltiades maxime nitebatur, ut primo 
quoque tempore castra fierent. Id si factum 
esset, et civibus animum accessurum, quum 
viderent de eorum virtute non desperari: et 
hostes eadem re fore tardiores , si animadver- 
terent, auderi adversus se tam exiguis copiis 
dimicare. 


V. 

Hoc in tempore nulla civitas Atheniensi- 
bus auxilio fuit praeter Plataeensium ; ea mil- 
le misit militum. Itaque horum adventu de- 
cem milba armatorum completa sunt: quae 
manus mirabili flagrabat pugnandi cupidi- 
tate; quo factum est, ut plus, quam colle- 
gae, Miltiades valuerit: eius enim auctorita- 
te impulsi Athenienses, copias ex urbe edu- 
xerunt, locoque idoneo castra fecerunt: de- 

inde postero die sub montis radicibus, acie e 
regione instructa, nova arte , vi summa prae- 
lium commiserunt; namque arbores multis 
locis erant rarae, lioc consilio, ut et montium 
tegerentur altitudine , et arborum tractu e- 
quitatus hostium impediretur, ne multitudi- 
ne clauderentur. Datis, etsi non locum ae- 
quum videbat suis, tamen fretus numero 
copiarum suarum confligere cupiebat : eo- 
que magis, quod prius, quam Lacedaemonii 
subsidio venirent, dimicare utile arbitraba- 
tur. Itaque in aciem peditum centum, equi- 
tum decem millia produ.vit , praeliumque 
commisit. In quo tanto plus virtute value- 
runt Athenienses, ut decemplicem numerum 
hostium profligarent: adeoque perterruerunt, 
ut Persae non castra, sed naves peterent. Qua 
pugna nihil adhuc est nobilius ; nulla enim 
unquam tam exigua manus tantas opes pro- 
stravit. 

VI. 

Cuius victoriae non alienum videtur, qua- 
le praemium Miltiadi sit tributum, docere; 
quo facilius intelligi possit, eamdem omnium 
civitatum esse naturam. Vt enim populi no- 
stri honores quondam fuerunt rari et tenues , 
oh eamque causam gloriosi; nunc autem ef- 
fusi, atque obsoleti: sic olim apud Athenien- 
ses fuisse reperimus. Nam huic Miltiadi, qui 
Athenas totamque Graeciam liberavit, ta- 
lis honos tributus est in porticu, quae Poe- 
cile vocatur, quum pugna depingeretur Ma- 
rathonia, ut in decem praetorum numero pri- 
ma eius imago poneretur, isque hortaretur 
milites, pracliumque committeret. Idem ille 
populus, posteaquam maius imperium est na- 
ctus, et largitione magistratuum corruptus 
est, trecentas statuas Demetrio Phalereo de- 
crevit. 

Post hoc praelium classem septuaginta na- 
vium Athenienses eidem Miltiadi dederunt, 
ut insulas, quae barbaros adiuveraut, bello 
persequeretur: quo imperio plerasque ad of- 
ficium redire coegit, nonnullas vi expugna- 
vit. Ex his Parum insulam opibus elatam, 
quum oratione reconciliare non posset, co- 
pias e navibus eduxit, urbem operibus clau- 
sit, omnique commeatu privavit; deinde vi- 
ncis ac testudinibus constitutis, propius mu- 
ros accessit. Quum iam in eo esset, ut oppi- 
do potiretur, procul in continenti lucus, qui 
ex insula conspiciebatur, nescio quo casu, 
nocturno tempore incensus est; cuius flam- 
ma ut ab oppidanis et oppugnatoribus est vi- 
sa, utrisque venit in opinionem, signum a 
classiariis regiis datum. Quo factum est, ut 
et Parii a deditione deterrerentur, et Miltia- 
des timens, ne classis regia adventaret, in- 
censis operibus, quae statuerat, cum totidem 
navibus, atque erat profectus, Athenas ma- 

gna cum offensione civium suorum rediret. 
Accusatus ergo proditionis, quod quum Pa- 
rum expugnare posset, a rege corruptus , in- 
fectis rebus a pugna discessisset. Eo tempo- 
re aeger erat vulneribus, quae in oppugnan- 
do oppido acceperat. Itaque quoniam ipse 
pro se dicere non posset, verba pro eo fecit 
frater eius Tisagoras. Causa cognita, capitis 
absolutus pecunia mulctatus est ; eaque lis 
quinquaginta talentis aestimata est, quantus 
in classem sumptus factus erat. Hanc pecu- 
niam quod solvere non poterat , in vincula 
publica coniectus est, ibique diem obiit su- 
premum. 


VIII. 

Ilie etsi crimine Pario est accusatus, ta- 
men alia fuit causa damnationis. Nam Athe- 
nienses propter Pisistrati tyrannidem , quae 
paucis annis ante fuerat , omnium suorum 
civium potentiam extimescebant. Miltiades 
multum in imperiis magistratibusque versa- 
tus, non videbatur posse esse privatus, prae- 

scrtim quum consuetudine ad imperii cupidi- 
tatem trahi videretur. Nam Chersonesi omnes 
illos, quos habitarat annos, perpetuam obti- 
nuerat dominationem , tyrannusque fuerat 
appellatus, sed iustus. Non erat enim vi con- 
sequutus, sed suorum voluntate, eamque po- 
testatem bonitate retinuerat. Omnes autem 
et habentur et dicuntur tyranni, qui pote- 
state sunt perpetua in ea civitate, quae liber- 
tate usa est. Sed in Miltiade erat cum sum- 
ma humanitas, tum mira comitas, ut nemo 
tam humilis esset , cui non ad eum aditus pa- 
teret ; magna auctoritas apud omnes civita- 
tes, nobile nomen, laus rei militaris maxima. 
Ilaec populus respiciens , maluit eum inno- 
xium plecti, quam se diutius esse in timore. 

I. 


Themistocles Neocli filius, Atheniensis. Hu- 
ius vitia ineuntis adolescentiae magnis sunt e- 
mendata virtutibus: adeo ut anteferatur huic 
nemo, pauci pares putentur. Sed ab initio 
est ordiendum. Pater eius Neoclus generosus 
fuit. Is uxorem Acarnanam civem duxit, ex 
qua natus est Themistocles; qui quum mi- 
nus esset probatus parentibus , quod et libe- 
rius vivebat , et rem familiarem negligebat, 
a patre exheredatus est . Quae contumelia 
non fregit eum, sed erexit. Nam quum iudi- 
casset, sine summa industria non posse eam 
exstingui , totum se dedit reipubbeae , diligen- 
tius amicis famaeque serviens. Multum in 
iudiciis privatis versabatur, saepe in concio- 
nem populi prodibat, nulla res maior sine eo 

gerebatur, celeriterque , cjuac opus erant, rc- 
periebat, facile eadem oratione explicabat. Ne- 
que minus in rebus gerendis promptus quam 
excogitandis erat: quod et de instantibus (ut 
ait Thucydides) verissime iudicabat, et de 
futuris callidissime coniiciebat. Quo factum 
est, ut brevi tempore illustraretur. 

II. 

Primus autem gradus fuit capessendae 
reipublicae bello Corcyraeo; ad quod geren- 
dum praetor a populo factus, non solum prae- 
senti bello , sed etiam reliquo tempore fe- 
rociorem reddidit civitatem; nam quum pe- 
cunia publica, quae ex metallis redibat, lar- 
gitione magistratuum quotannis interiret, il- 
le persuasit populo , ut ea pecunia classis 
centum navium aedificaretur. Qua celeriter 
effecta , primum Corcyraeos fregit : demde 
maritimos praedones consectando, mare tu- 
tum reddidit . In quo cum divitiis ornavit , 
tum etiam peritissimos belli navalis fecit 
Athenienses. Id «piantae saluti fuerit univer- 

sae Graeciae, bello cognitum est Persico. 
Nam quum Xerxes et mari et terra bellum 
universae inferret Europae, cum tantis eam 
copiis invasit, quantas neque ante neque 
postea habuit quisquam. Huius enim classis 
mille et ducentarum navium longarum fuit, 
quam dao miUia onerariarum sequebantur: 
terrestres autem exercitus septingentorum 
millium peditum, equitum quadringentorum 
millium fuerunt. Cuius de adventu quum fa- 
ma in Graeciam esset perlata, ct maxime 
Athenienses peti dicerentur, propter pu- 
gnam Marathoniam, miserunt Delphos con- 
sultum quidnam facerent de rebus suis. De- 
liberantibus Pythia respondit, ut mocnihus 
ligneis se munirent. Id responsum quo vale- 
ret quum intelligeret nemo , Themistocles 
persuasit, consilium esse Apolhnis, ut in na- 
ves se suaque conferrent: eum enim a Deo 
significari murum ligneum. Tali consilio pro- 
bato, addunt ad superiores totidem naves tri- 
remes; suaque omnia, quae moveri poterant, 
partim Salaminem, partim Troezenem aspor- 


DiyiiiZcvj by CjOO^Ic 


20 


CORNELII NEPOTIS 


tant: arcem sacerdotibus paucisque maiori- 
bus natu, ac sacra procuranda tradunt; reli- ^ 
quum oppidum relinquunt. 

III. 

Huius consilium plerisque civitatibus dis- 
plicebat, et in terra dimicari magis place- 
bat. Itaque missi sunt delecti cum Leonida 
Lacedaemoniorum rege , qui Thermopylas 
occuparent , longiusque barbaros progredi 
non paterentur. Hi vim bostium non susti- 
nuerunt, eoque loco omnes interierunt. At 
classis communis Graeciae trecentarum na- 
vium, in qua ducentae erant Atheniensium, 
primum apud Artemisium, inter Euboeam 
continentemque terram cum classiariis regis 
conflixit: angustias enim Themistocles quae- 
rebat, ne multitudine circumirctur. Hinc et- 
si pari praelio discesserant, tamen eodem lo- 
co non sunt ausi manere ; quod erat pericu- 
lum, ne, si pars navium adversariorum Eu- 
boeam superasset, ancipiti premerentur pe- 
riculo. Quo factum est, ut ab Artemisio di- 

scederent, et exadversum Athenas apud Sa- 
lamina classem suam constituerent. 


IV. 

At Xerxes, Thermopylis expugnatis, pro- 
tinus accessit Astu; idque nullis defendenti- 
bus, interfectis sacerdotibus, quos in arce 
invenerat, incendio delevit. Cuius fama per- 
territi classiarii, quum manere non aiulerent, 
et plurimi hortarentur, ut domos suas quis- 
que discederent, moenibusque se defende- 
rent: Themistocles unus restitit, et universos 
esse pares aiebat, dispersos testabatur pe- 
rituros; idque Eurybiadi regi Lacedaemo- 
niorum, qui tum summae imperii praeerat, 
fore affirmabat. Quem quum minus, quam 
vellet, moveret, noctu de servis suis, quem 
habuit fidelissimum, ad regem misit, ut ei 
nunciaret suis verbis, adversarios eius in fu- 
ga esse; qui si discessissent, maiore cum la- 
bore et longhiquiore tempore bellum con- 
fecturum, quum singulos consectari cogere- 
tur; quos si statim aggrederetur, brevi uni- 

versos oppressurum. Hoc eo valebat, ut in- 
gratiis ad depugnandum omnes cogerentur. 
Ilac re audita, Barbarus nihil doli subesse 
credens, postridie alienissimo sibi loco, con- 
tra opportunissimo hostibus, adeo angusto 
mari conflixit, ut eius multitudo navium ex- 
plicari non potuerit. Victus ergo est magis 
consilio Themistoclis ejuam armis Graeciae. 

V. 

Hic Barbarus etsi male rem gesserat , ta- 
men tantas habebat reliquias copiarum, ut 
etiam cum bis opprimere posset hostes. Inte- 
rim tamen ab eodem gradu depulsus est. Nam 
Themistocles verens, iic bellare persevera- 
ret, certiorem eum fecit, id agi, ut pons, 
quem ille in Hellesponto fecerat, dissolvere- 
tur, ac reditu in Asiam excluderetur; idque 
ei persuasit. Itaque qua sex mensibus iter fe- 
cerat, eadem minus diebus triginta in Asiam 
reversus est: seque a Themistocle non supe- 
ratum, sed conservatum indicavit. Sic imius 
viri prudentia Graecia liberata est, Europae- 

que succubuit Asia. Haec altera victoria, 
quae cum Marathonio possit comparari tro- 
paeo. Nam pari modo apud Salamina par- 
vo numero navium maxima post hominum 
memoriam classis est devicta. 

VI. 

Magnus hoc bello Themistocles fuit , ne- 
que minor in pace. Quum enim Phalereo por- 
tu neque magno neque bono Athenienses 
uterentur, huius consilio triplex Piraeei por- 
tus constitutvis est: isque moenibus circum- 
datus , ut ipsam urbem dignitate aequipara- 
rct, utilitate superaret. Idemque muros Athe- 
niensium restituit praecipuo suo periculo . 
Namque Lacedaemonii caussam idoneam na- 
cti propter barbarorum excursiones, <jua ne- 
garent oportere extra Peloponnesum ullam 
urbem haberi, ne essent loca munita, quae 
hostes possiderent , Athenienses aedificantes 
prohibere sunt conati. IIoc longe alio spe- 
ctabat, atque videri volebant. Athenienses 
enim duabus victoriis, Marathonia et Sala- 

minia, tantam gloriam apud omnes gentes 
erant consequuti, ut intclligerent Lacedae- 
monii de principatu sibi cum his certamen fo- 
re; quare eos quam infirmissimos esse vole- 
bant. Postquam autem audierunt muros in- 
strui, legatos Athenas miserunt, qui id fieri 
vetarent. His praesentibus desierunt, ac se 
de ea re legatos ad eos missuros dixerunt. 
Hanc legationem suscepit Themistocles , et 
solus primo profectus est: reliqui legati, ut 
tum exirent , quum satis altitudo muri ex- 
structa videretur, praecepit; atque ut inter- 
im omnes servi atque liberi opus facerent, 
neque ulli loco parcerent , sive sacer esset, si- 
ve privatus, sive publicus; sed undique, quod 
idoneum ad muniendum putarent, congere- 
rent. Quo factum est, ut Atheniensium mu- 
ri ex sacellis sepulcrisque constarent. 

VII. 

Themistocles autem, ut Lacedaemonem 
venit , adire ad magistratus noluit ; et dedit 
operam, ut quam longissime tempus duce- 


Digilized by Google 


THEMISTOCLES. 


20 


retur, causam interponens, se collegas exspe- 
ctare. Quum Lacedaemonii quererentur opus 
nihilominus fieri, eumque ea re conari fal- 
lere, interim reliqui legati sunt consequuti. 
A quibus quum audissct non multum su- 
peresse munitionis, ad Ephoros Lacedaemo- 
niorum accessit, penes quos summum impe- 
rium erat; atque apud eos contendit, falsa 
his esse dehtta; quare aequum esse, illos, vi- 
ros bonos nobilesque mittere, quibns fides 
haberetur, qui rem explorarent: interea sc 
obsidem retinerent. Gestus est ei mos, tres- 
que legati functi summis honoribus, Athenas 
missi sunt. Cum his collegas suos Themisto- 
cles iussit proficisci, eisque praedixit, ut ne 
prius Lacedaemoniorum legatos dimitterent, 
quam ipse esset remissus. Hos postquam A- 
thenas pervenisse ratus est, ad magistratum 
senatumque Lacedaemoniorum adiit, et a- 
pud eos liberrime professus est, Athenienses 
suo consiUo, quod communi iurc gentium 
facere possent. Deos publicos, suosque pa- 
trios ac penates, quo facilius ab hoste pos- 

sent defendere, muris sepsisse; neque eo, 
quod inutile esset Graeciae, fecisse: nam illo- 
rum urbem, ut propugnaculum, oppositam 
esse barbaris, apud qtiam iain bis classis re- 
gia fecisset naufragium: Lacedaemonios au- 
tem male et iniustc facere, qui id potius in- 
tuerentur, quod ipsorum dominationi, quam 
quod universae Graeciae utile esset: quare, si 
suos legatos recipere vellent, quos Athenas 
miserant, se remitterent; aliter illos nunquam 
in patriam recepturi. 

VIII. 

Hic tamen non effugit civium suorum in- 
vidiam: namque ob eumdem timorem, quo 
damnatus erat Miltiades, testularum suffra- 
giis e civitate eiectus, Argos habitatum con- 
cessit. Hic , quum propter multas eius virtutes, 
magna cum dignitate viveret, Lacedaemonii 
legatos Athenas miserunt, qui eum absentem 
accusarent, quod societatem cum rege Per- 
sarum ad Graeciam opprimendam fecisset. 
Hoc crimine absens proditionis est damnatus. 

Id ut audivit, quod non satis tutum se Ar- 
gis videbat, Corcyram demigravit. Ibi quum 
eius principes civitatis animadvertisset time- 
re, ne propter se bellum bis Lacedaemonii 
et Athenienses indicerent; ad Admetum Mo- 
lossorum regem, cum quo ei hospitium fue- 
rat, confugit.. Huc quum venisset, et in prae- 
sentia rex abesset : quo maiore religione se 
receptum tueretur, filiam eius parvulam ar- 
ripuit, et cum ea se in sacrarium, quod sum- 
ma colebatur ceremonia, coniecit. Inde non 
prius egressus est, quam rex eum, data dex- 
tra, in fidem reciperet, quam praestitit. Nam 
quum ab Atheniensibus et Lacedaemoniis ex- 
posceretur, publice supplicem non prodidit, 
monuitque ut consuleret sibi: difficile enim 
esse, in tam propinquo loco tuto eum versa- 
ri. Itaque Pydnam eum deduci iussit, et quod 
satis esset praesidii dedit. Hac re audita, hic 
in navem omnibus ignotus ascendit-: quae 
quum tempestate maxima Naxum ferretur, 
ubi tum Atheniensium erat exercitus; sensit 
Themistocles, si eo pervenisset, sibi esse per- 

eundum. Ilac necessitate coactus, domino 
navis quis sit, aperit: multa pollicens si se 
conservasset . At ille clarissimi viri captus 
misericordia, diem noctemque procul ab in- 
sula in salo navem tenuit in ancoris, neque 
quemquam ex ea exire passus est. Inde Ephe- 
sum pervenit, ibique Themistoclem exponit: 
cui ille pro meritis gratiam postea retulit. 


Scio plerosque ita scripsisse, Themisto- 
clem Xerxe regnante in Asiam transisse. Sed 
ego potissimum Thucydidi credo, quod acT- 
tate proximvis erat , qui illorum temporum 
historiam reliquerunt, et eiusdem civitatis 
fuit. Is autem ait, ad Artaxerxem eum ve- 
nisse , atque his verbis epistolam misisse: 
Themistocles veni ad te, qui plurima mala 
omnium Gralorum in domum tuam intuli, 
quum mihi necesse fuit adversus patrem 
tuum bellare , patriamque meam defendere. 
Idem multo plura bona feci, postquam in 
tuto ipse ego, et ille in periculo esse coepit . 

Nam quum in Asiam reverti nollet , praelio 
apud Salamina facto, literis eum certiorem 
feci, id agi, ut pons, quem in Hellesponto 
fecerat, dissolveretur , atque ab hostibus cir- 
cumiretur. Quo nuncio ille periculo est libe- 
ratus, Nunc ad te autem confugi exagitatus 
a cuncta Graecia, tuam petens amicitiam: 
quam si ero adeptus, non minus me bonum 
amicum habebis, quam fortem inimicum ille 
expertus est. Ea autem rogo, ut de his rebus, 
quas tecum colloqui volo, annum mihi tem- 
poris des, eoque transacto, me ad tc venire 
patiaris. 


X. 

Iluius rex animi magnitudinem admi- 
rans, cupipnsque talem virum sibi concilia- 
ri, veniam dedit. Ille omne id tempus lite- 
ris sermonique Persarum dedit: quibus adeo 
eruditus est, ut multo commodius dicatur 
apud regem verba fecisse, qviam lii poterant, 
qui in Perside erant nati. Hic quum multa 
regi esset pollicitus, gratissimumque illud, 

si suis uti consiliis vellet, illum Graeciam 
bello oppressurum: magnis muneribus ab 
Artaxerxe donatus, in Asiam rediit, domici- 
liumcjue Magnesiae sibi constituit. Namque 
hanc urbem ei Rex donaverat, his usus ver- 
bis, quae ei panem praeberet: ( ex qua re- 
gione quinquaginta talenta quotannis redi- 
bant ) Lampsacum , unde vinum sumeret : 
Myuntem, ex qua obsonium haberet. Huius 
ad nostram memoriam monumenta manse- 
runt duo ; sepulcrum prope oppidum , in 
quo est sepultus: statuae inforo Magnesiae. 
De cuius morte multimodis apud plerosquc 
scriptum est. Sed nos eumdem potissimum 
Thucydidem auctorem probamus, qui illum 
ait Magnesiae morbo mortuum: neque ne- 
gat fuisse famam, venenum sua sponte sum- 
psisse, quum se, quae regi de Graecia op- 
primenda pollicitus esset , praestare posse 
desperaret. Idem ossa eius clam in Attica ab 
amicis esse scpulta, quoniam legibus non 
concederetur, quod proditionis esset damna- 
tus, memoriae prodidit. 

I. 

Aristides Lysimachi filius, Atheniensis, ae- 
qualis fere fuit Themistocli : itaque cum 
eo de principatu contendit ; namque obtre- 
ctarunt inter se. In his autem cognitum est, 
quanto antistaret eloquentia innocentiae . 
Quamquam enim adeo excellebat Aristides 
abstinentia, ut unus post hominum memo- 
riam, quod quidem nos audiverimus, cogno- 
mine lustus sit appellatus; tamen a Themi- 
stocle collabefactus testula illa, exilio decem 
annorum mulctatus est. Qui quidem quum 
intelligeret reprimi concitatam multitudi- 
nem non posse , cedensque animadverteret 
quemdam scribentem, ut patria pelleretur, 
quaesisse ab eo dicitur , quare id faceret , 
aut quid Aristides commisisset , cur tanta 

poena dignus duceretur? Cui ille respondit, 
se ignorare Aristidem; sed sibi non place- 
re, quod cu2)ide elaborasset, ut j)raeter ce- 
teros lustus appellaretur. Ilie decem anno- 
rum legitimam poenam non pertulit ; nam 
postquam Xerxes in Graeciam descendit, 
sexto fere anno , quam erat exjiulsus , po- 
puliscito in patriam restitutus est. 

II. 

Interfuit autem pugnae navali apud Sala- 
mina, quae facta est jirius quam jmena li- 
beraretur. Idem praetor fuit Atheniensium 
apud Plataeas in praelio, qito Mardonius fu- 
sus, Barbarorumque exercitus est interfectus . 
Neque aliud est ullum huius in rc militari 
illustre factum, quam huius iirq>crii memo- 
ria; iustitiac vero, et aequitatis, et innocen- 
tiae multa. In primis, quod eius aequitate 
factum est, quum in communi classe esset 
Graeciae simul cum Pausania, quo duce IMar- 
doiiius erat fugatus, ut summa imperii ma- 
ritimi ab Lacedaemoniis transferretur ad A- 

thcnienses; namque ante id tempus et mari 
et terra duces erant Lacedaemonii: tum au- 
tem et intemperantia Pausaniae, et iustitia 
factum est Aristidis , ut omnes fere civitates 
Graeciae ad Atheniensium societatem se ap- 
plicarent, et adversus harharos hos duces de- 
ligerent sibi, quo facilius repellerent, si forte 
bellum renovare conarentur. 

IIT. 

Ad classes aedificandas, exercitusque com- 
parandos quantum pecuniae quaeque civitas 
daret, Aristides delectus est, qui constitueret. 
Eius arbitrio quadringenta et sexaginta ta- 
lenta quotannis Delum sunt collata: id enim 
commune aerarium esse voluerunt. Quae o- 
muis pecunia postero tempore Athenas trans- 
lata est. Hic qua fuerit abstinentia, nullum 
est certius indicium, quam quod, quum tan- 
tis rebus praefuisset, in tanta paupertate de- 
cessit, ut qui efferretur, vix reliquerit. Quo 
factum est, ut filiae eius publice alerentur, 
et de communi aerario dotibus datis, collo- 

carentur. Decessit autem fere post annum 
quartum quam Themistocles Athenis erat 
expulsus. 

PAVS ANI AS. 


I. 

piusanias Lacedaemonius , magnus homo , 
sed varius in omni genere vitae fuit; nam ut 
virtutibus eluxit, sic vitiis est obrutus. Huius 
illustrissimum est praelium ajmd Plataeas : 
namque illo duce Mardonius , satrapes regius, 
natione Medus , regis gener , in primis o- 
mnium Persarum et manu fortis ct consilii ple- 
nus , cum ducentis millibus peditum , quos 
viritim legerat, et viginti millibus equitum, 
baud ita magna manu Graecia fugatus est, 
eoque ipse dux cecidit praelio . Qua victoria 
elatus plurima miscere coepit, et maiora con- 
cupiscere. Sed primum in eo est reprehensus, 
quod quum ex praeda tripodem aureum Del- 
phis posuisset, epigrammate scripto, in quo 
erat haec sententia: Suo ductu barbaros apud 

Plataeas esse deletos, eiusque victoriae ergo 
Apollini donum dedisse; hos versus Lacedae- 
monii exsculpserunt, neque aliud scripse- 
runt , quam nomina earum civitatum , quarum 
auxilio Persae erant victi. 


II. 

Post id praelium, eumdem Pausaniam cum 
classe communi Cyprum atque Hellespon- 
tum miserunt , ut ex his regionibus Barba- 
rorum praesidia depelleret. Pari felicitate in 
ea re usus, elatius se gerere coepit, maiores- 
que appetere res. Nam quum, Byzantio ex- 
pugnato, cepisset complures Persarum nobi- 
les, atque in his nonnullos regis propinquos; 
hos clam Xerxi remisit, simulans ex vinculis 
publicis effugisse; et cum his Gongylum Ere- 
triensem , qui literas regi redderet , in qui- 
bus haec fuisse scripta Thucydides memoriae 
prodidit: Pausanias dux Spartae, quos By- 
zantii ceperat, postquam propinquos tuos co- 
gnovit, tibi muneri misit; seque tecum affi- 
nitate coniungi cupit. Quare, si tibi videtur. 

des ei filiam tuam nuptum. Id si feceris, ct 
Spartam et ceteram Graeciam sub tuam po- 
testatem, se adjuvante redacturum pollice- 
tur. Horum igitur si quid geri volueris, cer- 
tum hominem ad eum mittas face, cum quo 
colloquatur. Rex tot hominum salute, tam 
sibi necessariorum, magnopere gavisus, con- 
festimcum epistola Artabazum ad Pausaniam 
mittit, in qua eum collaudat, ac petit, nc 
cui rei parcat ad ea perficienda, quae polli- 
cetur; si fecerit, nullius rei a se repulsam la- 
turum. Huius Pausanias voluntate cognita, 
alacrior ad rein gerendam factus , in suspicio- 
nem cecidit Lacedaemoniorum. In quo facto 
domum revocatus, accusatus capitis, absolvi- 
tur; mulctatur tamen pecunia: quam ob cau- 
sam ad classem remissus non est. 

III. 

At ille post non multo sua sponte ad exer- 
citum rediit, et ibi non callida, sed dementi 
ratione cogitata patefecit. Non enim mores 
patrios solum, sed etiam cultum vestitum- 

que mutavit. Ajq)aratu regio utebatur, veste 
Medica; satellites Mediet Aegyptii sequeban- 
tur: ejmlal>atur more Persarum luxuriosius, 
quam qui aderant, perpeti possent; aditum 
petentibus conveniendi non dabat: superbe 
respondebat, et crudeliter imperabat: Spar- 
tam redire nolebat: Golonas, qui locus in a- 
gro Troade est, se contulerat: ibi consilia 
cum patriae, tum sibi inimica capiebat. Id 
postquam Lacedaemonii resciverunt, legatos 
ad eum cum scytala miserunt : in qua more 
illorum erat scriptum, nisi domum revertere- 
tur, se capitis eum damnaturos . Hoc nuncio 
commotus, sperans, se etiam pecunia et po- 
tentia instans periculum posse depellere, do- 
mum rediit. Huc ut venit, ab Ephoris in vin- 
cula publica coniectus est: licet enim legibus 
eorum cuivis Ephoro boc facere regi. Hinc ta- 
men sc expedivit; neque eo magis carebat 
suspicione; nam opinio manebat, eum cum 
rege habere societatem. Est genus quoddam 
hominum , quod Helotes vocatur, quorum ma- 
gna multitudo agros Lacedaemoniorum colit. 

servorumque munere fungitur; lios quoque 
sollicitare spe libertatis existimabatur. Seil 
quod harum rerum nullum erat apertum cri- 
men, quo argui posset, non putaliant de tali 
taraque claro viro suspicionibus oportere in- 
dicari : sed exspectandum , dum se ipsa res 
aperiret. 

IV. 

Interim Argilius quidam adolcscentulus, 
quem puerum Pausanias amore Venereo di- 
lexerat, quum epistolam ad co ad Artabazum 
aceepissct, eique in suspicionem venisset, ali- 
quid in ea de se esse scriptum, quod nemo 
eorum rediisset, qui super tali causa eodem 
missi erant: vincula epistolae laxavit, siguo- 
que detracto, cognovit, si pertulisset, sibi 
esse pereundum. Erant in eadem epistola, 
quae ad ea pertinebant, quae inter regem 
Pausaniamque convenerant. Has ille literas 
Ephoris tradidit. Non est praetereunda gra- 
vitas Lacedaemoniorum hoc loco; nam ne 
huius quidem indicio impulsi sunt, ut Pau- 
saniam comprehenderent: neque prius vim 

adhibendam putaverunt, quam se ipse indi- 
casset. Itaque huic indici, quid fieri vellent, 
praeceperunt. Fanum Neptuni est Taenari, 
quod violari nefas putant Graeci. Eo ille in- 
dex confugit: inara consedit. Hanc iuxta lo- 
cum fecerunt sub terra, ex quo posset audi- 
ri, si quis quid loqueretur cum Argilio. Huc 
ex Ephoris quidam descenderunt. Pausanias, 
ut audivit , Argilium confugisse in aram, per- 
turbatus eo venit : quem quum supplicem 
Dei videret in ara sedentem, quaerit, causae 
quid sit tam repentini consilii . Huic ille , 
quid ex literis comperisset, aperit. Tanto 
magis Pausanias perturbatus orare coepit , 
ne enunciarct, nec se, meritum de illo opti- 
me, proderet. Quod si eam veniam sibi de- 
disset, tantisque implicitum rebus sublevas- 
set, magno ei praemio futurum. 

V. 

Ilis rebus Ephori cognitis, satius putave- 
runt in urbe eum comprehendi. Quo quum 
essent profecti, et Pausanias, placato Argilio, 

iit putabat, Laccdacmoncm reverteretur; in 
itinere, (juuni iam in eo esset, ut eomprehen- 
deretur, e vultu cuiusdam Ephori, qui eum 
admonere cupiebat, insidias sibi fieri intel- 
lexit. Itaque paucis ante gradibus, quam qui 
sequebantur, in aedem Minervae, quae Chal- 
cioeeus vocatur, confugit. Hinc ne exire pos- 
set, statim Ephori valvas cius aedis obstruxe- 
runt, tectumque sunt demoliti, quo facilius 
sub dio interiret. Dicitur eo tempore matrem 
Pausaniae vixisse, eamque iam magno natu, 
postquam de scelere filii comperit, in primis, 
ad filium claudendum, lapidem ad introitum 
aedis attulisse. Sic Pausanias magnam belli 
gloriam turpi morte maculavit . Hic quum 
semianimis de templo elatus esset, confestim 
animam efflavit. Cuius mortui corpus quum 
eodem nonnulli dicerent inferri oportere , quo 
hi, qui ad supplicium essent dati; displicuit 
pluribus: et procul ab eo loco infoderunt , in 
quo erat mortuus. Inde posterius Dei Delphi- 
ci responso erutus, atque eodem loco sepul- 
tus, ubi vitam posuerat. 

I. 

Cimon Miltiadis filius , Atheniensis, duro ad- 
modum initio usus est adolescentiae . Nam 
quum pater eius litem aestimatam populo sol- 
vere non potuisset, ob eamque causam in vin- 
culis publicis decessisset , Cimon eadem custo- 
dia tenebatur, neque legibus Atheniensium 
emitti poterat , nisi pecuniam, qua pater mul- 
ctatus esset, solvisset. Habebat autem in ma- 
trimonio sororem suam germanam , nomine 
Elpinicem , non magis amore , quam patrio 
more, ductus; nam Atheniensibus licet eodem 
patre natas , uxores ducere. Huius coniugii 
cupidus Callias quidam, non tam generosus 
quam pecuniosus, qui magnas pecunias ex 
metallis fecerat, egit cum Cimone, ut eam 
sibi uxorem daret; id si impetrasset, se pro 

illo pecuniam soluturum. Is quum talem con- 
ditionem aspernaretur, Elpinice negavit, se 
passuram Miltiadis progeniem in vinculis pu- 
blicis interire, quoniam prohibere posset; se- 
que Galliae nupturam, si ea, quae pollice- 
retur, praestitisset. 

II. 

Tali modo custodia liberatus Cimon, ce- 
leriter ad principatum pervenit. Habebat 
enim satis eloquentiae, summam liberalita- 
tem, magnam prudentiam cum iuris civilis 
tum rei militaris, quod cum patre a puero 
in exercitibus lucrat versatus. Itaque hic et 
populum urbanum in sua tenuit potestate, 
et apud exercitum plurimum valuit auctori- 
tate. Primum imperator apud flumen Strymo- 
na magnas copias Thracum fugavit, oppidum 
Amphipolim constituit, eoque decem millia 
Atheniensium in coloniam misit. Idem iterum 
apud Mycalen Cypriorum et Phoenicum du- 
centarum navium classem devictam cepit . 
Eodernque die pari fortuna in terra usus est. 

Namque hostium navibus captis, statim ex 
classe copias suas eduxit, Barbarorum uno 
concursu maximam vim prostravit. Qua vi- 
ctoria magna praeda potitus, quum domum 
reverteretur, quod iani nonnullae insulae, 
propter acerbitatem imperii, defecerant, be- 
ne animatas confirmavit , alienatas ad officium 
redire coegit. Scyrum, quam eo tempore Do- 
lopes incolebant, quod contumacius se ges- 
serat, vacuefecit, sessores veteres urbe insu- 
laquc eiecit, agros civibus divisit, Thasios 
opulentia fretos suo adventu fregit. His ex 
manubiis Athenarum arx, qua ad meridiem 
vergit, est ornata. 

III. 

Quibus rebus quum unus in civitate ma- 
xime floreret, incidit in eamdem invidiam, 
quam pater suus , ceterique Atheniensium 
principes; nam testarum suffragiis, quod illi 
ostracismum vocant , decem annorum exilio 
mulctatus est. Cuius facti celerius Athenien- 
ses quam ipsum poenituit. Nam quum ille 

forti animo invidiae ingratorum civium ces- 
sisset, bcllumque Lacedaemonii Atheniensi- 
bus indixissent, confestim notae eius virtutis 
desiderium consequutum est. Itaque post an- 
num quintum, quo expulsus erat, in patriam 
revocatus est. Ille, quod hospitio Lacedae- 
moniorum utebatur, satius existimans con- 
tendere Lacedaemonem, sua sponte est pro- 
fectus, pacemque inter duas potentissimas 
civitates conciliavit. Post, neque ita multo, 
Cyprum cum ducentis navibus imperator 
missus , quum eius maiorem partem insulae 
devicisset, in morbum implicitus, in oppido 
Citio est mortuus. 

IV. 

Ilunc Athenienses non solum in bello, sed 
in pace diu desideraverunt. Fuit enim tanta 
liberalitate, quum compluribus locis praedia 
hortosque haberet, ut nunquam in eis custo- 
dem imposuerit fructus servandi gratia, ne 
quis impediretur, quominus eius rebus, qui- 
bus quisque vellet, frueretur. Semper eum 

pcdissequi cum nummis sunt sequuti, ut, si 
quis opis eius indigeret, haberet quod statim 
daret, ne differendo videretur negare. Saepe, 
quum aliquem offensum fortuna videret mi- 
nus bene vestitum, suum amiculum dedit. 
Quotidie sic cocna ci coquebatur, ut quos in- 
vocatos vidisset in foro, omnes devocaret; 
quod facere nullum diem praetermittebat. 
Nulli fides eius, nulli opera, nulli res fami- 
liaris defuit; multos locupletavit; complures 
pauperes mortuos, qui unde efferrentur non 
reliquissent, suo sumptu extulit. Sic se ge- 
rendo, minime est mirandum, si et vita eius 
fuit secura, et mors acerba. 



LYSANDER. 


I. 

Lysander Lacedaemonius, magnam reliquit 
sui famam , magis felicitate quam virtute 
partam. Athenienses enim in Peloponnesios 
sexto et vicesimo anno bellum gerentes con- 
fecisse, apparet. Id qua ratione consequutus 
sit, latet. Non enim virtute sui exercitus, 
sed immodestia factum est adversariorum: 
qui quod dicto audientes imperatoribus suis 
non erant , dispalati in agris, relictis navi- 
bus, in hostium venerunt potestatem. Quo 
facto Athenienses se Lacedaemoniis dedide- 
runt. Ilac victoria Lysander elatus, quum 
antea semper factiosus audaxque fuisset , 
sic sibi indulsit, ut cius opera in maximum 
odium Graeciae Lacedaemonii pervenerint: 
nam quum hanc causam Lacedaemonii dicti- 


Digitized by Google 


5o 


CORNELII NEPOTIS 


tasscnt sibi esse belli, ut Atlieniensium im- 
potentem dominationem refringerent, post- 
quam apud Aegos flumen Lysander classis 
hostium est potitus, nihil aliud molitus est, 
quam ut omnes civitates in sua teneret po- 
testate, quum id se Lacedaemoniorum cau- 
sa facere simularet. Namque undique, qui 
Atheniensium rebus studuissent, eicctis, de- 
cem delegerat in unaquaque civitate, quibus 
smnmum imperium potestatemque omnium 
rerum committeret. Horum in numerum ne- 
mo admittebatur, nisi qui aut eius hospitio 
contineretur, aut se illius fore proprium fi- 
de' confirmaret. 


II. 

Ita decemvirali potestate in omnibus ur- 
bibus constituta, ipsius nutu omnia gere- 
bantur; cuius de crudelitate ac perfidia sa- 
tis est unam rem, exempli gratia, proferre, 
ne de eodem plura enumerando defatigemus 
lectores. Victor ex Asia quum reverteretur, 
Thasumque divertisset; quod ea civitas prae- 

cipua fide fuerat erga Athenienses, proinde 
ac si iideni firmissimi solerent esse amici, ejui 
constantes fuissent inimici, eam pervertere 
concupivit: vidit autem, nisi in eo occultas- 
sct voluntatem, futurum, ut Thasii dilahe- 
rentur, consulerentque rehus suis.****** 

III. 

Itaque decemviralem suam potestatem 
sui ah illo constitutam sustulerunt; quo do- 
lore incensus iniit consilia reges Lacedae- 
moniorum tollere; sed sentiebat id se sine 
ope Deorum facere non posse , quod Lace- 
daemonii omnia ad oracula referre consue- 
verant. Primum Delphos corrumpere est co- 
natus. Quum id non potuisset, Dodonam ad- 
ortus est. Hinc quoque repulsus , dixit se vo- 
ta suseepisse, quae lovi Hammoni solveret, 
existimans se Afros facilius corrupturum. 
Hac spe quum profectus esset in Africam, 
multum eum Antistites lovis fefellerunt : nam 
non solum corrumpi non potuerunt, sed et- 
iam Legatos Lacedaemona miserunt, qui L)' 

sandrum accusarent , quod sacerdotes fani 
corrunijierc conatus esset. Accusatus hoc cri- 
mine, iudicumque absolutus sententiis, Or- 
chomeniis missus subsidio, occisus est a The- 
banis apud Haliartum. Quam vere dc eo fo- 
ret iudicatum , oratio indicio fuit, quae post 
mortem in domo eius reperta est, in qua sua- 
det Lacedaemoniis, ut regia potestate disso- 
luta, ex omnibus dux deligatur ad bellum 
gerendum; sed ita scripta, ut Deorum videre- 
tur congruere sententiae, quam ille se habi- 
turum, pecunia fidens, non dubitabat. Hanc 
ei scripsisse Cleon Halicarnasseus dicitur. 

IV. 

Atque hoc loco non est praetereundum 
factum Pharnabazi, satrapis regii. Nam quum 
Lysander praefectus classis in bello multa 
crudeliter avareque fecisset, deque his rebus 
suspicaretur ad cives suos esse perlatum, 
petiit a Pharnabazo, ut ad Ephoros sibi te- 
stimonium daret, quanta sanctitate bellum 
gessisset, sociosque tractasset, deque ea re 

accurate scriberet; magnam enim eius aucto- 
ritatem in ea re futuram. Huic ille liberali- 
ter pollicetur: lilirum gravem multis verbis 
conscripsit, in quo summis eum fert laiuli- 
bus. Quem quum legisset probassetque, dum 
obsignatur, alterum pari magnitudine, ut 
discerni non posset , signatum subiecit , iii 
quo accuratissime eius avaritiam pcrfidiam- 
que accusarat. Hinc Lysander domum quum 
redisset, postquam de suis rebus gestis apud 
maximum magistratum, quae voluerat, di- 
xerat, testimonii loco librum a Pharnabazo 
datum tradidit. Hunc, summoto Lysandro, 
quum Ephori cognossent, ipsi legendum de- 
derunt. Ita ille imprudens ipse suus fuit ac- 
cusator. 

I. 


Alcibiades Cliniae filius, Atheniensis. In hoc 


natura quid efficere possit, videtur experta. 
Constat enim inter omnes, qui de eo memo- 
riae prodiderunt, nihil eo fuisse excellentius, 
vel in vitiis vel in virtutibus. Natus in am- 


plissima civitate, summo genere, omnium 
aetatis suae inulto formosissimus, ad omnes 


res aptus, consiliique plenus; namque impe- 
rator fuit summus et mari et terra; disertus. 


ut in primis dicendo valeret : et tanta erat 
commendatio oris atque orationis , ut nemo 
ei dicendo posset resistere: dives; quum tem- 
pus posceret, laboriosus, patiens, liberalis, 
splendidus, non minus in vita quam victU; 
affabilis, blandus, temporibus callidissime 
inserviens. Idem, simul ac se remiserat, ne- 

que causa suberat, quare animi laborem per- 
ferret, luxuriosus, dissolutus, libidinosus, in- 
temperans repericbatur : ut omnes admira- 
rentur, in uno homine tantam inesse dissimi- 
litudinem, tamque diversam naturam. 

I 

II. 

Educatus est iii domo Periclis ( privignus 
enim eius fuisse dicitur), eruditus a Socrate. 
Socerum habuit Hipponicum, omnium grac- 
cae linguae eloquentia ditissimum; ut si ipse 
fingere vellet, neque plura bona reminisci, 
neque maiora posset consequi, quam vel for- 
tuna vel natura tribuerat. Ineunte adolescen- 
tia amatus est a multis more Graecorum: in 
eis a Socrate, de quo mentionem facit Plato 
in Symposio; namque eum induxit comme- 
morantem se pernoctasse cum Socrate', ne- 
que aliter ab eo surrexisse, ac filius a paren- 
te debuerit. Posteaquam robustior est laetus, 
non minus multos amavit, in quorum amo- 
re, quoad licitum est, odiosa multa delicate 
iocoseque fecit, quae referremus, nisi maio- 
ra potioraque haberemus . 

Bello Peloponnesiaco huius consilio atque 
auctoritate Athenienses bellum Syracusanis 
indixerunt; ad quod gerendum ipse dux de- 
lectus est. Duo praeterea collegae dati, Ni- 
cias et Lamachus. Id quum appararetur, 
prius quam classis exiret, accidit, ut una 
nocte omnes Hermae, qui in oppido erant 
Athenis, deiicerentur, praeter unum , qui an- 
te ianuam erat Andocidi. Itaque ille postea 
Mercurius Andocidis vocitatus est. IIoc quum 
appareret, non sine magna multorum con- 
sensione esse factum, quod non ad privatam, 
sed ad publicam rem pertineret , magnus mul- 
titudini timor est iniectus, ne qua repentina 
vis in civitate existeret, quae libertatem op- 
primeret populi. Hoc maxime convenire in 
Alcibiadem videbatur, quod et potentior et 
maior, quam privatus, existimabatur. Multos 
enim liberalitate devinxerat, plures etiam 
opera forensi suos reddiderat. Quare fiebat, 
ut omnium oculos, quotiescumque in publi- 

cum prodisset, ad se converteret, neque ei 
par qnisquam in civitate poneretur. Itaque 
non solum spem in eo habebant maximam, 
sed etiam timorem, quod et obesse plurimum 
et prodesse poterat. Aspergebatur etiam in- 
1'amia, quod in domo sua facere mysteria di- 
cebatur: quod nefas erat more Atheniensium: 
idque non ad religionem, sed ad coniuratio- 
nem pertinere existimabatur. 

IV. 

Hoc crimine in contentionem ab inimicis 
compellebatur. Sed instabat tempus ad bel- 
lum proficiscendi. Id ille metuens, neque 
ignorans civium suorum consuetudinem, po- 
stulabat, ut, si quid de se agi vellent, potius 
dc praesenti quaestio haberetur, quam ab- 
sens invidiae crimine accusaretur. Inimici ve- 
ro eius quiescendum in praesenti , quia nocere 
se ei non posse intelligebant,et illud tempus 
exspectandum decreverunt , quo exisset : ut 
sic absentem aggrederentur: itaque fecerunt. 
Nam postquam in Siciliam eum pervenisse 

crediderunt, absentem, quod sacra violasset, 
reum fecerunt; qua de re quum ei nuncius a 
magistratu in Sicibam missus esset, ut do- 
mum ad causam dicendam rediret, essetque 
in magna spe provinciae bene administran- 
dae, non parere noluit, et in triremem, quae 
ad eum erat deportandum missa, ascendit, 
ac Thurios in Italiam pervectus, multa sc- 
cum reputans de immoderata civium suorum 
licentia crudelitateque erga nobiles, utibs- 
simum ratus impendentem evitare tempesta- 
tem, clam se a custodibus subduxit, et inde 
primum Elidem , deinde Thebas venit. Post- 
quam autem se capitis damnatum, bonis pu- 
blicatis, audivit, et, id quod usu venerat, Eu- 
molpidas sacerdotes a populo coactos, ut se 
devoverent, eiusque devotionis quo testatior 
esset memoria, exemplum in pila lapidea in- 
cisum, esse positum in publico, Lacedaemo- 
iiem demigravit. Ibi, ut ipse praedicare con- 
sueverat, non adversus patriam, sed inimicos 
suos bellum gessit, quod iidem hostes essent 
civitati. Nam quum intelbgerent , se pluri- 

mum prodesse posse ReipuLlicae, ex ea eie- 
cisse, pliiscpie irae suae , quam utilitati com- 
muni paruisse . Itaque huius consilio Lace- 
daemonii cum Persarum rege amicitiam fe- 
cerunt; deinde Deceliam in Attica munie- 
runt, praesidioque perpetuo ibi posito in ob- 
sidione Athenas tenuerunt. Eiusdem opera 
Ioniam a societate averterunt Atheniensium; 
quo facto multo superiores bello esse coe- 
perunt. 


V. 

Neque vero his rebus tam amici Alcibiadi 
sunt facti, quam timore ab eo alienati: nam 
quum acerrimi viri praestantem prudentiam 
iii omnibus rebus cognoscerent , pertimue- 
runt, ne caritate patriae ductus aliquando ab 
ipsis descisceret, et cum suis in gratiam red- 
iret. Itaque tempus eius interficiendi quae- 
rere instituerunt. Id Alcibiadi diutius cela- 
ri non potuit. Erat enim ea sagacitate, ut 
decipi non posset, praesertim quum animum 
attendisset ad cavendum. Itaque ad Tissa- 

plieniem praefectum regis Darii sc contulit. 
Cuius quum in intimam amicitiam pervenis- 
set, et Athcniensiuin, male gestis in Sicilia 
rebus , opes senescere , contra Lacedaemo- 
niorum crescere videret : initio cum Pisandro 
praetore, qui apud Samum exercitum habe- 
bat, per internuncios colloquitur, et de red- 
itu suo facit mentionem. Erat enim eodem, 
quo Alcibiades, sensu, populi potentiae non 
amicus, et optimatum fautor. Ab hoc desti- 
tutus, primum per Thrasybulum Lycei filium 
ab exercitu recipitur, praetorque fit apud 
Samum; post suffragante Theramene popu- 
liscito restituitur, parique absens imperio 
praeficitur simul cum Thrasybulo et Thera- 
mene. Horum in imperio tanta commutatio 
rerum facta est, ut Lacedaemonii, (pii j>aulo 
ante victores viguerant , perterriti pacem pe- 
terent. Victi enim erant quinque praeliis ter- 
restribus, tribus navalibus: in quibus ducen- 
tas naves triremes amiserant, quae captae in 
hostium Venerant potestatem. Alcibiades si- 
mul cum collegis receperat Ioniam, Helles- 

pontum, multas praeterea urbes Graecas, 
quae in ora sitae sunt Asiae, quarum expu- 
gnarunt complures; in his Byzantium: neque 
minus multas consilio ad amicitiam adiun- 
xerant, quod in captos clementia fuerant usi. 
Inde praeda onusti, locupletato exercitu, ma- 
ximis rebus gestis, Athenas venerunt. 

VI. 

Ilis quum obviam universa ci\ntas in Py- 
raeeum descendisset, tanta fuit omnium ex- 
spectatio visendi Alcibiadis, ut ad cius trire- 
mem vulgus conflueret , perinde ac si solus 
advenisset. Sic enim populo erat persuasum, 
et adversas superiores, et praesentes secun- 
das res accidisse eius opera. Itaque et Siciliae 
amissum, et Lacedaemoniorum victorias cul- 
pae suae tribuebant, quod talem virum e 
civitate expulissent. Neque id sine causa ar- 
bitrari videbantur: nara postquam exercitui 
praeesse coeperat, neque terra, neque mari 
hostes pares esse potuerant. Ilie ut navi e- 
gressus est, quamquam Theramenes et Thra- 

sybulus eisdem rebus praefuerant, simulquc 
venerant in Pyraeeum, tamen illum unum 
omnes prosequebantur, et id quod nunquam 
antea usuvenerat, nisi Olympiae victoribus, 
coronis aureis aeneisque vulgo donabatur. 
Ille lacrymans talem benevolentiam civium 
suorum accipiebat, reminiscens pristini tem- 
poris acerbitatem. Postquam Astu venit, con- 
cione advocata, sic verba fecit, ut nemo tam 
ferus fuerit, quin eius casum lacrymarit, ini- 
micumque his se ostenderit, quorum opera 
patria pulsus fuerat, proinde ac si alius po- 
pulus, non ille ipse, qui tum flebat, eum sa- 
crilegii damnasset. Restituta ergo huic sunt 
publice bona : iidemque illi Eumolpidae sa- 
cerdotes rursus resecrare sunt coacti, qui 
eum devoverant: pilaeque illae, in quibus 
devotio fuerat scripta, in mare praecipitatae. 

VII. 

Haec Alcibiadi laetitia non nimis fuit diu- 
turna: nam quum ei omnes essent honores 
decreti, totaque respublica domi bellique tra- 

(lita, ut unius arbitrio gereretur; et ipse po- 
stulassetjUt tluo sibi collegae darentur, Thra- 
sybulus et Adimantus, neque id negatum es- 
set: classe iam in Asiam profectus, quod apud 
Cymen minus ex sententia rem gesserat, in 
invidiam recidit. Nihil enim eum non efficere 
posse ducebant. Ex quo fiebat, ut omnia mi- 
nus prospere gesta eius culpae tribuerent, 
quum eum aut negligenter aut malitiose fe- 
cisse loquerentur, sicut tum accidit; nam, 
corruptum a rege capere Cymen noluisse , 
arguebant. Itaque huic maxime putamus ma- 
lo fuisse nimiam opinionem ingenii atque vir- 
tutis. Timebatur enim non minus quam dili- 
gebatur; ne secunda fortuna magnisque ela- 
tus opibus , tjTannidem concupisceret . Qui- 
bus rebus factum est, ut absenti magistra- 
tum abrogarent, ct alium in eius locum sub- 
stituerent. Id ille ut audivit, domum leverti 
noluit, et se Pactyen contulit, ibique tria ca- 
stella communivit, Bomos, Bysanthen, Neon- 
tichos : manuque collecta primus Graeciae 
in Thraciam introiit, gloriosius existimans. 

Barbarorum praeda locupletari quam Graio- 
rum. Qua ex re creverat cum fama tum opi- 
bus, magnamque amicitiam sibi cum quibus- 
dam regibus Thraciae pepererat. 

VIII. 

Merpie tamen a caritate patriae potuit re- 
cedere. Nam quum apud Aegos flumen Phi- 
locle.? praetor Atlieniensium classem consti- 
tuisset suam, neque longe abesset Lysander 
praetor Lacedaemoniorum, qui in eo erat oc- 
cupatus, ut bellum quam diutissime duceret, 
quod ipsis pecunia a rege suppeditabatur, 
contra Atheniensibus exhaustis, praeter arma 
et naves, nihil erat super; Alcibiades ad Athe- 
niensium venit exercitum, ibique praesente 
vulgo agere coepit: si vellent, se coacturum 
Lysandrum aut dimicare, aut pacem petere: 
Lacedaemonios eo nolle confligere classe , 
quod pedestribus copiis plus quam navibus 
valerent: sibi autem esse facile, Seutlien re- 
gem Thracum deducere, ut eos terra depel- 
leret: quo facto, necessario aut classe confli- 

cturos, aut bellum composituros. Id etsi vere 
dictum Philocles animadvertebat, tamen po- 
stulata facere noluit, quod sentiebat, se, Alci- 
biade recepto, nullius momenti apud exer- 
citum futurum: et si quid secundi evenisset, 
nullam in care suam partem fore: contra ea, 
si quid adversi accidisset, se unum eius de- 
licti futurum reum. Ab hoc discedens Alci- 
biades, Quoniam , inquit, victoriae patriae 
repugnas, illud moneo, iuxta hostes castra 
habeas nautica: periculum est enim, ne irrv- 
modestia militum nostrorum occasio detur 
Lysandro nostri opprimendi exercitus. Neque 
ea res illum fefellit; nam Lysander, quum per 
speculatores comperisset, vulgum Athenien- 
sium in terram praedatum exisse , navesque 
pene inanes relictas, tempus rei gerendae non 
dimisit, eoque impetu totum bellum delevit. 

\ 

IX. 

At Alcibiades victis Atheniensibus non 
satis tuta eadem loca sibi arbitratus, penitus 
in Thraciam se supra Propontidem abdidit, 

sperans ibi facillime suam fortunam occuli 
posse; falso: nam Thraces postquam eum cum 
magna pecunia venisse senserimt, insidias ei 
fecerunt; qui ea, quae apportavit, abstule- 
runt, ipsum capere non potuerunt. Ille cer- 
nens nullum locum sibi tutum in Graecia pro- 
pter potentiamLacedaemoniorum,ad Pharna- 
bazum in Asiam transiit, quem quidem adeo 
sua cepit humanitate, ut eum nemo in ami- 
citia antecederet : namque ei Grunium dede- 
rat in Phrygia castrum, ex quo quinquage- 
na talenta vectigalis capiebat. Qua fortuna 
Alcibiades non erat contentus, neque Athe- 
nas victas Lacedaemoniis servire poterat pati . 
Itaque ad patriam liberandam omni ferebatur 
cogitatione; sed videbat id sine rege Persa- 
rum non posse fieri; ideoque eum amicum 
sibi cupiebat adiungi; neque dubitabat faci- 
le se conscquuturum,si modo eius convenien- 
di habuisset potestatem: nam Cyrum fratrem 
ei bellum clam parare, Lacedaemoniis adiu- 
vantibus, sciebat; id si ei aperuisset, magnam 
se ab eo initurum gratiam videbat. 

X. 

Ilaec quum moliretur, peteretque a Pliar- 
iiaLazo, ut ad regem mitteretur, eodem tem- 
pore Critias, ccterique tyranni Atheniensium 
certos homines ad Lysandrum in Asiam mi- 
serunt, qui eum certiorem facerent, nisi Al- 
cibiadem sustulisset, nihil earum rerum fore 
ratum, quas ipse Athenis constituisset. Qua- 
re si suas res gestas manere vellet, illum per- 
sequeretur. Ilis Laco rebus commotus statuit, 
accuratius sibi agendum cum Pharnabazo. 
Huic ergo renunciat, quae regi cum Lace- 
daemoniis essent , irrita futura , nisi Alcibiii- 
deni vivum aut mortuum tradidisset. Non 
tulit hoc satrapes, et violare clementiam, 
quam regis opes minui, maluit. Itaque misit 
Sysamithren et Bagoam ad Alcibiadem in- 
terficiendum, quum ille esset in Phrygia, iter- 
que ad regem compararet. Missi, clam vici- 
nitati, in qua tum Alcibiades erat, dant nego- 
tium, ut eum interficiant. Illi quum eum ferro 
aggredi non auderent, noctu ligna contule- 

runt circa casam eam, in ([iia quiescebat, 
eamqne succenderunt: ut incendio confice- 
rent, quem manu superari posse diffidebant. 
Ille autem ut sonitu flammae est excitatus , 
etsi gladius ei erat subductus, familiaris sui 
subalare telum eripuit: namqvte erat cum eo 
quidam ex Arcadia hospes, qui nunquam di- 
scedere voluerat. Hunc sequi se iubet, et id 
quod in praesentia vestimentorum fuit, arri- 
pit. Ilis in ignem eiectis, flammae vim trans- 
iit . Quem ut Barbari incendium effugisse 
eminus viderunt , telis missis interfecerunt , 
caputque eius ad Pharnabazum retulerunt. 
At muher,quae cum eo vivere consuerat, mu- 
liebri sua veste contectum, aedificii incendio 
mortuum cremavit, quod ad vivum interi- 
mendum erat comparatum. Sic Alcibiades 
annos circiter quadraginta natus, diem obiit 
supremum. 

XI. 

Hunc infamatum a plerisque tres gravis- 
simi historici summis laudibus extulerunt 
Thucydides, qui eiusdem aetatis fuit; Theo- 
pompus, qui fuit post aliquanto natus; et Ti- 
maeus : qui quidem duo maledicentissimi , 
nescio quo modo, in illo uno laudando con- 
senserunt: nam ea, quae supra diximus, de 
eo praedicarunt, atque hoc amplius, quum 
Athenis, splendidissima civitate, natus esset, 
omnes Athenienses splendore ac dignitate vi- 
tae superasse: postquam inde expulsus The- 
bas venerit, adeo studiis eorum inservisse, ut 
nemo eum labore, corporisque viribus posset 
aequiparare: omnes enim Boeotii magis firmi- 
tati corporis quam ingenii acumini inser- 
viunt. Eumdem apud Lacedaemonios, quo- 
rum moribus summa virtus in patientia po- 
nebatur, sic duritiae se dedidisse, ut parsi- 
monia victus atque cultus omnes Lacedae- 
monios vinceret: fuisse apud Thracas, homi- 
nes vinolentos, rebusque venereis deditos; 

hos quoque in his rebus antecessisse: venisse 
ad Persas, apud quos sunmm laus esset for- 
titer venari, luxuriose vivere; horum sic imi- 
tatum consuetudinem, ut illi ipsi eum in his 
maxime admirarentur. Quibus rebus effe- 
cisse, ut apud quoscumque esset, princeps 
poneretur, habereturque carissimus. Sed sa- 
tis de hoc: reUquos ordiamur. 

I. 

Thrasybulus Lyci filius, Atheniensis. Si per 
se virtus sine fortuna ponderanda sit, dubi- 
to an hunc primum omnium ponam. Illud 
sine dubio, neminem huic praefero fide, con- 
stantia, magnitudine animi, in patriam amo- 
re; nam quod multi voluerunt, pauci potue- 
runt, ab uno tyranno patriam liberare; huic 
contigit, ut a triginta oppressam tyrannis ex 
servitute in libertatem vindicaret. Sed nescio 
quo modo, quum eum nemo anteiret his vir- 
tutibus, multi nobilitate praecurrerunt. Pri- 
mum Peloponnesio bello multa hic sine Al- 
cibiade gessit, ille nullam rem sine hoc; quae 
ille universa naturali (juodam bono fecit lu- 
cri. Sed illa tamen omnia communia impe- 
ratoribus cum militibus et fortuna: quod in 

praelii concursu abit res a consilio ad vires 
vimque pugnantium. Itaque iure suo nonnul- 
la ab im])cratore miles, plurima vero fortuna 
vindicat, seque his plus valuisse, quam ducis 
prudentiam , vere potest praedicare . Quare 
illud magnificentissimum factum proprium 
est Thrasybuli: nam quum triginta tyranni, 
praepositi a Lacedaemoniis, servitute oppres- 
sas tenerent Athenas, plurimos cives, quibus 
in bello parserat fortuna, partiin patria ex- 
pulissent, partim interfecissent , plurimorum 
bona publicata inter se divisissent, non so- 
lum princeps, sed et solus initio bellum his 
indixit. 

II. 

llic enim quum Phylen confugisset, quod 
est castellum in Attica munitissimum, non 
plus habuit secum quam triginta de suis . 
Hoc initium fuit salutis Actaeorum; hoc ro- 
bur libertatis clarissimae civitatis. Neque ve- 
ro hic non contemptus est primo a tyrannis, 
atque eius solitudo; quae quidem res et illis 
contemnentibus, perniciei; et huic despecto. 

saluti fuit: haec enira illos ad persequendum 
segnes, hos autem tempore ad comparandum 
dato fecit robustiores. Quo magis praeceptum 
illud omnium in animis esse debet: Nihil in 
bello oportere contemni: nec sine causa dici: 
Matrem timidi flere non solere. Neque tamen 
pro opinione Tluasybub auctae sunt opes; 
nam iam tum illis temporibus fortius boni 
pro libertate loquebantur, quam pugnabant. 
Hinc in Piraeeum transiit, Munychiamque 
munivit. Hanc bis tyranni oppugnare sunt 
adorti: ab eaque turpiter repulsi, protinus in 
urbem, armis impedimentisque amissis, re- 
fugerunt. Vsus est Thrasybulus non minus 
prudentia quam fortitudine : nam cedentes 
violari vetuit: Cives enim civibus parcere ae- 
quum censebat: neque quisquam est vulne- 
ratus, nisi qui prior impugnare voluit: nemi- 
nem iacentem veste spoliavit: nil attigit, ni- 
si arma quorum indigebat, et quae ad victum 
pertinebant. In secundo praelio cecidit Cri- 
tias, dux tyrannorum, quum quidem exad- 
versus Thrasybulum fortissime pugnaret. 

III. 


IIoc deiecto Pausanias venit Atticis au- 
xilio, rex Lacedaemoniorum. Is inter Thra- 
sybulum et eos, qui urbem tenebant, fecit 
pacem, his conditionibus: iVe qui praeter tri- 
ginta tyrannos, et decem, qui postea praeto- 
res creati, superioris more crudelitatis erant 
usi , afficerentur exilio; nece hona publicaren- 
tur: reipuhlicae procuratio populo redderetur. 
Praeclarum boc quoque Thrasybuli, quod 
reconciliata pace, quum plurimum in civitate 
posset, legem tulit: Ne quis anteactariim re- 
rum accusaretur, nece mulctaretur: eamque 
illi legem obiit ionis appellarunt: neque vero 
hanc tantum ferendam curavit; sed etiam, ut 
valeret, effecit: nam quum quidam ex his, 
qui simul cum eo in exilio fuerant, caedem 
facere eorum vellent, cum quibus in gratiam 
reditum erat, publice prohibuit: et id quod 
pollicitus erat, praestitit. 

IV. 

Huic pro tantis ineritis lionoris corona a 
populo data est, facta duabus virgulis olea- 
ginis, quae, quod amor civium, non vis, ex- 
presserat, nullam habuit invidiam, magna- 
que fuit gloria. Bene ergo Pittacus ille, qui 
septem sapientum numero est habitus, quum 
ei Mitylenaei multa millia iugerum agri mu- 
neri darent. Nolite, oro vos, inquit, mihi 
dare quod multi invideant, plures etiam con- 
cupiscant: quare ex istis nolo amplius quam 
centum iugera, quae et mei animi aequita- 
tem et vestram voluntatem indicent. Nam 
parva munera, diutina; locupletia, non pro- 
pria esse consueverunt. Illa igitur corona 
contentus Thrasybulus, neque amplius re- 
quisivil , neque quemquam honore se ante- 
cessisse existimavit. Hic sequenti tempore,- 
quum praetor classem ad Ciliciam appulisset, 
neque satis diligenter in castris eius ageren- 
tur vigiliae, a Barbaris, cx oppido noctu eru- 
ptione facta, in tabernaculo interfectus est. 

I. 

Conon Atheniensis, Peloponnesio hello ac- 
cessit ad rempublicam, in eoqne eius opera 
magni fuit; nam ct praetor pedestribus exer- 
citibus praefuit, et praefectus classis res ma- 
gnas mari gessit. Quas ob causas praecipuus 
ei bonos habitus est; namque omnibus unus 
insulis praefuit: in qua potestate Pheras ce- 
pit, coloniam Lacedaemoniorum. Fuit etiam 
extremo Peloponnesio bello praetor, quum 
apud Aegos flumen copiae Atheniensium a 
Lysandro sunt devictae. Sed tum abfuit, eo- 
que peius res administrata est. Nam et pru- 
dens rei militaris, et diligens erat imperator. 
Itaque nemini erat his temporibus dubium, 
si adfuisset, illam Athenienses calamitatem 
accepturos non fuisse. 

1 1 . 

Rebus autem afflictis quum patriam ob- 
sideri audisset, non quaesivit, ubi ipse tuto 
viveret, sed unde praesidio posset esse civi- 
bus suis. Itaque contulit se ad Pharnabazum 
satrapen Ioniae et Lydiae, eumdemque ge- 
nerum regis et propinquum: apud quem ut 
multum gratia valeret, multo labore multis- 
que effecit periculis. Nam quum Lacedae- 
monii, Atheniensibus devictis, in societate 
non manerent, quam cum Artaxerxe fece- 
rant, Agesilaumque bellatum misissent in 
Asiam, maxime impulsi a Tissapherne, qui 
ex intimis regis ab amicitia eius defecerat, 
et cum Lacedaemoniis coierat societatem; 
hunc adversus Pharnabazus habitus est im- 
perator; re quidem vera exercitui praefuit 
Conon, eiusque omnia arbitrio gesta sunt. 
Hic multum ducem summum Agesilaum im- 
pedivit, saepeque cius consiliis obstitit; ne- 
que vero non fuit apertum , si ille non fuisset, 
Agesilaum Asiam Tauro tenus regi fuisse e- 
repturum. Qui posteaquam domum a suis ci- 

vibus revocatus est, quod Bocotii ct Athe- 
nienses Lacedaemoniis bellum indixerant , 
Conon nihilosecius apud praefectos rogis ver- 
sabatur, hisque omnibus maximo erat usui. 

III. 

Defecerat a rege Tissaphernes, neque id 
tam Artaxerxi, quam ceteris, erat apertum. 
Multis enim magnisque meritis ajmd regem, 
etiam quum in officio non maneret, valebat. 
Neque id mirandum, si non facile ad creden- 
dum inducebatur , rcminisccns cius se opera 
CjTum fratrem superasse. Huius accusandi 
gratia Conon a Pharnabazo ad regem missus, 
posteaquam venit, primum ex more Persa- 
rum ad Chiliarchum, qui secundum gradum 
imperii tenebat, Titliraustcm accessit, seque, 
ostendit, cum rege colloqui vellc;ncmo enim 
sine hoc admittitur; huic ille, iVu//a, imjuit, 
mora est: sed tu deUhera, utrum colloqui ?7ia- 
lis, an per literas edere, quae cogitas; nc- 
cesse est enim, si in conspectum veneris, ve- 
nerari te regem; quod •xpoaxvvtiv illi vocant. 

Hoc si tibi grave est, per me nihilosecius edi- 
tis mandatis conficies, quod studes. Tum Co- 
uon; Mihi vero, inquit, non est grave quemvis 
honorem* habere regi: sed vereor, ne civitati 
meae sit opprobrio, si, quum ex ea sim pro- 
fectus, quae ceteris gentibus imperare con- 
sueverit, potius Barbarorum , quam illius mo- 
re fungar. Itaque huic, quae volebat, scripta 
tradidit. 

IV. 

Quibus cognitis, rex tantum auctoritate 
eius motus est, ut Tissaphernem hostem iu- 
dicaverit, ct Lacedaemonios liello persequi 
iusserit, et ei permiserit, quem vellet eligere 
ad dispensandam pectiniam; id arbitrium Co- 
non negavit, sui esse consilii, sed ipsius, qui 
optime suos nosse deberet; sed se suadere, 
Pharnabazo id negotii daret. Hinc magnis 
muneribus donatus ad mare est missus, ut 
C)'priis et Plioenicibus, ceterisque mariti- 
mis civitatibus naves longas imperaret, clas- 
scm<[uc, quae proxima aestate mare tueri pos- 
set, compararet; dato adiutore Pharnabazo, 

sicut ipse voluerat. I<1 ut Lacedaemoniis est 
nunciatum, non sine cura rem administra- 
runt, quod maius bellum imminere arbitra- 
bantur, quam si cum Barbaro solum conten- 
derent: nam ducem fortem et prudentem, 
regiis opibus praefuturum , ac secuin dimi- 
caturum videbant ; quem neque consilio ne- 
que copiis superare possent. Ilac mente ma- 
gnam contrahunt classem, proficiscuntur Py- 
sandro duce. Hos Conon apud Cnidum ador- 
tus magno praelio fugat, multas naves capit, 
complures deprimit. Qua victoria non solum 
Athenae, sed etiam cuncta Graecia, quae 
sub Lacedaemoniorum fuerat imperio, libe- 
rata est. Conon cum parte navium in patriam 
venit: muros dirutos a Lysandro, utrosque 
et Piraeei et Athenarum, reficiendos curat: 
pccuniaeque quinquaginta talenta, (|uae a 
Pharnabazo acceperat, civibus suis donat. 

V. 

Accidit huic, quod ceteris mortalibirs, ut 
inconsideratior in secunda , quam in adversa 

esset fortuna: nam classe Peloponnesiorum 
devicta, quum ultum sc iniurias patriae pu- 
taret, plura concupivit, <juam efficere potuit. 
Neque tamen ea non pia et probanda fue- 
runt, quod potius patriae opes augeri, quam 
regis maluit. Nam quum magnam auctorita- 
tem sibi pugna sua navali , quam apud Cni- 
dum fecerat, constituisset, non solum inter 
Barbaros , sed etiam inter omnes Graeciae 
civitates, clam dare operam coepit, ut Io- 
niam et Aeoliam restitueret Atheniensibus. 
Id quum minus diligenter esset celatum, Teri- 
bazus, qui Sardibus praeerat, Cononem evo- 
cavit, simulans ad regem eum se mittere vel- 
le magna de re. Huius nuncio parens quum 
venisset, in vincula coniectus est; in quibus 
aliqiiandiu fuit. Nonnulli eum ad regem ab- 
ductum , ibique periissc scriptum relique- 
runt. Contra ea Dinon historicus, cui nos plu- 
rimum de Persicis rebus credimus, effugisse, 
scripsit : illud addubitat, utrum Teribazo 
sciente, an imprudente sit factum. 

1. 

Dion Hipparini filius, SjTacusanus , nobili 
genere natus, utraque implicatus tyrannide 
Dionysiorum. Namque ille superior Aristo- 
machen, sororem Dionis, habuit in matri- 
monio, ex qua duos filios, Hipparinum et 
Nysaeum, procreavit: totideinque filias, So- 
phrosynen et Areten. Quarum priorem Dio- 
nysio filio eidem, cui regnum reliquit, nu- 
ptum dedit: alteram, Areten, Dioni. Dion au- 
tem praeter nobilem propinquitatem, gene- 
rosamque maiorum famam , multa alia a na- 
tura habuit bona . In his ingenium docile, 
come, aptum ad artes optimas: magnam cor- 
poris dignitatem, quae non minimum com- 
mendatur; magnas praeterea divitias a patre 
relictas, quas ipse tyranni muneribus auxe- 

rat. Erat intimus Dionysio priori, neque mi- 
nus propter mores quam affinitatem. Nam- 
que etsi Dionysii crudelitas ipsi displicebat, 
tamen salvum illum propter necessitudinem, 
magis etiam suorum causa esse studebat. Ad- 
erat in magnis rebus; eiusque consilio mul- 
tum movebatur tyrannus, nisi qua in re ma- 
ior ipsius cupiditas intercesserat. Legationes 
vero omnes, quae essent illustriores , per Dio- 
nem administrabantur. Quas quidem ille di- 
ligenter obeundo, fideliter administrando, 
crudelissimum nomen tyranni sua humanita- 
te tegebat, llunc a Dionysio missum Cartha- 
ginenses suspexerunt, ut neminem unquam 
graeca lingua loquentem magis sint admirati. 

1 1 . 

Neque vero haec Dionysium fugiebant. 
Nam quanto esset sibi ornamento, sentiebat. 
Quo fiebat, ut uni huic maxime indulgerct, 
neque eum secus diligeret ac filium. Qui qui- 
dem, quum Platonem Tarentum venisse fa- 
ma in Siciliam esset perlata, adolescenti nega- 

re non potuit, quin cum arcesseret, quum 
Dion cius aiuliciuli cupiditate flagraret. De- 
dit ergo Imic veniam, niagnaque eum ambi- 
tione Syracusas perduxit. Quem Dion adeo 
admiratus est atque adamavit, ut se totum ei 
traderet. Neque vero minus Plato delectatus 
est Dione. Itaque quum a Dionysio tyranno 
crudeliter violatus esset, quippe quem ve- 
nundari iussisset, tamen eodem rediit, eius- 
dem Dionis precibus adductus. Interim in 
morbum incidit Dionysius; quo cum gravi- 
ter conflictaretur , quaesivit a medicis Dion, 
quemadmodum se haberet: simulquc ab his 
petiit, si forte maiori esset periculo, ut sibi 
faterentur. Nam velle se cum eo colloqui de 
partiendo regno, quod sororis suae filios ex 
illo natos, partem regni putabat debere ha- 
bere. Id medici non tacuerunt, et ad Diony- 
sium filium sermonem retiderunt. Quo ille 
commotus, ne agendi cum eo esset Dioni po- 
testas, patri soporem medicos dare coegit, 
lloc aeger sumpto, somno sopitus, diem ob- 
iit supremum. 

III. 

Tale initium fuit Dionis et Dionysii simul- 
tatis:eaque multis rebus aucta est. Sed tamen 
primis temporibus aliquandiu simulata inter 
eos amicitia mansit, quumque Dion non de- 
sineret obsecrare Dionysium, ut Platonem 
Athenis arcesseret, et cius consiliis uteretur: 
ille, qui in aliqua re vellet patrem imitari, 
morem ei gessit: codemque tempore Phili- 
stum historicum Syracusas reduxit , hominem 
amicum non magis tyranno, quam tyrannidi. 
Sed de hoc in eo meo libro plura sunt ex- 
posita, qui de historicis conscriptus est. Pla- 
to autem tantum apud Dionysium auctorita- 
te potuit, valuit(jue eloquentia, ut persua- 
serit tyrannidis facere finem, lihcrtatemque 
reddere Syracusanis. A qua voluntate Phili- 
sti consilio deterritus, aliquanto crudelior 
esse coepit. 

IV. 

Qui quidem quum a Dione se superari 
videret ingenio, auctoritate, amore populi; 
verens ne, si eum secum haberet, aliquam 
occasionem sui daret opprimendi, navem ei 
triremem dedit, qua Corinthum deveheretur: 
ostendens, se id utriusque facere causa, ne, 
quum inter se timerent, alteruter alterum 
praeoccuparet . Id quum factum multi indi- 
gnarentur, magnaeque esset invidiae tyran- 
no; Dionysius omnia, quae moveri poterant 
Dionis, in naves imposuit, ad cumque misit. 
Sic enim existimari volebat, id se non odio 
hominis, sed suae salutis fecisse causa. Post- 
ea vero quam audivit eum in Peloponneso 
manum comparare, sibique bellum facere co- 
nari, Areten Dionis uxorem alii nuptum de- 
dit; fdiumque eius sic educari iussit, ut in- 
dulgendo turpissimis imbueretur cupidita- 
tibus. Nam puero priusquam pubes esset, 
scorta adducebantur, vino epulisque obrue- 
batur, neque ullum tempus sobrio relinque- 

batur. Is usque eo vitae statum commutatum 
ferre non potuit, postquam in patriam rediit 
pater, (namque appositi erant cnstodes qui 
cum a pristino victu deducerent) ut se e su- 
periore parte aedium deiecerit, atque ita in- 
terierit. Sed illuc revertor. 

V. 

Postquam Corinthum pervenit Dion, et 
eodem perfugit Heraclides ab eodem expul- 
sus Dionysio, qui praefectus fuerat equitum, 
omni ratione bellum comparare coeperunt: 
sed non multum proficiebant, quod multo- 
rum annorum tyrannis, magnarum opum pu- 
tabatur. Quam ob causam pauci ad societa- 
tem periculi perducebantur. Sed Dion, fretus 
non tam suis copiis quam odio tyranni , ma- 
ximo animo duabus onerariis navibus, quin- 
ipiaginta annorum imperium, munitum quin- 
gentis longis navibus, decem equitum, cen- 
tum peditum millibus, profectus oppugna- 
tum, quod omnibus gentibus admirabile est 
visum, adeo facile perculit, ut post diem ter- 

tium, quam Siciliam attigerat, Syracusas in- 
troierit. Ex quo intelligi potest, nullum esse 
imperium tutum nisi benevolentia muni- 
tum. Eo tempore aberat Dionysius, et in Ita- 
lia classem opperiebatur, adversariorum ra- 
tus neminem sine magnis copiis ad se ven- 
turum; quae res eum fefellit. Nam Dion his 
ipsis qui sub adversarii fuerant potestate, 
regios spiritus repressit, totiusque eius par- 
tis Siciliae potitus est, quae sub Dionysii po- 
testate fuerat: parique modo urbis Syracu- 
sarum, praeter arcem et insulam adiimctam 
oppido: eoque reni perduxit, ut talibus pa- 
ctionibus pacem tyrannus facere vellet: Si- 
ciliam Dion obtineret, Italiam Dionysius, Sy- 
racusas Apollocratcs, cui maximam fidem u- 
ni liabebat Dionysius. 

VI. 

Has tam prosperas, tamque inopinatas res 
consequuta est subita commutatio. Quod for- 
tuna sua mobilitate, (jucm paulo ante extu- 
lerat, demergere est adorta. 1’rirnurn in fi- 

lio, de quo commemoravi supra, suam vim 
exercuit. Nam quum uxorem reduxisset, 
quae alii fuerat tradita, filiumque vellet re- 
vocare ad virtutem a perdita luxuria; acce- 
pit gravissimum parens vulnus morte filii: 
deinde orta dissensione inter eum et Hera- 
clidem: qui quidem Dioni principatum non 
concedens, factionem comparavit. Neque is 
minus valebat apud optimates, quorum con- 
sensu praeerat classi, quum Dion exercitum 
pedestrem teneret. Non tulit hoc animo ae- 
quo Dion , et versum illum Homeri retulit ex 
secunda rhapsodia, in quo haec sententia est: 
Non posse bene geri rempuhlicam multorum 
imperiis. Quod dictum magna invidia conse- 
quuta est. Namque aperuisse videbatur, se 
omnia in sua potestate esse velle. Hanc ille 
non lenire obsequio, sed acerbitate oppri- 
mere studuit: Heraclidemque quum Syracu- 
sas venisset, interficiendum curavit. 

VII. 

Quod factum omnibus maximum timo- 
rem iniecit. Nemo enim, illo interfecto, se tu- 
tum putabat. lUe autem adversario remoto, 
licentius eorum bona, quos sciebat adversus 
se sensisse, militibus dispertivit. Quibus di- 
visis, quum quotidiani maximi flerent sum- 
ptus, celeriter pecunia deesse coepit, neque 
quo manus porrigeret, suppetebat, nisi in 
amicorum possessiones. Id eiusmodi erat, 
ut quum milites reconciliasset , amitteret 
optimates . Quarum rerum cura frangebatur : 
et insuetus male audiendi, non aequo animo 
ferebat, de se ab his male existimari, quorum 
paulo ante in caelum fuerat elatus laudibus. 
Vulgus autem, offensa in eum militum vo- 
luntate, liberius loquebatur, et tyrannum 
non ferendum dictitabat. 

VIII. I 

I 

Haec ille intuens, quum quemadmodum 
sedaret, nesciret, et quorsum evaderent, ti- 
meret: Callicrates quidam civis Atheniensis, 
qui simul cum eo ex Peloponneso in Siciliam 
venerat, homo et callidus et ad fraudem a- 
cutus, sine ulla religione ac fide, adit ad Dio- 
nem, et ait eum in magno periculo esse 
propter offensionem populi, et odium mili- 
tum: quod nullo modo evitare fosset, nisi j 

alicui suorum negotium daret, qui se simu- I 

laret illi inimicum: quem si invenisset ido- 
neum, facile omnium animos cogniturum, 
adversariosque sublaturum, quod inimici e- 
ius dis.sidenti suos sensus aperturi forent. 

Tali consilio probato, excipit has partes ipse 
Callicrates, et se armat imprudentia Dionis. 

Ad eum interficiendum socios conquirit; ad- 
versarios eius convenit, coniurationem con- 
firmat. Res, multis consciis quae gereretur, 
elata refertur ad Aristomachen sororem Dio- 
nis, uxorein«jue Arcten. Illae timore perter 

ritac conveniunt, cuius de periculo time- 
bant. At ille negat, a Callicrate fieri sibi in- 
sidias: sed illa cjuae agerentur, fieri prae- 
cepto suo. Mulieres nihilosecius Callicratem 
in aedem Proserpinae deducunt, ac iurare 
cogunt, nihil ab illo periculi fore Dioni. Ille 
hac religione non modo ab incepto non de- 
territus, sed ad maturandum concitatus est, 
verens ne prius consilium aperiretur suum , 
quam conata perfecisset. 

IX. 

llac mente, proximo die festo, quum a con- 
ventu se remotum Dion domi teneret, atque 
in conclavi edito recubuisset: consciis loca 
munitiora oppidi tradidit: domum custodibus 
sepsit: a foribus qui non discederent, certos 
praefecit. Navem triremem armatis ornat, 
Philocratique fratri suo tradit, eamque in 
portu agitari iubet, ut si exercere remiges 
vellet: cogitans, si forte consiliis obstitisset 
fortuna, ut haberet, quo fugeret , ad salutem. 
Suorum autem e numero Zacynthios adolc- 


Digitized by Googie 


CORNELII NEPOTIS 


96 

scentes quosdam elegit cum audacissimos , 
tum viribus maximis; hisque dat negotium, 
ut ad Dionem eant inermes, sic ut convenien- 
di gratia viderentur venire. Hi propter no- 
titiam sunt intromissi. At illi, ut limen eius 
intrarunt, foribus obseratis, iu lecto cuban- 
tem invadunt, colligant: fit strepitus, adeo 
ut exaudiri possit foris. Ilie, sicut ante saepe 
dictum est, quam invisa sit singularis poten- 
tia, et miseranda vita, qui se metui quam a- 
mari malunt, cuivis facile intellectu fuit. 
Namque illi ipsi custodes, si propitia fuissent 
voluntate, foribus effractis servare eum po- 
tuissent, quod illi inermes, telum foris flagi- 
tantes, vivum tenebant. Cui quum succur- 
reret nemo, Lyco quidam Syracusanus per 
fenestras gladium dedit , quo Dion interfe- 
ctus est. 

X. 

Confecta caede, quum multitudo visendi 
gratia introisset, nonnulli ab insciis pro no- 
xiis conciduntur. Nam celeri rumore dilato. 

Dioni vim allatam, multi concurrerant, qui- 
bus tale facinus displicebat . Hi falsa suspi- 
cione ducti, immerentes, inermes, ut scele- 
ratos, occidunt . Huius de morte ut palam fa- 
ctum est, mirabiliter vulgi immutata est vo- 
luntas. Nam qui vivum eum tyrannum voci- 
tarant, eumdem liberatorem patriae, tyran- 
nique expulsorem praedicabant. Sic subito 
misericordia odio successerat , ut eum suo 
sanguine, si possent, ab Acheronte cuperent 
redimere. Itaque in urbe celeberrimo loco, 
elatus publice, sepulcri monumento donatus 
est. Diem obiit circiter annos quinquaginta 
quinque natus, quartum post annum, quam 
ex Peloponneso in Siciliam redierat. 

I. 

Iphicrates Atheniensis, non tam magnitudi- 
ne rerum gestarum, quam disciphiia militari 
nobilitatus est. Fuit enim talis dux, ut non 
solum aetatis suae cum primis compararetur, 
sed ne dc maioribus natu quidem quisquam 
anteponeretur. Multum vero in bello ost ver- 
satus; saepe exercitibus praefuit; nusquam 
culpa male rem gessit; semper consilio vicit, 
tantumque eo valuit, ut multa in re mi- 
litari partim nova attulerit, partim melio- 
ra fecerit. Namque ille pedestria arma muta- 
vit . Quum ante illum imperatorem maximis 
clypeis, brevibusque hastis, minutis gladiis 
uterentur; ille c contrario peltam pro parma 
fecit, a qua postea peltastae pedites appellan- 
tur, irt ad motus concursusque essent levio- 


lOO 


CORNELII NEPOTIS 


res, hastae modum duplicavit, gladios lon- 
giores fecit. Idem genus loricarum mutavit, 
et pro ferreis atque aeneis, lineas dedit. Quo 
facto expeditiores milites reddidit. Nam pon- 
dere detracto , quod aeque corpus tegeret 
et leve esset, curavit. 

II. 

Bellum cum Tliracihus gessit; Seuthen 
socium Atheniensium , in regnum restituit. 
Apud Corinthum tanta severitate exercitui 
praefuit, ut nullae unquam in Graecia ne- 
que exercitatiores copiae, neque magis dicto 
audientes fuerint duci: in eamque consuetu- 
dinem adduxit, ut quum praelii signum ah 
imperatore esset datum, sine ducis opera sic 
ordinatae consisterent, ut singuli a peritis- 
sime imperatore dispositi viderentur. Hoc 
exercitu moram Lacedaemoniorum interce- 
pit. Quod maxime tota celebratum est Grae- 
cia. Iterum eodem bello omnes copias eorum 
fugavit. Quo facto magnam adeptus est glo- 
riam. Quum Artaxerxes Aegyptio regi bel- 

Ium inferre voluisset, Iphicratem ab Athe- 
niensibus petivit ducem , quem praeficeret 
exercitui conductitio, cuius numerus duode- 
cim millium fuit . Quem quidem sic omni di- 
sciplina militari erudivit, ut quemadmodum 
quondam Fabiani milites Romani appellati 
sunt, sic Iphicratenses apud Graecos in sum- 
ma laude fuerint. Idem subsidio Lacedaemo- 
niis profectus, Epaminondae retardavit im- 
petus. Nam nisi eius adventus appropin- 
quasset, non prius Thebani Sparta absces- 
sissent quam captam incendio delessent. 

III. 

Fuit autem et animo magno ct corpore, 
imperatoriaque forma, ut ipso aspectu cuivis 
iniiceret admirationem sui : sed in labore re- 
missus nimis, parumque patiens, ut Theo- 
pompus memoriae prodidit. Bonus vero ci- 
vis, fideque magna; quod cum in aliis rebus 
declaraverit, tum maxime in Amyntae Mace- 
donis liberis tuendis. Namque Eurydice ma- 
ter Perdiccae ct Philippi, cum his duobus 

liberis, Amynta mortuo, ad Iphicratem con- 
fugit, eiusque opibus defensa est. Vixit ad 
senectutem placatis in se suorum cirium a- 
nimis. Cavtsam capitis semel dixit bello so- 
ciali simul cum Timotheo , eoque iudicio 
est absolutus. Menestbea fdium reliquit ex 
Thressa natum Coti regis filia. Is quum inter- 
rogaretur, utrum pluris patrem, matremne 
faeeret: Matrem, inquit. Id quum omnibus 
mirum videretur: at ille, Merito, inquit, /a- 
cio; nam pater, quantum in se fuit, Thracem 
me genuit: contra ea mater Atheniensem. 

Chabrias Atheniensis. Hic quoque in sum- 
mis habitus est ducibus, resque multas me- 
moria dignas gessit. Sed ex his elucet maxi- 
me inventum eius in praeUo, quod apud 
Thebas fecit, quum Boeotiis subsidio venis- 
set. Namque in ea victoria, fidente summo 
duce Agesilao, fugatis iam ab eo conductitiis 
catervis, reliquam phalangem loco vetuit ce- 
dere, obnixoque genu scuto, proiectaque 
hasta, impetum excipere hostium docuit. Id 
novum Agesilaus intuens , progredi non est 
ausus, suosque iam incurrentes, tuba revo- 
cavit. Hoc usque eo in Graecia fama cele- 
bratum est, ut illo statu Chabrias sibi sta- 
tuam fieri voluerit , quae publice ei ab Athe- 
niensibus in foro constituta est. Ex quo fa- 

ctum est, ut postea athletae, ceteriqne arti- 
fices, his statibus in statuis ponendis uteren- 
tur, in quibus victoriam essent adepti. 

II. 

Chabrias autem multa in Europa bella 
administravit , quum dux Atheniensium es- 
set: inulta in Aegypto sua sponte gessit. Nam 
Nectanebum adiutum profectus, regnum ei 
constituit. Fecit idem Cypri, sed publice ab 
Atheniensibus Evagorae adiutor datus: ne- 
que prius inde discessit quam totam insu- 
lam bello devinceret, qua ex re Athenienses 
magnam gloriam sunt adepti. Interim bel- 
lum inter Aegyptios et Persas conllatum est: 
et Athenienses cum Artaxerxe societatem ha- 
bebant; Lacedaemonii cum Aegyptiis, a qui- 
bus magnas praedas Agesilaus rex eorum 
faciebat. Id intuens Chabrias, quum in re 
nulla Agesilao cederet, sua sponte eos adiu- 
tum profectus, Aegyptiae classi praefuit, pe- 
destribus copiis Agesilaus. 

III. 

Tum praefecti regis Persiae, legatos mi- 
serunt Athenas questum, quod Chabrias ad- 
versum regem bellum gereret cum Aegyptiis. 
Athenienses diem certam Chabriae praesti- 
tuerunt , quam ante, domum nisi redisset, 
capitis se illum damnaturos denunciarunt. 
Hoc ille nuncio Athenas rediit, neque ibi 
diutius est moratus quam fuit necesse. Non 
enim libenter erat ante oculos civium suo- 
rum, quod et vivebat laute, et indulgebat 
sibi liberalius, quam ut invidiam vulgi posset 
effugere. Est enim hoc commune vitium in 
magnis liberisque civitatibus , ut invidia glo- 
riae comes sit, et libenter de his detrahant 
quos eminere videant altius; neque animo 
aequo pauperes alienam opulentium intuun- 
tur fortunam . Itaque Chabrias , quoad ei li- 
cebat, plurimum aberat. Neque vero solus 
ille aberat Athenis libenter, sed omnes fere 
principes fecerunt idem, quod tantum se ab 
invidia putabant afuturos, quantum a con- 

spectu suorum recessissent . Itacjue Conon 
plurimum C)'pri vixit, Iphicrates in Thracia, 
Timotheus Lesbi, Chares in Sigaeo. Dissimi- 
lis quidem Chares horum et factis et moribus: 
sed tamen Athenis et honoratus et potens. 

IV. 

Chabrias autem periit bello sociali, tali 
modo: Oppugnabant Athenienses Chium: 
erat in classe Chahrias privatus, sed omnes, 
<[ui in magistratu erant, auctoritate ante- 
ibat, eumque magis milites quam qui prae- 
erant, aspiciebant. Quae res ei maturavit 
mortem. Nam dum primus studet portum 
intrare, et gubernatorem iubet eo dirigere 
navem, ipse sibi perniciei fuit. Quum enim 
eo penetrasset, ceterae non sunt sequutae. 
Quo facto, circumfusus hostium concursu, 
quum fortissime pugnaret, navis rostro per- 
cussa coepit sidere. Hinc quum refugere pos- 
set , si se in mare deiecisset ; quod suberat 
classis Atheniensium, quae exciperet natan- 
tem: perire maluit, quam armis abicctis na- 

vem relinquere, in qua fuerat vectus. Id ce- 
teri facere noluerunt, qui nando in tutum 
pervenerunt. At ille, praestare honestam 
mortem turpi vitae existimans, cominus pu- 
gnans telis hostium interfectus est . 

I. 


Timotheus Cononis filius, Atheniensis. Hic 
a patre acceptam gloriam multis auxit virtu- 
tibus. Fuit enim disertus, impiger, laborio- 
sus, rei militaris peritus, neque minus civi- 
tatis regendae . Multa huius sunt praeclare 
facta, sed haec maxime illustria. Olynthios 
et Byzantios bello subegit: Samum cepit, in 
qua oppugnanda, superiori bello Athenienr 
ses mille et ducenta talenta consumpserant . 
Hanc ille sine ulla publica impensa populo re- 
stituit. Adversus Cotyn bella gessit, ab coque 
mille et ducenta talenta praedae in publicum 
detulit, Cyzicum obsidione liberavit. Ario- 
barzani simul cum Agesilao auxilio profectus 
est: a quo quum Laco pecuniam numeratam 
accepisset, ille cives suos agro atque urbibus 

augeri maluit, quam id sumere, cuius par- 
tem domum suam ferre posset. Itaque accepit 
Erichtliouem et Sestum. 


II. 


Idem classi praefectus circumvehens Pe- 
loponnesum Laconicam populatus, classem 
eorum fugavit. Corcyram sub imperium A- 
theniensium redegit, sociosque idem adiun- 
xit Epirotas, Atliainanas, Chaonas, omnes- 
que eas gentes quae mare illud adiacent. 
Quo facto Lacedaemonii de diutina conten- 
tione destiterunt, et sua sponte Atheniensi- 
bus imperii maritimi principatum concesse- 
runt, paceinque bis legibus constituerunt; 
ut Athenienses mari duces essent. Quae vi- 
ctoria tantae fuit Atticis laetitiae, ut tum 
primum arae Paci publicae sint factae, eique 
Deae pulvinar sit institutum. Cuius laudis ut 
memoria maneret, Timotheo publice statuam 
in foro jmsuerunt: qui honos huic uni ante 
hoc tempus contigit; ut quum patri popu- 

Ius statuam posuisset, filio quoque claret. Sic 
iuxta posita recens filii, veterem patris re- 
novavit memoriam. 


III. 

Hic quum esset magno natu, et magistra- 
tus gerere desisset: bello Athenienses undi- 
que premi sunt coepti. Defecerat Samus; de- 
scierat Hellespontus; Philippus iam tunc va- 
lens Macedo, multa moliebatur: cui opposi- 
tus Chares C£uum esset, non satis in eo praesi- 
dii putabatur. Fit Menestheus praetor, filius 
Iphicratis, gener Timothei, et ut ad bellum 
proficiscatur, decernitur. Huic in consilium 
dantur duo, usu et sapientia praestantes, 
quorum consilio uteretur, pater et socer: 
quod in his tanta erat auctoritas, ut magna 
spes esset, per eos amissa posse recuperari. Hi 
<juum Samum profecti essent, et eodem Cha- 
res, eorum adventu cognito, cum suis copiis 
proficisceretur, ne quid absente se gestum 
videretur; accidit, quum ad insulam appro- 

pinquarent, ut magna tempestas oriretur: 
quam evitare duo veteres imperatores utile 
arbitrati, suam classem suppresserunt. At ille 
temeraria usus ratione, non cessit maiorum 
natu auctoritati, et, ut in sua navi esset for- 
tuna, quo contenderat, pervenit, eodcmqne 
ut sequerentur, ad Timotheum et Iphicra- 
tem nuncium misit. Hinc male re gesta, com- 
pluribus amissis navibus, eodem, unde erat 
profectus, se recepit, literasque Athenas pu- 
blice misit, sibi proclive fuisse Samum cape- 
re, nisi a Timotheo et Iphicrate desertus es- 
set. Ob eam rem in crimen vocabantur. Popu- 
lus acer, suspicax, mobilis, adversarius, invi- 
dus etiam potentiae, domum revocat: accu- 
santur proditionis. Hoc iudicio damnatur Ti- 
motheus, lisque eius aestimatur centum ta- 
lentis. Ille odio ingratae civitatis coactus, 
Chalcidem se contulit. 

IV. 

Huius post mortem, quum populum iudi- 
cii sui poeniteret, mulctae novem partes de- 
traxit, et decem talenta Cononem filium eius 
ad muri quamdam partem reficiendam iussit 
dare. In quo fortunae varietas est animadver- 
sa. Nam quos avus Conon muros ex hostium 
praeda patriae restituerat, eosdem nepos, 
cum summa ignominia familiae, ex sua re 
familiari reficere coactus est. Timothei au- 
tem moderatae sapientisque vitae quum ple- 
raque possimus proferre testimonia, uno eri- 
mus contenti, quod ex eo facile coniici pote- 
rit quam carus suis fuerit. Quum Athenis a- 
dolescentulus causam diceret, non solum a- 
mici privatique hospites ad eum defenden- 
dum convenerunt, sed etiam in eis Iason ty- 
rannus, qui illo tempore fuit omnium poten- 
tissimus. Hic quum in patria sine satellitibus 
se tutum non arbitraretur, Athenas sine ullo 
praesidio venit; taritique hospitem fecit, ut 
mallet se capitis periculum adire, quam Ti- 

mothco de fama dimicanti deesse. Hunc ad- 
versus tamen, Timotheus postea populi ius- 
su bellum gessit, patriaeque sanctiora iura, 
quam hospitii esse duxit. Haec extrema fuit 
actas imperatorum Atheniensium, Iphicra- 
tis, Chabriae, Timothei. Neque post illorum 
obitum quisquam dux in illa urbe fuit di- 
gnus memoria. 

I. 

VenLo nunc a<l fortissimum virum , maxi- 
mique consilii omnium Barbarorum , ex- 
ceptis duobus Carthaginensibus Hamilca- 
re ct Hannibale. De quo hoc plura refere- 
mus, quod et obscuriora sunt eius gesta 
pleraque, et ea <piae prospere ei cesserunt , 
non magnitudine copiarum, sed consilii, quo 
tantum non omnes superabat, acciderunt. 
Quorum nisi ratio explicata fuerit, res appa- 
rere non poterunt. Datames patre Camis- 
sarc, natione Care, matre Scythissa natus, 
primum militum numero fuit apud Artaxer- 
xem eorum, qui regiam tuebantur. Pater 
cius Camissarcs, quod et manu fortis, et bel- 
lo strenuus, ct regi multis locis fidelis erat 
repertus, habuit provinciam Ciliciae iuxta 

Cappadociam, quam incolunt Leucosyri. Da- 
tames militare munus fungens jirimum, qua- 
lis esset aperuit bello, quod rex adversus 
Cadusios gessit. Namque hic multis milli- 
bus interfectis, magni fuit eius opera. Quo 
factum est, ut quum in eo bello cecidis- 
set Camissares, paterna ei traderetur pro- 
vincia . 

II. 

Pari se virtute postea praebuit, quum 
Autopbradates iussu regis bello perseque- 
retur eos, qui defecerant. Namque eius opera 
hostes, quum castra iam intrassent, profli- 
gati sunt, exercitusque reliquus conservatus 
regis est. Qua ex re maioribus rebus praees- 
se coepit. Erat eo tempore Thyus dynastes 
Paphlagoniae, anti(juo genere natus, a Pylae- 
mene illo, quem Homerus Troico bello a 
Patroclo interfectum ait. Is regi dicto au- 
diens non erat: quam ob causam bello eum 
persequi constituit, eique rei praefecit Da- 
tamen, propinquum Paphlagonis. Namque 

ex fratre et sorore erant nati. Quam ob cau- 
sam Datames omnia primum experiri voluit, 
ut sine armis propiiujuum ad officium redu- 
ceret. Ad quem quum venisset sine praesi- 
dio, quod ab amico nullas vereretur insidias, 
pene interiit. Nam Thyus eum clam interfi- 
cere voluit. Erat mater cum Datame, amita 
Paphlagonis: ea quid ageretur resciit, fi- 
liumque monuit. Ille fuga periculum evita- 
vit, bellumque indixit Thyo. In quo quum 
ab Ariobarzane, praefecto Lydiae et Ioniae, 
totiusque Phrygiae, desertus esset, nibilose- 
gnius perseveravit , vivumque Thyum cepit 
cum uxore et liberis. 

III. 

Cuius facti ne prius fama ad regem, quam 
ipse perveniret, dedit operam. Itaque omni- 
bus insciis, eo ubi erat rex, venit, postero- 
que die Thyum, hominem maximi corporis 
terribilique facie, quod et niger et capillo 
longo barbaque erat prolixa, optima veste 
contexit, quam satrapae regii gerere consue- 

verant. Ornavit etiam torcjue, atque armillis, 
aureis, ceteroque regio cultu. Ijjse agresti, 
duplici([ue amiculo circumdatus, liirtaquc 
tunica, gerens in capite galeam venatoriam, 
dextra manu clavam, sinistra copulam, vin- 
ctum ante se Thyum agebat, ut si feram be- 
stiam captam duceret. Quem quum omnes 
prospicerent, propter novitatem ornatus, i- 
gnotamque formam , ob eainque rem magnus 
esset concursus; fuit nemo non qui agno- 
sceret Thyum, regique nunciaret. Primo non 
accredidit, itaejue Pharnabazum misit ex- 
ploratum: a quo ut rem gestam comperit, 
statim admitti iussit, magnopere delectatus 
cum facto tum ornatu: iii primis quod no- 
bilis rex in potestatem inopinanti venerat . 
Ita<pie magnifice Datamen donatum ad exer- 
citum misit, qui tum contrahebatur, duce 
Pliarnabazp et Tithrauste ad bellum Aegy- 
ptium, parique eum atque illos imperio es- 
se iussit . Postea vero ([uam Pharnaliazum 
rex revocavit, illi sumina imperii tradita est. 

IV. 

Hic quum maximo studio compararet 
exercitum, Aegyptumque proficisci pararet , 
subito a rege literae sunt ei missae , ut 
Aspim aggrederetur, qui Cataoniam tene- 
bat, quae gens iacet supra Ciliciam, confi- 
nis Cappadociae. Namque Aspis saltuosam 
regionem castellisque munitam incolens, 
non solum imperio regis non parebat, sed 
etiam finitimas regiones vexabat , et quae 
regi portarentur, abripiebat. Datames, etsi 
longe aberat ab his regionibus, et a maiore 
re abstrahebatur: tamen regis voluntati mo- 
rem gerendum putavit. Itaque cum paucis, 
sed viris fortibus, navem conscendit, existi- 
mans, id quod accidit, facilius se impruden- 
tem et imparatum parva manu oppressurum, 
quam paratum , quamvis magno exercitu, 
llac delatus, in Ciliciam egressus, inde dies 
noctesque iter faciens, Taurum transiit, eo- 
que, quo studuerat, venit. Quaerit quibus 
locis sit Aspis: cognoscit haud longe abesse: 

profectuinqiie eum venatum. Quem dum spe- 
culatur, adventus eius causa cognoscitur. Pi- 
sidas cum iis, quos secum habebat , ad resi- 
stendum Aspis comparat . Id Datames ubi 
audivit, arma capit, suos sequi iubet; ipse 
equo concitato ad hostem vehitur; quem pro- 
cul Aspis conspiciens ad se ferentem, perti- 
mescit, atque a conatu resistemb deterritus, 
sese dedit. Hunc Datames vinctum ad regem 
ducendum tradit Mithridati. 

V. 

Haec dum geruntur, Artaxerxes remini- 
scens a quanto bello ad quam parvam rem 
principem ducum misisset, se ipsum repre- 
hendit, et nuncium ad exercitum Acen misit, 
quod nondum Datamcn profectum putabat, 
qui ei diceret, ne ab exercitu discederet. Hic 
priusquam perveniret, quo erat profectus, 
in itinere convenit, qui Aspim ducebant. 
Qua celeritate quum magnam benevolen- 
tiam regis Datames consequutus esset, non 
minorem invidiam aulicorum excepit, quod 

illum unum pluris , quam se omnes fieri vi- 
debant. Quo facto, cuncti ad eum opprimen- 
dum consenserunt. Haec Pandates , gazae cu- 
stos regiae, amicus Datami, perscripta ei mit- 
tit, in quibus docet, eum magno fore pericu- 
lo, si quid illo imperante in Aegypto adversi 
accidisset. Namque eam esse consuetudinem 
regum, ut casus adversos hominibus tribuant, 
secundos fortunae suae. Quo facile fieri, ut 
impellantur ad eorum perniciem , quorum 
ductu res male gestae iiuncientur. Illum hoc 
maiore fore discrimine, quod quibus rex ma- 
xime obediat, eos habeat inimicissimos. Ta- 
libus ille literis cognitis, quum iamad exer- 
citum Acoeum venisset, quod non ignorabat 
ea vere scripta, desciscere a rege constituit. 
Neque tamen quidquam fecit, quod fide sua 
esset indignum. NamMandroclcm Magnetem 
exercitui praefecit: ipse cum suis in Cappado- 
ciam discedit, coniunctamque huic Paphla- 
goniam occupat, celans qua voluntate esset 
in regem: clam cum Ariobarzane facit amici- 
tiam, manum comparat, urbes munitas suis 
tuendas tradit. ■« 

VI. 

Secl haec propter hiemale tempus minus 
prospere succedebant. Audit Pisidas quas- 
dam copias adversus se parare: lilium eo Ar- 
sideum cum exercitu mittit. Cadit in praelio 
adolescens; proficiscitur eo pater, non ita 
cum magna manu, celans quantum vulnus 
accepisset, quod prius ad hostem pervenire 
cupiebat, quam de male re gesta fama ad 
suos perveniret, ne cognita filii morte animi 
debilitarentur militum. Quo contenderat, 
pervenit, hisque locis castra ponit, ut neque 
circumveniri multitudine adversariorum pos- 
set, neque impediri quominus ipse ad dimi- 
candum manum haberet expeditam . Erat 
cum eo Mithrobarzanes socer eius, praefectus 
equitum. Is desperatis generi rebus ad hostes 
transfugit. Id Datames ut audivit, sensit, si 
in turbam exisset , ab homine tam necessa- 
rio se relictum, futurum ut ceteri consilium 
sequerentur; in vulgus edit, suo iussu Mi- 
throbarzanem profectum pro perfuga, quo 

1'acilius receptus, interficeret hostes. Quare 
relinqui eum non par esse, sed omnes con- 
festiin sequi: quod si animo strenuo fecissent, 
futurum ut adversarii non possent resistere, 
quum et intra vallum et foris caederentur, 
llac re probata, exercitum educit: Mithro- 
barzanem persequitur; qui dum ad hostes 
pervenerat, Datames signa inferri iubet. Pi- 
sidae, nova re commoti, in opinionem addu- 
cuntur, perfugas mala fide, compositoque 
fecisse, ut recepti, essent maiori calamitati. 
Primum eos adoriuntur. Illi, quum quid age- 
retur, aut quare fieret, ignorarent: coacti 
sunt cura eis pugnare ad quos transierant, 
ab hisque stare quos reliquerant. Quibus 
cum neutri parcerent, celeriter sunt conci- 
si. Reliquos Pisidas resistentes Datames in- 
vadit. Primo impetu pelbt, fugientes persc- 
(juitur, multos interficit, castra hostium ca- 
pit. Tali consilio uno tempore et proditores 
perculit , et hostes profligavit , et quod ad 
suam perniciem fuerat cogitatum, id ad sa- 
lutem convertit. Quo neque acutius ullius im- 

peratoris cogitatum, neque celerius factum 
usquam legimus. 

VII. 

Al> hoc tamen viro Schismas maximus 
natu filius desciit, adque regem transiit, et 
de defectione patris detulit. Quo nuncio Ar- 
taxerxes commotus, quod intelligebat sibi 
cum viro forti ac strenuo negotium esse, qui 
quum cogitasset , facere auderet , et prius 
cogitare quam conari consuesset: Autophra- 
datem in Cappadociam mittit. Hic ne intra- 
re posset saltum in quo Ciliciae portae sunt 
sitae , Datames praeoccupare studuit ; sed 
tam subito copias contrahere non potuit. A 
qua rc depulsus; cum ea manu quam con- 
traxerat, locum delegit talem, ut neque cir- 
cumiretur ab hostibus , neque praeteriret 
adversarius, quin ancipitibus locis premere- 
tur; et si dimicare cum eo vellet, non mul- 
tum obesse multitudo hostium suae pauci- 
tati posset. 

Haec etsi Autopliradatcs videbat, tamen 
statuit congredi, quam cum tantis copiis re- 
fugere, aut tamdiu uno loco sedere. Habebat 
barbarorum equitum viginti, peditum cen- 
tum millia, quos illi Cardaces appellant, cius- 
demque generis tria funditorum. Praeterea 
Cappadocum octo, Armeniorum decem, Pa- 
phlagonum quinque, Phrygum decem, Ly- 
dorum quinque, Aspendiorum et Pisidarum 
circiter tria, Cibeum duo, Captianorum to- 
tidem, ex Graecia conductorum tria millia: 
levis armaturae maximum numerum. Has 
adversus copias, spes omnis consistebat Da- 
tami in se locique natura. Namque huius 
partem non habebat vigesimam militum. Qui- 
bus fretus conflixit, adversariorumque multa 
millia concidit, quum de ipsius exercitu non 
amplius hominum mille cecidissent. Quam 
ob rausam postero die tropaeum posuit, 
quo loco pridie pugnatum. Hic quum castra 
movisset , inferior copiis , superior omnilms 

praeliis discedebat, quod nunquam manum 
consereret, nisi adversarios locorum angustiis 
clausisset: quod perito regionum callideque 
cogitanti saepe accidebat . Autopliradates 
quum bellum duci maiore regis calamita- 
te, quam adversariorum videret, ad pacem 
atque amicitiam hortatus est, ut cum rege 
in gratiam rediret. Quam ille etsi non hdani 
fore putabat , tamen conditionem accepit , 
seque ad Artaxerxem legatos missurum di- 
xit. Sic bellum quod rex adversus Datamen 
susceperat, sedatum: Autopliradates in Phry- 
giam se recepit. 


IX. 


At rex, quod implacabile odium in Data- 
incn susceperat, postquam bello eum oppri- 
mi non posse animadvertit, insidiis interfice- 
re studuit, quas ille plcrasque vitavit. Sicut 
cpium nunciatum esset, quosdam sibi insidia- 
ri, qui in amicorum erant numero; de qui- 
bus quod inimici detulerant, neque creden- 

dum, neque negligcndum putavit: experiri 
voluit verum falsumne sibi esset relatum. Ita- 
que eo profectus est, iu quo itinere futuras 
insidias illi dixerant. Sed elegit corpore et 
statura simillimum sui,eique vestitum suum 
dedit, atque eo loci ire, quo ipse consueverat, 
iussit. Ipse autem ornatus vestitu militari, 
inter corporis custodes iter facere coepit. At 
insidiatores, postquam in eum locum agmen 
pervenit, decepti ordine atque vestitu, in 
eum faciunt impetum, qui suppositus erat. 
Praedixerat autem his Datames, cum qui- 
bus iter faciebat, ut parati essent facere quod 
ipsum vidissent. Ipse ut concurrentes insi- 
diatores animadvertit, tela in eos coniecit. 
Hoc idem quum universi fecissent, prius- 
quam pervenirent ad eum, quem aggredi vo- 
lebant, confixi ceciderunt. 


X. 

Hic tamen tam callidus vir extremo tem- 
pore captus est, Mithridatis Ariobarzanis filii 
dolo. Namque is pollicitus est regi , se eum 

interfecturum, si rex promitteret, ut quod- 
cumque vellet, liceret impune facere, fidem- 
que de ea re more Persarum dextra dedisset. 
Hanc ut accepit, simulat se suscepisse cum 
rege inimicitiam, copias parat , et absens ami- 
citiam cum Datame facit: regis provinciam 
vexat, castella expugnat, magnas praedas ca- 
pit: quarum partem suis dispertit, partem 
ad Datamen mittit. Pari modo complura ca- 
stella ei tradit. Haec diu faciendo, persuasit 
homini se infinitum adversus regem suscepis- 
se bellum, quum nihilo magis, ne quam su- 
spicionem illi praeberet insidiarum, neque 
colloquium eius petivit, neque in conspe- 
ctum venire studuit . Sic absens amicitiam 
gerebat, ut non beneficiis mutuis, sed odio 
communi, quod erga regem susceperant, 
contineri viderentur. 

XI. 

Id quum satis se confirmasse arbitratus 
est , certiorem facit Datamen , tempus esse 
maiores exercitus parari, et liellum cum re- 

ge suscipi: <le qua re, si ei videretur, quo 
vellet in colloquium veniret. Probata re, 
colloquendi tempus sumitur, locusque quo 
conveuiretur. Huc Mithridates cum uno, cui 
maximam habebat fidem, ante aliquot dies 
venit, compluribusque locis separatim gla- 
dios obruit, caque loca diligenter notat. 
Ipso autem colloquendi die utrique locum, 
qui explorarent atque ipsos scrutarentur, 
mittunt : deinde ipsi sunt congressi. Hic quum 
aliquandiu in colloquio fuissent, et diversi 
discessissent , iamque procul Datames abes- 
set, Mithridates, priusquam ad suos perveni- 
ret , ne quam suspicionem pararet, in eumdem 
locum revertitur, atque ibi, ubi telum erat 
positum, resedit, ut si a lassitudine cupe- 
ret acquiescere, Datamenque revocavit, si- 
mulans se quiddam in colloquio esse obli- 
tum; interim telum, quod latebat, protulit, 
nudatumque vagina, veste texit, ac Datami 
venienti ait, digredientem se animadvertisse 
locum quemdam, qui erat in conspectu, ad 
castra ponenda esse idoneum. Quem quum 

digito monstraret, et ille conspiceret, aver- 
sum ferro transfixit ; et priusquam quisquam 
posset succurrere, interfecit. Ita ille vir, qui 
multos consilio, neminem perfidia ceperat, 
simulata captus est amicitia. 

I. 


Epaminondas Polymni filius, Thebanus. De 
hoc priusquam scribamus, haec praecipien- 
da videntur lectoribus, ne alienos mores ad 


suos referant, neve ea, quae ipsis leviora 
sunt , pari modo apud ceteros fuisse arbi- 
trentur. Scimus enim musicen nostris mori- 


bus abesse a principis persona: saltare etiam 
in vitiis poni. Quae omnia apud Graecos et 
gratia et laude digna ducuntur. Quum au- 
tem exprimere imaginem consuetudinis at- 
que vitae velimus Epaminondae, nihil vide- 
mur debere praetermittere, quod pertineat 
ad eam declarandam. Quare dicemus primum 
de genere eius, deinde quibus. disciplinis, 
et a quibus sit eruditus; tum de moribus 
ingeniique facultatibus , et si qua alia digna 

memoria erunt. Postremo de rebus gestis, 
quae a plurimis omnium anteponuntur vir- 
tutibus. 


II. 

Natus igitur patre, quo diximus, honesto 
genere; pauper iam a maioribus relictus. 
Eruditus autem sic, ut nemo Thebanus ma- 
gis. Nam et citharizare et cantare ad chor- 
darum sonum doctus est a Dionysio, qui non 
minore fuit in musicis gloria, quam Damon 
aut Lamprus, quorum pervulgata sunt nomi- 
na; carmina cantare tibiis , ab Olympiodoro ; 
saltare, a Calliphrone. At philosophiae prae- 
ceptorem habuit Lysim Tarentinum Pytha- 
gora'eum;cui quidem sic fuit deditus, ut ado- 
lescens tristem et sevcrtim senem omnibus 
aequalibus suis in fiimiliaritate anteposuerit, 
neque prius eum a se dimiserit , quam do- 
ctrinis tanto antecessit condiscipulos, ut fa- 
cile intelligi posset, pari modo superaturum 
omnes in ceteris artibus. Atque haec ad no- 
stram consuetudinem sunt levia , et potius 


Digitized by Google 


EPAMINONDAS. 


i33 


contemnenda : at in Graecia utique olim 
magnae laudi erant. Postquam ephebus fa- 
ctus est, et palaestrae dare operam coepit: 
non tam magnitudini virium servivit quam 
velocitati: illam enim ad athletarum usum, 
hanc, ad belli existimabat utilitatem perti- 
nere. Itaque exercebatur plurimum curren- 
do et luctando ad eum finem , quoad stans 
complecti posset, atque contendere. In armis 
plurimum studii consumebat. 

III. 

Ad hanc corporis firmitatem plura etiam 
animi bona accesserant. Erat enim mode- 
stus, prudens, gravis, temporibus sapien- 
ter utens, peritus belli, fortis manu, animo 
maximo; adeo veritatis diligens, ut ne ioco 
quidem mentiretur. Idem continens, cle- 
mens, patiensque admirandum in modum; 
non solum populi, sed etiam amicorum fe- 
rens iniurias, in primisque commissa celans; 
quod interdum non minus prodest quam 
diserte dicere. Studiosus audiendi; ex hoc 

enim facillime disci arbitrabatur. Itaque 
quum in circulum venisset, in quo aut de 
rcpulilica disputaretur, aut de philosophia 
sermo haberetur, nunquam inde prius dis- 
cessit, quam ad finem sermo esset deductus. 
Paupertatem adeo facile perpessus est, ut 
de republica nihil praeter gloriam ceperit . 
Amicorum in se tuendo caruit facultatibus; 
fide ad alios sublevandos saepe sic usus est, 
ut possit indicari omnia ei cum amicis fuis- 
se communia. Nam quum aut civium suorum 
aliquis ab hostibus fuisset captus, aut virgo 
amici nubilis propter paupertatem collocari 
non posset, amicorum concibum habebat, 
et quantum quistpie daret , pro facultatibus 
imperabat: eamque summam quum faceret, 
priusquam acciperet pecuniam , adducebat 
cum, qui quaerebat, ad eos qui conferebant, 
eicpie ut ipsi numerarent, faciebat: ut ille, 
ad quem ea res perveniebat, sciret quantum 
cuique deberet. 

TV. 

Tentata autem eius est abstinentia a Dio- 
inedonte Cyziceno: namque is, rogatu Arta- 
xerxis, Epaminondam pecunia corrumpen- 
dum susceperat. Hic magno cum pondere 
auri Thebas venit, et Micythum adolesceii- 
tulum quinque talentis ad suam perduxit 
voluntatem, quem tum Epaminondas pluri- 
mum diligebat. Micythus Epaminondam con- 
venit , et causam adventus Diomcdontis os- 
tendit . At ille Diomedonte coram , Nihil , 
inquit, opus pecunia est. Nam si ea rex vult, 
quae 2'hehanis sunt utilia, gratis facere sum 
paratus; sin autem contraria, non habet au- 
ri atque argenti satis. Namque orbis terrarum 
divitias accipere nolo pro patriae caritate. 
Te, qui me incognitum tentasti, tuique simi- 
lem existimasti , non miror: tibi ignosco. Sed 
egredere propere, ne alios corrumpas , quum 
me non potueris. Tu, Micythe, argentum huic 
redde, aut, nisi id confestim facis , ego te tra- 
dam magistratui. Hunc Diomcdon quum ro- 

garct, ut tuto exire, suaque quae attulisset , 
liceret efferre: Istud, inquit, faciam; neque 
tua causa, sed mea: ne, si tibi sit pecunia 
adempta , aliquis dicat ad me ereptum per- 
venisse, quod delatum accipere noluissem. A 
quo quum quaesisset, quo sc duci vellet; et 
ille Athenas diceret; praesidium dedit, ut 
eo tuto perveniret. Neque vero id satis ha- 
buit, sed etiam ut inviolatus in navem a- 
scenderet, per Chahriam Atheniensem, (de 
quo supra mentionem fecimus) effecit. Abs- 
tinentiae erit hoc satis testimonium. Plurima 
quidem proferre possemus, sed modus adhi- 
bendus est, quoniam uno hoc volumine vitam 
excellentium virorum complurium conclude- 
re constituimus, quorum separatim multis 
millibus versuum complures scriptores ante 
nos explicarunt. 

V. 

Fuit et disertus, ut nemo Thebanus ei 
par esset eloquentia; neque minus concinnus 
in brevitate respondendi, quam in perpetua 

oratione ornatus. Habuit obtrectatorem Me- 
neclidem quemdam , indidem Thebis , ad- 
versarium in administranda republica, satis 
exercitatum in dicendo, ut Thebanum scili- 
cet. Namque illi genti plus inest virium, 
quam ingenii. Is, quod in re militari florere 
Epaminondam videbat, hortari solebat The- 
banos, ut pacem bello anteferrent, ne illius 
imperatoris opera desideraretur. Huic ille. 
Fallis, inquit, verbo cives tuos, quod hos a bel- 
lo avocas. Otii enim nomine servitutem con- 
cilias. Nam paritur pax bello. Itaque qui ea 
diutina volunt frui, bello exercitati esse de- 
bent- Quare si principes Graeciae esse vultis, 
castris est vobis utendum, non palaestra. 
Idem ille Meneclides quum huic obiiceret , 
quod liberos non haberet , neque uxorem 
duxisset ; maximeque insolentiam, quod sibi 
Agamemnonis belli gloriam videretur conse- 
quutus: at ille. Desine, inquit, Meneclide, de 
uxore mihi exprobrare. Nam nullius in ista 
re minus uti consilio volo ; habebat enim 
Meneclides suspicionem adulterii. Quod aiir 

tem me Agamemnonem aemulari putas , fal- 
leris. Namque ille cum universa Graecia vix 
decem annis unam cepit urbem, ego contra ea 
ex una urbe nostra, dieque uno, totam Grae- 
ciam, Lacedaemoniis fugatis, liberavi. 

VI. 

Idem quum in conventum venisset Arca- 
dum, petens, ut societatem cum Thebanis 
et Argivis facerent, contraque Callistratus 
Atheniensium legatus, qui eloquentia omnes 
eo praestabat tempore, postularet, ut potius 
amicitiam sequerentur Atticorum, et in ora- 
tione sua inulta invectus esset in Thebanos 
et Argivos, in eisque hoc posuisset, animad- 
vertere debere Arcades, quales utraque civi- 
tas cives procreasset , ex quibus de ceteris pos- 
sent iudicare . Argivos enim fuisse Orestem 
et Alcmaeonem,matricidas; Thebis Oedipum 
natum, qui quum patrem suum interfecisset, 
ex matre liberos procreasset. Hic in respon- 
dendo Epaminondas, quum de ceteris pero- 
rassct , postquam ad illa duo opprobria perve- 

nit, admirari se dixit stultitiam rhetoris Atti- 
ci, qui non animadverteret, innocentes illos 
natos, domi scelere admisso quum patria es- 
sent pulsi, receptos esse ab Atheniensibus. 
Sed maxime eius eloquentia eluxit Spartae 
legati ante pugnam Leuctricam; quo quum 
omnium sociorum convenissent legati, coram 
frequentissimo legationum conventu sic La- 
cedaemoniorum tyrannidem coarguit, ut non 
minus illa oratione opes eorum concusserit, 
quam Leuctrica pugna. Tum enim perfecit, 
quod post apparuit, ut auxilio sociorum La- 
cedaemonii privarentur. 

VII. 

Fuisse patientem, suorumque iniurias fe- 
rentem civium, quod se patriae irasci nefas 
esse duceret, haec sunt testimonia. Quum 
eum propter invidiam cives praeficere e- 
xercitui noluissent, duxque esset delectus 
belli imperitus, cuius errore eo esset dedu- 
cta illa multitudo militum, ut omnes de sa- 
lute pertimescerent, quod locorum angustiis 

clausi, ab hostibus obsidebantur: desiderari 
coepta est Epaminondae diligentia. Erat enim 
ibi privatus numero militum. A quo quum 
peterent opem, nullam adhibuit memoriam 
contumeliae; et exercitum obsidione libera- 
tum, domum reduxit incolumem. Neque ve- 
ro boc semel fecit, sed saepius. Maxime au- 
tem fuit illustre, quum in Peloponnesum 
exercitum duxisset adversus Lacedaemonios, 
haberctque collegas duos, quorum alter erat 
Pelopidas, vir fortis ac strenuus. Ilie cum cri- 
minibus adversariorum, omnes in invidiam 
venissent, ob eamque rem imperium his es- 
set abrogatum, atque in eorum locum alii 
praetores successissent; Epaminondas popu- 
liscito non paruit, idemque ut facerent, per- 
suasit collegis, et bellum quod susceperat, 
gessit. Namque animadvertebat, ubi id fecis- 
set, totum exercitum propter praetorum im- 
prudentiam inscitiamque belli periturum. 
Lex erat Thebis, quae morte mulctabat si 
quis imperium diutius retinuisset, quam lege 
praefinitum foret . Hanc Epaminondas quum 

reipublicae conservandae causa latam vide- 
ret, ad perniciem civitatis conferre noluit; 
et quatuor mensibus diutius, quam populus 
iusserat, gessit imperium. 

VIII. 

Postquam domum reditum est, collegae 
eius boc crimine accusabantur. Quibus ille 
permisit omnem ut causam in se transfer- 
rent, suaque opera factum contenderent, 
ut legi non obedirent. Qua defensione illis 
periculo liberatis, nemo Epaminondam re- 
sponsurum putabat , quod quid diceret , 
non haberet. At ille in iudicium venit; nihil 
eorum negavit, quae adversarii crimini da- 
bant , omniaque quae collegae dixerant, 
confessus est : neque recusavit , quominus 
legis poenam subiret: sed unum ab iis peti- 
vit, ut in periculo suo conscriberent: Epami- 
nondas A THEBANIS MOBTE MVLCTATVS EST, 
QVOD EOS COEGIT APVD LEVCTRA SVPERARE 
LACEDAEMONIOS, QVOS ANTE SE IMPERATOREM 
NEMO BOEOTIORVM AVSVS FVIT ASPICERE IN 

ACIE: QVODQVE VNO PRAELIO NON SOLVM THE- 
BAS AB INTERITV RETRAXIT, SED ETIAM VNI- 
VERSAM GRAECIAM IN LIBERTATEM VINDICAVIT: 
EOQVE RES VTRORVMQVE PERDVXIT VT THE- 
BANI SPARTAM OPPVGNARENT, LACEDAEMONII 
SATIS HABERENT SI SALVI ESSE POSSENT: NE- 
QVE PRIVS BELLARE DESTITIT , QVAM , MESSENA 
CONSTITVTA, VRBEM EORVM OBSIDIONE CLAV- 
SiT. Haec fjuum dixisset , risus omnium cum 
hilaritate coortus est, neque quisquam iu- 
dex ausus est ferre suffragium. Sic a iudicio 
capitis maxima discessit gloria. 

1 x. 

Hic extremo tempore imperator apud 
Mantineam, quum acie instructa audaeius 
instaret liostihus, cognitus a Lacedaemoniis, 
quod in eius unius pernicie patriae sitam 
pntaliant salutem, universi in unum impe- 
tum fecerunt: neque prius abscesserunt, 
quam magna caede facta multisque occisis, 
fortissime ipsum Epaminoiidam pugnantem, 
sparo eminus percussum, concidere vide- 

runt. Huius casu aliquantum retardati sunt 
Boeotii; neque tamen prius pugna excesse- 
runt, quam repugnantes profligarunt. At 
Epaminondas , quum animadverteret morti- 
ferum se vulnus accepisse, simulquc si fer- 
rum, quod ex hastili in corpore remanserat, 
extraxisset, animam statim amissurum; us- 
que eo retinuit, quoad renunciatum est, vi- 
cisse Boeotios. Id postquam audivit; Satis, 
inquit, invictus enim morior. Tiun ferro 
extracto, confestim exanimatus est. 


X. 

Hic uxorem nunquam duxit: in quo quum 
reprehenderetur a Pelopida, qui filium ha- 
beliat infamem; maleque eum in eo patriae 
consulere diceret, quod liberos non relinque- 
ret: Vide, inquit, ne tu peius consulas, qui 
talem ex te natum relicturus sis. Neque vero 
stirps mihi potest deesse, namque ex me na- 
tam relinquo pugnam Leuctricam, quae non 
modo mihi superstes, sed etiam immortalis 
sit, necesse est. Quo tempore, duce Pelopida. 

exules Thebas occuparunt, et praesidium 
Lacedaemoniorum ex arce expulerunt, Epa- 
minondas, quam diu facta est caedes civium, 
domi se retinuit, quod neque malos defende- 
re volebat, neque impugnare, ne manus suo- 
rum sanguine cruentaret. Namque omnem 
civilem victoriam funestam putabat . Idem- 
que, postquam apud Cadmeam pugnari cum 
Lacedaemoniis coepit, in primis stetit. Hu- 
ius de virtutibus vitaque satis erit dictum, si 
hoc unum adiunxero, quod nemo eat inficias; 
Thebas et ante Epaminondam natum, et post 
eiusdem interitum, perpetuo alieno paruisse 
imperio: contra eas quam diu ille praefuerit 
reipublicac, caput fuisse totius Graeciae: ex 
quo intelligi potest, unum hominem pluris 
quam civitatem fuisse. 

I. 

Pelopidas Thebanus, magis historiis quam 
vulgo notus . Cuius de virtutibus dubito 
quemadmodum exponam: quod vereor, si 
res explicare incipiam, non vitam eius c- 
narrare, sed historiam videar scribere: si tan- 
tummodo summas attigero, ne rudibus lite- 
rarum Graecarum minus lucide appareat, 
quantus fuerit ille vir. Itaque utrique rei 
occurram, quantum potero; et medebor cum 
satietati, tum ignorantiae lectorum. Phoebi- 
das Lacedaemonius quum exercitum Olyn- 
thum duceret , iterque per Thebas faceret , 
arcem oppidi , quae Cadmea nominatur , occu- 
pavit, impulsu perpaucorum Thebanorum, 
qui adversariae factioni quo facilius resiste- 
rent, Laconum rebus studebant. Idque suo 

privato, non publico, fecit consilio. Quo fa- 
cto eum Lacedaemonii ab exercitu remove- 
runt, pecuniaque mulctarunt: neque eo ma- 
gis arcem Thebanis reddiderunt, quod sus- 
ceptis inimicitiis, satius ducebant eos obsi- 
deri, quam Uberari. Nam post Peloponne- 
sium bellum, Athenasque devictas, cum The- 
banis sibi rem esse existimabant , et eos esse 
solos, qui adversus resistere auderent. Hac 
mente amicis suis summas potestates dede- 
rant, alterius factionis principes partim in- 
terfecerant, alios in exilium ciecerant: in 
quibus Pelopidas hic, de quo scribere exorsi 
sumus, pulsus, patria carebat. 

II. 

Hi omnes fere Athenas se contulerant, 
non quo sequerentur otium, sed ut quemque 
ex proximo locum fors obtulisset, eo patriam 
recuperare niterentur. Itaque quum tempus 
est visum rei gerendae communiter cum his 
qui Thebis idem sentiebant, diem delegerunt 
ad inimicos opprimendos, civitatemque libe- 

raiidam, eum, <juo maximi magistratus simul 
consueverant epulari . Magnae saepe res non 
ita magnis copiis sunt gestae: sed profecto 
nunquam ab tam tenui initio tantae opes 
sunt profligatae. Nam duodecim adolcscentu- 
li coierunt ex liis, qui exilio erant mulctati, 
quum omnino non essent amplius centum, 
qui tanto se offerrent periculo. Qua paucita- 
te percussa est Lacedaemoniorum potentia. 
Hi enim non magis adversariorum factioni, 
quam Spartanis co tempore bellum intule- 
runt, qui principes erant totius Graeciae: 
quorum imperiosa maiestas neque ita multo 
post Leuctrica pugna ab hoc initio perculsa, 
cecidit. Illi igitur duodecim, quorum erat 
dux Pelopidas, quum Athenis interdiu exis- 
sent, ut vesperascente caelo Thebas possent 
pervenire, cum canibus venaticis exierunt, 
retia ferentes, vestitu agresti, quo minore 
suspicione facerent iter. Qui quum tempore 
ipso, quo studuerant, pervenissent, domum 
Charonis deverterunt, a quo et tempus et 
dies erat datus. 

III. 

IIoc loco libet interponere, etsi seiunctum 
a re proposita est. Nimia fiducia quantae ca- 
lamitati soleat esse. Nam magistratuum The- 
banorum statim ad aures pervenit, exules 

in urbem devenisse. Id illi, vino epulisque ^ 

dediti, usque eo despexerunt , ut ne quaerere 
quidem de tanta re laborarint. Accessit et- 
iam, quod magis aperiret eorum dementiam. 

Allata est enim epistola Athenis ab Archia 
hierophante Archiae, qui tum maximum ma- 
gistratum Thebis obtinebat, in qua omnia de 
profectione exulum perscripta erant. Quae 
quum iam accubanti iu convivio esset data, 
sicut erat signata, in pulvinum subiiciens. 

In crastinum, inquit, differo res severas. At i 

illi omnes, quum iam nox processisset, vino- 
lenti, ab exulibus, duce Pelopida, sunt inter- 
fecti. Quibus rebus confectis, vulgo ad arma 
libertatemque vocato, non solum qui in urbe 
erant, sed etiam undique ex agris concurre- 
runt, praesidium Lacedaemoniorum ex arce 

pepulerunt, patriam obsidione liberaverunt; 
auctores Cadmeae occupandae partim occi- 
derunt, partim in exilium eiecerunt. 

IV. 

Hoc tam turbido tempore ( sicut supra 
diximus) Epaminondas, quoad cum civibus 
dimicatum est, domi quietus fuit. Itaque 
haec Uberandarum Thebarum propria laus 
est Pelopidae: ceterae fere omnes communes 
cum Epaminonda. Namque in Leuctrica pu- 
gna, imperatore Epaminonda, bic fuit dux 
delectae manus, quae prima phalangem pro- 
stravit Laconum. Omnibus praeterea peri- 
culis adfuit; sicut Spartam quum oppugna- 
vit, alterum tenuit cornu; quoque Messena 
celerius restitueretur, legatus in Persas est 
profectus. Denique haec fuit altera persona 
Thebis, sed tamen secunda, ita ut proxima 
esset Epaminondae. 

V. 

Conflictatus autem est cum adversa for- 
tuna. Nam et initio (sicut ostendimus) exui 
patria caruit : et , quum Thessaliam in pote- 
statem Thebanorum cupcret redigere, Icga- 
tionisquc iurc satis tectum se arbitraretur, 
quod apud omnes gentes sanctum esse con- 
suesset, a tyranno Alexandro Pheraeo, simul 
cum Ismenia comprehensus, in vincula con- 
iectus est. Hunc Epaminondas recuperavit, 
bello persequens Alexandrum. Post id fa- 
ctum nunquam is animo placari potuit in 
cum, a quo erat violatus. Itaque persuasit 
Thebanis, ut subsidio Thessaliae proficisce- 
rentur, tyrannosque eius expellerent. Cuius 
belli quum ei summa esset data, eoque cum 
exercitu profectus esset, non dubitavit, si- 
mul ac conspexit hostem, confligere. In quo 
praelio Alexandrum ut animadvertit, incen- 
sus ira, equum in eum concitavit, proculque 
digressus a suis, conicctu telorum confossus 
cecidit. Atque hoc sectmda victoria accidit: 

nara iara inclinatae erant tyrannorum co- 
piae . Quo facto omnes Thessaliae civitates 
interfectum Pelopidam coronis aureis et sta- 
tuis aeneis, liberosque eius multo agro do- 
naverunt. 

Agesilaus Lacedaemonius, cum a ceteris 
scriptoribus, tum eximie a Xenophonte So- 
cratico collaudatus est. Eo enim usus est 
familiarissime. Hic primum de regno cum 
Leotychide fratris fdio habuit contentionem. 
Mos est enim a maioribus Lacedaemoniis tra- 
ditus , ut duos haberent semper reges , no- 
mine magis tjuam imperio, ex duabus fami- 
liis Proclis et Eurysthenis, qui principes ex 
progenie Herculis, Spartae reges fuerunt. 
Harum ex altera, in alterius familiae locum 
fieri non licebat. Itaque uterque suum reti- 
nebat ordinem. Primum ratio habebatur, 
qui maximus natu esset ex liberis eius, qui 
regnans decessisset. Sin is virilem sexum non 
reliquisset , tum deligebatur qui proximus 

esset propinquitate. Mortuus erat Agis rex, 
frater Agesilai; filium reliquerat Leotychi- 
ilem, quem ille vivens non agnorat; eumdem, 
moriens, suum esse dixerat. Is de honore 
regni cum Agesilao suo patruo contendit; 
neque id, quod petivit, consequutus est. 

II. 

Nam Lysandro suffragante, homine, ut 
ostendimus supra, factioso, et his tempori- 
bus potente, Agesilaus antelatus est. Hic, 
simul atque imperii potitus est, persuasit 
Lacedaemoniis, ut exercitum emitterent in 
Asiam, hellumque regi facerent, docens, sa- 
tius esse in Asia quam in Europa dimicare. 
Namque fama exierat, Artaxerxem compa- 
rare classem, pedestresque exercitus, quos 
in Graeciam mitteret. Data potestate, tanta 
celeritate usus est, ut prius in Asiam cum 
copiis pervenerit, quam regii satrapae eum 
scirent profectum. Quo factum est ut omnes 
imparatos imprudentesque offenderet. Id ut 
cognovit Tissaphernes, qui summum impe- 

rium tum inter praefectos habebat regios, 
inducias a Lacone petivit, simulans se dare 
operam, ut Lacedaemoniis cum rege conve- 
niret; re autem vera ad copias comparandas; 
easque impetravit trimestres. luravit autem 
uterque, se sine dolo inducias conservatu- 
rum. In qua pactione, summa fide mansit 
Agesilaus. Contra ea, Tissaphernes nihil a- 
liud quam bellum comparavit. Id etsi sentie- 
bat Laco, tamen iusiurandum servabat, mul- 
tumque in eo consequi se dicebat , quod 
Tissaphernes periurio suo et homines suis 
rebus abalienaret, et Deos sibi iratos redde- 
ret. Se autem servata religione confirmare 
exercitum, quum animadverteret Deorum 
numen facere secum, hominesque sibi con- 
ciliari amiciores, quod iis studere consues- 
sent, quos conservare fidem viderent. 

■ III. 

Postquam induciarum praeteriit dies. 
Barbarus non dubitans, quod ipsius erant 
plurima domicilia in Caria, et ea regio his 

temporibus multo putabatur locupletissima, 
eo potissimum hostes impetum facturos , o- 
miies suas copias eo contraxerat. At Agesi- 
laus in Phrygiam se convertit, eamque prius 
depopulatus est, quam Tissaphernes usquam 
se moveret. Magna praeda militibus locuple- 
tatis, Ephesum hiematum exercitum redu- 
xit, atque ibi officinis armorum institutis, 
magna industria bellum apparavit: et quo 
studiosius armarentur, insigniusque orna- 
rentur, praemia proposuit, quibus donaren- 
tur, quorum egregia in ea re fuisset industria. 
Fecit idem in exercitationum generibus, ut 
qui ceteris praestitissent, eos magnis affice- 
ret muneribus. Ilis igitur rebus effecit, ut et 
ornatissimum, et exercitatissimum haberet 
exercitum, lluic quum tempus esset visum 
copias extrahere ex hibernaculis, vidit, si, 
quo esset iter facturus, palam pronunciasset, 
hostes non credituros, aliasque regiones oc- 
cupaturos, nec dubitaturos aliud esse factu- 
rum ac pronunciasset. Itaque quum ille Sar- 
dis sc iturum dixisset , Tissaphernes eam- 

<lera Cariam defendendam putavit. In quo 
quum eum opinio fefellisset, victumque se 
vidisset consilio, sero suis praesidio profectus 
est : nam quum iUo venisset , iam Agesilaus 
multis locis expugnatis , magna erat praeda 
potitus. Laco autem quum videret hostes 
equitatu superare, nunquam in campo sui 
fecit potestatem, et his locis manum conse- 
ruit, quibus plus pedestres copiae valerent. 
Pepulit ergo, quotiescumque congressus est, 
multo maiores adversariorum copias: et sic 
in Asia versatus est, ut onuiium opinione 
victor duceretur. 


IV. 

Hic quum animo meditaretur proficisci in 
Persas, et ipsum regem adoriii, nuncius ei 
«lomo venit ephorum iussu , bellum Athe- 
nienses et Boeotios indixisse Lacedaemoniis; 
quare venire non dubitaret . In hoc non mi- 
nus eius pietas suspicienda est quam virtus 
bellica. Qui quum victori praeesset exerci- 
tui , maximamque haberet fiduciam regni 


l58 CORNELII NEPOTIS 

Persarum potiuncli, tanta modestia dicto au- 
diens fuit iussis absentium magistratuum, 
ut si privatus in comitio esset Spartae . Cuius 
exemplum utinam imperatores nostri sequi 
voluissent. Sed illuc redeamus. Agesilaus 
opulentissimo regno praeposuit bonam exi- 
stimationem , inultoque gloriosius duxit , si 
institutis patriae paruisset, quam si bello su- 
perasset Asiam. Hac igitur mente Hellespon- 
tum copias traiecit, tantaque usus est cele- 
ritate, ut quod iter Xerxes aimo vertente 
confecerat, hic transierit triginta diebus. 
Quum iam haud longe abesset a Peloponne- 
so, obsistere ei conati sunt Athenienses et 
Boeotii, ceterique eorum socii, apud Coro- 
neam; quos omnes gravi praelio vicijt. Huius 
victoriae vel maxima fuit laus, quod quum 
plerique ex fuga se in templum Minervae 
coniecissent, quaerereturque ab eo, quid his 
fieri vellet; etsi aliquot vulnera acceperat eo 
praelio, et iratus videbatur omnibus, qui 
adversus arma tulerant, tamen antetulit irae 
religionem, et eos vetuit violari. Neque hoc 


Digitized by Googie 


AGESILAVS. 


1,59 

solum in Graecia fecit, ut templa Deorum 
sancta haberet, sed etiam apud Barbaros 
summa religione omnia simulacra arasque 
conservavit. Itaque praedicabat, mirari se, 
non sacrilegorum numero haberi qui sup- 
plicibus eorum nocuissent; aut non graviori- 
bus poenis affici, qui religionem minuerent, 
quam qui fana spoliarent. 


V. 

Post hoc praelium collatum est omne bel- 
lum circa Corinthum, ideoque Corinthium 
est appellatum, llic quum una pugna decem 
millia hostium, Agesilao duce, cecidissent, 
eoque facto opes adversariorum debilitatae 
viderentur : tantum abfuit ab insolentia glo- 
riae, ut commiseratus sit fortunam Graeciae, 
quod tam multi a se victi, vitio adversario- 
rum concidissent. Namque illa multitudine, 
si sana mens esset Graeciae, supplicium Per- 
sas dare potuisse. Idem, quum adversarios 
intra moenia compulisset, et ut Corinthum 
oppugnaret multi hortarentur; negavit id 

suae virtuti convenire. Se enim eum esse di- 
xit, qui ad officium peccantes redire cogeret, 
non qui urbes nobilissimas expugnaret Grae- 
ciae. Nam si, inquit, extinguere voluerimus 
qui nobiscum adversus Barbaros steterunt, 
nosmetipsi nos expugnaverimus, illis quie- 
scentibus, quo facto, sine negotio, quum vo- 
luerint, nos oppriment. 

VI. 

Interim accidit illa calamitas apud Leu- 
ctra Lacedaemoniis; quo ne proficisceretur, 
quum a plerisque ad exeundum premeretur, 
ut si de exitu divinaret, exire noluit. Idem, 
quum Epaminondas Spartam oppugnaret, 
essetque sine muris oppidum, talem se im- 
peratorem praebuit, ut eo tempore omnibus 
apparuerit, nisi ille fuisset, Spartam futuram 
non fuisse. In quo quidem discrimine celeri- 
tas eius consilii saluti fuit universis . Nam 
quum quidam adolescentuli, hostium adven- 
tu perterriti, ad Thebanos transfugere vel- 
lent, et locum extra urbem editura cepissent ; 

Agesilaus, qui perniciosissimum fore vide- 
ret, si animadversum esset, quemquam ad 
hostes transfugere conari, cum suis eo venit, 
atque, ut si bono animo fecissent, laudavit 
consilium eorum, quod eum locum occupas- 
sent,etse id quoque fieri debere animadver- 
tisse. Sic adolescentulos simulata laudatione 
recuperavit: et adiunctis de suis comitibus, 
locum tutum reliquit. Namque illi, aucto 
numero eorum, qui expertes erant consilii, 
commovere se non sunt ausi: eoque liben- 
tius , quod latere arbitrabantur quae cogi- 
tarant. 


VII. 

Sine dubio post Leuctricam pugnam La- 
cedaemonii se nunquam refecerunt, neque 
pristinum imperium recuperarun^. Quum in- 
ierim Agesilaus non destitit, quibuscumque 
rebus posset, patriam iuvare. Nam quum 
praecipue Lacedaemonii indigerent pecunia, 
ille omnibus, qui a rege defecerant, praesi- 
dio fuit. A quibus magna donatus pecunia. 

patriam sublevavit. Atque in hoc illud in pri- 
mis fuit admirabile, quum maxima munera 
ci ab regibus et dynastis civitatibusque con- 
ferrentur; nihil unquam in domum suam con- 
tulit, nihil de victu, nihil de vestitu Laco- 
num mutavit. Domo eadem fuit contentus, 
qua Eurysthenes progenitor maiorum suo- 
rum fuerat usus. Quam qui intrarat, nullum 
signum libidinis, nullum luxuriae videre po- 
terat; contra, plurima patientiae atque absti- 
nentiae. Sic enim erat instructa, ut nulla in 
re differret a cuiusvis inopis atque privati. 

VIII. 

Atque hic tantus vir, ut naturam fautri- 
cem habuerat in tribuendis animi virtutibus; 
sic maleficam nactus est in corpore, exiguus, 
et claudus altero pede. Quae res etiam non- 
nullam adferebat deformitatem: atque igno- 
ti, faciem eius quum intuerentur, contemne- 
bant: qui autem virtutem noverant, non 
poterant admirari satis . Quod ei usuvenit , 
quum annorum octoginta subsidio Thaco in 

Aegyptum ivisset, et in acta cum suis accu- 
buisset, sine ullo tecto, stratumque haberet 
tale, ut terra tecta esset stramentis, neque 
huc amplius quam pellis esset iniecta , eo- 
demque comites omnes accubuissent , vestitu 
humili atque obsoleto, ut eorum ornatus non 
modo in his regem neminem significaret, sed 
hominis non beatissimi suspicionem praebe- 
ret. Huius de adventu fama quum ad regios 
esset perlata, celeriter munera eo cuiusque 
generis sunt allata. Ilis quaerentibus Agesi- 
laum, vix fides facta est unum esse ex his 
qui tum adeubabant. Qui quum regis verbis, 
quae attulerant, dedissent: ille praeter vitu- 
lina, et huiusmodi genera obsonii, quae prae- 
sens tempus desiderabat, nihil accepit: un- 
guenta, coronas, secundamque mensam, ser- 
vis dispertiit: cetera referri iussit. Quo facto, 
eum Barhari magis etiam contempserunt , 
quod eum ignorantia bonarum rerum illa po- 
tissimum sumpsisse arbitrabantur. Ilie quum 
ex Aegypto reverteretur, donatus a rege Ne- 
ctanebe ducentis viginti talentis, quae ille 

muneri populo suo daret, venissetque in por- 
tum, qui Menelai vocatur, iacens inter Cy- 
renas et Aegyptum, in morbum implicitus 
decessit. Ibi eum amici, quo Spartam facilius 
perferre possent, quod mei non habebant, 
cera circumfuderunt, atque ita domum re- 
tulerunt . ii 

I. 

Eumenes Cardianus. Huius si virtuti par 
data esset fortuna, non ille quidem maior, 
sed multo illustrior, atque etiam honoratior; 
quod magnos homines virtute metimur, non 
fortuna. Nam quum aetas eius incidisset in 
ea tempora, quibus Macedones florerent, 
multum ei detraxit inter eos viventi, quod 
alienae erat civitatis. Neque aliud huic de- 
fuit quam generosa stirps : etsi ille domesti- 
co summo genere erat, tamen Macedones 
eum sibi aliquando anteponi, indigne fere- 
bant. Neque tamen non patiebantur; vince- 
bat enim omnes cura, vigilantia, patientia, 
calliditate, et celeritate ingenii. Hic perado- 
lescentulus ad amicitiam accessit Philippi, 
Amyntae filii; brevique tempore in intimam 

pervenit familiaritatem. Fulgebat enim iam 
in aclolescentulo indoles virtntis. Itaque eum 
habuit ad manum, scribae loco; quod multo 
apud Graios honorificentius est quam apud 
Romanos. Nam apud nos re vera, sicut sunt, 
mercenarii scribae existimantur. At apud 
illos contrario, nemo ad id officium admitti- 
tur nisi honesto loco, et fide, et industria 
cognita: quod necesse est omnium consilio- 
rum eum esse participem. Ilunc locum tenuit 
amicitiae apud Philippum annos septem. Il- 
lo interfecto, eodem gradu fuit apud Alexan- 
drum annos tredecim. Novissimo tempore 
praefuit etiam alteri equitum alae, quae he- 
taerice appellabatur. Vtrique autem consilio 
semper adfuit, et omnium rerum habitus est 
particeps . 

II. 

Alexandro Babylone mortuo, quum regna 
singulis familiaribus dispertirentur, et sum- 
ma rerum tradita esset tuenda eidem, cui 
Alexander moriens annulum suum dederat , 


Perdiccae: ex quo omnes coniecerunt, eum 
regnum ei commendasse, quoad liberi eius 
in suam tutelam pervenissent: (aberant e- 
niin Craterus et Antipater, qui antecedere 
hunc videbantur: mortuus erat Hephaestio, 
quem unum Alexander, quod facile intelligi 
posset , plurimi fecerat ) hoc tempore data 
est Eumeni Cappadocia, sive potius dicta. 
Nam tum in hostium erat potestate. Hunc 
sibi Perdiccas adiunxerat magno studio , 
quod in homine fidem et industriam magnam 
videbat; non dubitans, si eum pellexisset, 
magno usui fore sibi in his rebus, quas ap- 
parabat. Cogitabat enim (quod fere omnes 
in magnis imperiis concupiscunt ) omnium 
partes corripere atque amplecti. Neque vero 
hoc solus fecit, sed ceteri quoque omnes, 
qui Alexandri fuerant amici. PrirauS Leon- 
natus Macedoniam praeoccupare destinave- 
rat. Is inultis magnis pollicitationibus per- 
suadere Eumeni studuit, ut Perdiccam dese- 
reret, ac secum faceret societatem. Quum 
perducere eum non posset , interficere cona- 

tus est; et fecisset, nisi ille clam noctu ex 
praesidiis eius effugisset. 

III. 

Interim conQata sunt illa bella, quae ad 
internecionem post Alexandri mortem gesta 
sunt, omnesque concurrerunt ad Perdiccam 
opprimendum. Quem etsi infirmum videbat, 
quod unus omnibus resistere cogebatur ; 
tamen amicum non deseruit , neque salutis 
quam fidei fuit cupidior. Praefecerat eum 
Perdiccas ei parti Asiae, quae inter Tau- 
rum montem iacet atque Hellespontum; et 
illum unum opposuerat Europaeis adversa- 
riis . Ipse Aegyptum oppugnatum adversus 
Ptolemaeum erat profectus. Eumenes, quum 
nccjue magnas copias neque firmas haberet, 
quod inexercitatae, et noii multo ante erant 
contractae; adventare autem dicerentur, Hel- 
lespontumque transisse Antipater et Cra- 
terus magno cum exercitu Macedonum, viri 
cum claritate, tum usu belli praestantes ; Ma- 
cedones vero milites ea tunc erant fama, qua 

nunc Romani feruntur: etenim semper habi- 
ti sunt fortissimi qui summam imperii poti- 
rentur: Eumenes intelligebat, si copiae suae 
cognoscerent, adversus quos ducerentur, non 
modo non ituras , sed simul cum nuncio di- 
lapsuras. Itaque hoc eius fuit prudentissi- 
mum consilium, ut deviis itineribus milites 
duceret, in quibus vera audire non possent: 
et bis persuaderet, se contra quosdam bar- 
baros proficisci. Itaque tenuit hoc proposi- 
tum, et prius in aciem exercitum eduxit, 
praeliumque commisit, quam milites sui sci- 
rent, cum quibus arma conferrent. Effecit 
etiam illud locorum praeoccupatione , ut e- 
quitatu potius dimicaret, quo plus valebat, 
quam peditatu, quo erat deterior. 

IV. 

Quorum acerrimo concursu quum ma- 
gnam partem diei esset pugnatum, cadit 
Craterus dux, et Neoptolemus, qui secun- 
dum locum imperii tenebat. Cum hoc con- 
currit ipse Eumenes. Qui quum inter se com- 

plexi in terram ex equis decidissent , ut fa- 
cile intelligi posset inimica mente contendis- 
se, animoque magis etiam pugnasse quam 
corpore, non prius distracti sunt, quam al- 
terum anima reliquerit. Ab hoc aliquot pla- 
gis Eumenes vulneratur ; neque eo magis ex 
praelio excessit, sed acrius hostibus institit. 
Hic equitibus profligatis, interfecto duce 
Cratero, multis praeterea et maxime nobili- 
bus captis, pedestris exercitus, quod in ea 
loca erat deductus, ut invito Eumene elabi 
non posset, pacem ab eo petiit . Quam quum 
impetrassct, in fide non mansit, et se, simul ' 
ac potuit, ad Antipatrum recepit. Eumenes 
Craterum ex acie semivivum elatum recreare 
studuit. Quum id non potuisset, pro homi- 
nis dignitate, proque pristina amicitia (nam- 
que illo usus erat Alexandro vivo familiari- 
ter) amplo fuuere extulit , ossaque in Mace- 
doniam uxori eius ac liberis remisit. 


■ \ 

V. 

Haec dum apud Hellespontum geruntur, 
Perdiccas apud flumen Nilum interficitur a 
Seleuco et Antigono, rerumque summa ad 
Antipatrum defertur. Hic qui deseruerant, 
exercitu suffragium ferente, capitis absentes 
damnantur: in his Eumenes. Hac ille percul- 
sus plaga, non succubuit, neque eo secius 
bellum administravit. Sed exiles res animi 
magnitudinem etsi non frangebant, tamen 
imminuebant. Hunc persequens Antigonus, 
quum omni genere copiarum abundaret, sae- 
pe in itineribus vexabatur, neque unquam 
ad manum accedere licebat, nisi his locis, 
quibus multis possent pauci resistere. Sed 
extremo tempore, quum consilio capi non 
posset, multitudine circumventus est. Hinc 
tamen multis suis amissis se expedivit; et in 
castellum Phrygiae, quod Nora appellatur, 
confugit. In quo quum circumsederetur, et 
vereretur, ne uno loco manens equos milita- 
res perderet, quod spatium non esset agitan- 

di; callidum luit eius inventum, (jucmadmo- 
dum stans iuinentum calefieri excrcerique 
posset, quo libentius et cibo uteretur, et a 
corporis motu non removeretur. Substringe- 
bat caput loco altius, quam ut prioribus pe- 
dibus plane terram posset attingere: deinde 
post verberibus cogebat cxultare, et calces 
remittere, ejui motus non minus sudorem 
excutiebat, quam si in spatio decurreret. 
Quo factum est, quod omnibus mirabile est 
visum, ut iumenta aeque nitida cx castello 
educeret, quum complures menses in obsi- 
dione fuisset, ac si in campestribus ea locis 
babuisset. Ea conclusione, quotiescumque 
voluit, et apparatum et munitiones Antigoni 
alias incendit, alias disiecit. Tenuit autem 
se uno loco, quamdiu fuit biems, quod ca- 
stra sub dio habere non poterat. Ver ap- 
propinquabat: simulata deditione, dum de 
conditionilius tractat, praefectis Antigoni 
imposuit, seque ac suos omnes extraxit in- 
columes. 

VI. 

Ad hunc Olympias, mater quae fuerat 
Alexandri, quum literas et nuncios misisset 
in Asiam, consultum utrum repetitum iret 
Macedoniam, (nam tum in Epiro habitabat) 
et eas res occuparet : huic ille primum sua- 
sit, ne se moveret et exspectaret , quoad Ale- 
xandri filius regnum adipisceretur. Sin ali- 
qua cupiditate raperetur in Macedoniam , 
omnium iniuriarum oblivisceretur, et in ne- 
minem acerbiore uteretur imperio. Horum 
nihil ea fecit. Nam et in Macedoniam pro- 
fecta est, et ibi crudelissime se gessit. Peti- 
vit autem ab Eumene absente, ne pateretur 
Philippi domus et familiae inimicissimos stir- 
pem quoque interimere, ferretque opem li- 
beris Alexandri. Quam veniam si daret, 
quamprimum exercitus pararet, quos sibi 
subsidio adduceret. Id quo facilius faceret, 
se omnibus praefectis, qui in officio mane- 
bant, misisse literas, ut ei parerent, eiusque 
consiliis uterentur. His verbis Eumenes per- 

motus, satius duxit, si ita tulisset fortuna, pe- 
rire bene meritis referentem gratiam, quam 
ingratum vivere. 

VII. 

Itaque copias contraxit, bellum adversum 
Antigonum comparavit: quod una erant Ma- 
cedones complures nobiles. In bis Peucestes, 
qui corporis custos fuerat Alexandri, tum 
autem obtinebat Persidem: et Antigenes, 
cuius sub imperio phalanx erat Macedonum. 
Invidiam verens ( quam tamen eflugere non 
potuit ) si potius ipse alienigena svimmi im- 
perii potiretur, quam alii Macedonum, quo- 
rum ibi erat multitudo: in principiis notnine 
Alexandri statuit tabernaculum, in eoque 
sellam auream cum sceptro ac diademate ius- 
sit poni , eoque omnes quotidie convenire , 
ut ibi de summis rebus consilia caperentur; 
credens, minore se invidia fore, si specie im- 
perii nominisque simulatione Alc.xandri bel- 
lum videretur administrare: quod et fecit. 
Nam quum non ad Eumenis principia, sed 

ad regia conveniretur, atque ibi de rebus 
deliberaretur, quodammodo latebat; quum 
tamen per eum unum gererentur omnia. 

VIII. 

Hic in Paraetacis cum Antigono conflixit, 
non acie instructa, sed in itinere: eumque 
male acceptum in Mediam hiematum coegit 
redire. Ipse in finitima regione Persidis hie- 
matum copias divisit, non ut voluit; sed mi- 
litum id cogebat voluntas. Namque illa pha- 
lanx Alexandri Magni quae Asiam peragra- 
verat, deviceratque Persas, inveterata cum 
gloria, tum etiam licentia non parere se du- 
cibus , sed imperare postulabat , ut nunc 
veterani faciunt nostri. Itaque periculum 
est, ne faciant quod illi fecerunt sua in- 
temperantia nimiaque licentia, ul omnia per- 
dant , neque minus eos , cum quibus stete- 
rint, quam adversus quos fecerint. Quod si 
quis illorum veteranorum legat facta, paria 
horum cognoscat, neque rem ullam, nisi tem- 
pus, interesse iudicet. Sed ad iUos revertar. 

Hiberna sumpserant, non ad usum belli, sed 
ad ipsorum luxuriam, longecjuc inter se dis- 
cesserant. IIoc Antigonus quum comperis- 
set, intelligeretque se parem non esse paratis 
adversariis, statuit ali(juid sibi consilii novi 
esse capiendum. Duae erant viae, qua ex 
Medis, ubi ille hiemabat, ad adversariorum 
hibernacula posset perveniri. Quarum bre- 
vior per loca deserta, quae nemo incolebat 
propter aquae inopiam: ceterum dierum erat 
fere decem. Illa autem qua omnes commea- 
bant, altero tanto longiorem habebat anfra- 
ctum, sed erat copiosa, omniumque rerum 
abundans. Hac si proficisceretur, intelligebat 
prius adversarios rescituros de suo adventu, 
quam ille tertiam partem confecisset itineris 
sui: sin per loca sola contenderet, sperabat 
se imprudentem hostem oppressurum. Ad 
hanc rem conficiendam imperavit quam plu- 
rimos utres atque etiam culleos comparari . 
Post haec pabulum, praeterea cibaria cocta 
dierum decem, utque quam minime fieret 
ignis in castris. Iter quod habebat, omnes 

celat. Sic paratus, qua constituerat, profici- 
scitur. 


IX. 

Dimidium fere spatium confecerat, cum 
ex fumo castrorum eius suspicio allata est 
ad Eumenem hostem appropinquare. Conve- 
niunt duces, quaeritur quid opus sit facto. 
Intelligebant omnes, tam celeriter copias 
ipsorum contrahi non posse, quam Antigonus 
adfuturus videbatur. Ilie omnibus titubanti- 
bus, et de rebus summis desperantibus, Eu- 
menes ait, si celeritatem velint adhibere, et 
imperata facere, quod ante non fecerint, se 
rem expediturum. Nam quod diebus quin- 
que hostis transire posset , se effecturnm, ut 
non minus totidem dierum spatio retardare- 
tur. Quare circumirent, suas quisque copias 
contraheret. Ad Antigoni autem refrenan- 
dum impetum tale capit consilium: certos 
mittit homines ad infimos montes, qui obvii 
eant itineri adversariorum, hisque praecepit, 
ut prima nocte, quam latissime possint, ignes 

faciant quam maximos , atque hos secunda 
vigilia minuant, tertia perexiguos reddant: 
et adsimulata castrorum consuetudine, su- 
spicionem iniiciant hostibus, his locis esse 
castra, ac de eorum adventu esse praenun- 
ciatum: idemque postera nocte faciant. Qui- 
bus imperatum erat, dihgenter praeceptum 
curant. Antigonus tenebris obortis ignes con- 
spicatur, credit de suo adventu esse audi- 
tum, et adversarios illuc suas contraxisse co- 
pias. Mutat consilium, et quoniam impru- 
dentes adoriri non posset, flectit iter suum, 
et illum anfractum longiorem copiosae viae 
capit; ibique diem unum opperitur ad las- 
situdinem sedandam militum, ac reficienda 
iumenta, quo integriore exercitu decerneret. 

X. 

Hic Eumenes callidum imperatorem vicit 
consilio, celeritatemque impedivit eius, ne- 
que tamen multum profecit. Nam invidia 
ducum, cum quibus erat, perfidiaque mili- 
tum Macedonum veteranorum, quum supe- 


Digilized by Googie ^ 


E V ME NE S. 


179 


rior praelio discessisset, Antigono est dedi- 
tus, quum exercitus ei ter ante separatis 
temporibus iurasset se eum defensurum, nec 
unquam deserturum. Sed tanta fuit nonnul- 
lorum virtutis obtrectatio, ut fidem amittere 
mallent, quam eum non prodere. Atque hunc 
Antigonus, quum ei fuisset infestissimus, 
conservasset, si per suos esset licitum, quod 
ab nullo se plus adiuvari posse intelligebat 
in his rebus, quas impendere iam apparebat 
omnibus. Imminebant enim Seleucus, Lysi- 
machus, Ptolemaeus, opibus iam valentes, 
cum quibus ei de summis rebus erat dimi- 
candum. Sed non passi sunt hi, qui circa 
erant, quod videbant, Eumene recepto, o- 
mnes prae illo parvi futuros. Ipse autem An- 
tigonus adeo erat incensus, ut nisi magna 
spe maximarum rerum leniri non posset. 

XI. 

Itaque quum eum in custodiam dedisset, 
et praefectus custodum quaesisset, quemad- 
modum servari vellet; ut acerrimum, inquit. 

Iconem, aut ferocissimum elephantum. Non- 
dum enim statuerat , eum conservaret , nec ne . 
Veniebat autem ad Eumenem utrumque ge- 
nus hominum, et qui propter odium fructum 
oculis ex eius casu capere vellent , et qui 
propter veterem amicitiam colloqui consola- 
rique cuperent. Multi etiam qui eius formam 
cognoscere studebant, qualis esset, quem 
tamdiu tamque valde timuissent, cuius in 
pernicie positam spem habuissent victoriae. 
At Eumenes, quum diutius in vinculis esset, 
ait Onomarcho, penes quem summa imperii 
erat custodiae, se mirari , quare iam tertium 
diem sic teneretur; non enim hoc convenire 
Antigoni prudentiae, ut sic deuteretur victo, 
quin aut interfici, aut missum fieri iubcrct. 
Hic quum ferocius Onomarcho loqui videre- 
tur: Quid ? tu , ineptit , animo si isto cras , cur 
non in praelio occidisti potius, quam in po- 
testatem inimici venires? Waic Eumenes, Vti- 
nam quidem istud evenisset, inquit, sed eo 
non accidit, ejuod nunquam cum fortiore sum 
congressus. Non enim cum quoquam arma 

contuli, quin is mihi succubuerit. Non enim 
virtute hostium, sed amicorum perfidia deci- 
di. Neque id falsum. Nam et dignitate fuit 
honesta, et viribus ad laborem ferendum fir- 
mis, neque tam magno corpore, quam figura 
venusta. 


XII. 

De hoc Antigonus, quum solus constitue- 
re non auderet, ad consilium retulit. Ilie 
quum plerique omnes primo perturbati ad- 
mirarentur, non iam de eo sumptum esse 
supplicium, a quo tot annos adeo essent ma- 
le habiti, ut saepe ad desperationem forent 
adducti, quique maximos duces interfecis- 
set; denique in quo uno esset tantum, ut 
quoad ille viveret, ipsi securi esse non pos- 
sent; interfecto, nihil habituri negotii essent; 
postremo, si ille redderet salutem, quaere- 
bant quibus amicis esset usurus; sese enim 
cum Eumene apud eum non futuros . Hic 
cognita consilii voluntate, tamen usque ad 
septimum diem deliberandi sibi spatium reli- 

quit. Tum autem quum vereretur, ne qua se- 
ditio exercitus oriretur, vetuit ad eum quem- 
quam admitti, et quotidianum victum amo- 
veri iussit. Nam negabat se ei vim allaturum, 
qui abquando fuisset amicus. Hic tamen non 
amplius quam triduum fame fatigatus, cum 
castra moverentur, insciente Antigono iugu- 
latus est a custodibus. 

XIII. 

Sic Eumenes annorum quinque et qua- 
draginta, quum ab anno vigesimo (ut supra 
ostendimus ) septem annos Philippo appa- 
ruisset, et tredecini apud Alexandrum eum- 
dem locum obtinuisset; in his uni equitum 
alae praefuisset: post autem Alexandri Ma- 
gni mortem imperator exercitus duxisset, 
summosque duces partim repulisset, partim 
interfecisset; captus non Antigoni virtute, 
sed Macedonum periurio, talem habuit exi- 
tum vitae . De quo quanta fnerit omnium 
opinio eorum, qui post Alexandrum Magnum 
reges sunt appellati , ex hoc facile potest iu- 

dicari, quod nemo Eumene vivo rex appel- 
latus est, sed praefectus. lidem post huius 
occasum statim regium ornatum nomenque 
sumpserunt: neque quod initio praedicarunt, 
se Alexandri liberis regnum servare, id prae- 
stare voluerunt: et uno propugnatore subla- 
to, quid sentirent, aperuerunt. Huius scele- 
ris principes fuerunt Antigonus, Ptolemaeus, 
Seleucus, Lysimachus, Cassandcr. Antigonus 
autem Eumenem mortuum propinquis eius 
sepeliendum tradidit. Hi militari honestoque 
funere , comitante toto exercitu , humave- 
runt, ossaque eius in Cappadociam ad ma- 
trem atque uxorem liberosque cius depor- 
tanda curarunt. 

I. 

Phocion Atheniensis, etsi saepe exercitibus 
praefuit, summosque magistratus cepit; ta- 
men multo eius notior integritas est vitae, 
quam rei militaris labor. Itaque huius me- 
moria est nulla, illius autem magna fama: 
ex quo cognomine Bonus est appellatus. Fuit 
enim perpetuo pauper, qvuiin ditissimus es- 
se posset, propter frequentes delatos hono- 
res, potestatesque summas, quae ei a popu- 
lo dabantur. Hic quum a rege Philippo mu- 
nera magnae pecuniae repudiaret, legatique 
hortarentur accipere; simulque admonerent, 
si ipse his facile careret, liberis tamen suis 
prospiceret, quibus difficile esset in summa 
paupertate tantam paternam tueri gloriam: 
his ille, Si mei similes erunt, idem hic, in- 

qviit, agellus illos alet, qui me ad hanc di- 
gnitatem perduxit: sin dissimiles sunt futuri, 
nolo meis impensis illorum ali augerique lu- 
xuriam . 


II- 

Eidem quum prope ad annum octogesi- 
mum prospera mansisset fortuna, extremis 
temporibus magnum in odium pervenit suo- 
rum civium. Primo cum Demade de urbe 
tradenda Antipatro consenserat , eiusque 
consilio Demosthenes cum ceteris, qui bene 
de republica mereri existimabantur, popu- 
liscito in exilium erant expulsi. Neque in 
eo solum offenderat, quod patriae male con- 
suluerat, sed etiam quod amicitiae fidem non 
praestiterat. Namque auctus adiutusqne a 
Demosthene, eum, quem tenebat, ascende- 
rat gradum, quum adversus Charetem eum 
subornaret, ab eodem in iudiciis, quum ca- 
pitis causam diceret, defensus aliquoties, 
liberatus discesserat. Hunc non solum in pe- 
riculis non defendit, sed etiam prodidit. Con- 

cidit autem maxime uiio crimine; quia quum 
apud eum summum esset imperium populi, 
et Nicanorem Cassandri praefectum insidia- 
ri Piraeeo Atheniensium a Dercyllo monere- 
tur; idemquc postularet, ut provideret, ne 
commeatibus civitas privaretur: hinc audien- 
te populo, Phocion negavit esse periculum, 
seque eius rei obsidem fore pollicitus est . 
Neque ita multo post Nicanor Piraeeo est 
potitus. Ad quem recuperandum, sine quo 
Athenae omnino esse non possunt, quum 
populus armatus concurrisset, ille non modo 
neminem ad arma vocavit, sed ne armatis 
quidem praeesse voluit. 

III. 

Erant eo tempore Athenis duae factiones; 
quarum una populi causam agebat, altera 
optimatum. In hac erant Phocion et Deme- 
trius Phalereus. Harum utraque Macedo- 
num patrociniis nitebatur. Nam populares 
Polyperchonti favebant, optimates cum Cas- 
sandro sentiebant. Interim a Polyperchonte 

Cassander Macedonia pulsus est. Quo facto 
populus superior factus, statim duces adver- 
sariae factionis, capitis damnatos, patria pro- 
pulit ; in his Phocionem et Demetrium Pha- 
lereum: deque ca re legatos ad Polyperchon- 
tem misit, qui ab eo peterent, ut sua decreta 
confirmaret, lluc eodem profectus est Pho- 
cion; quo ut venit, causam apud Philippum 
regem verbo, rc ipsa quidem apud Polyper- 
chontem iussus est dicere. Namque is tum 
regis rebus praeerat. Hic quum ab Agnoni- 
de accusatus esset, quod Piraeeum Nicanori 
prodidisset, ex consimili sententia in custo- 
diam coniectus, Athenas deductus est, ut 
ibi de eo legibus fieret indicium. 

IV. 

Huc ubi perventum est, quum propter 
aetatem pedibus iam non valeret, vehiculo- 
que portaretur, magni concursus sunt facti, 
quum alii reminiscentes veteris famae, aeta- 
tis misererentur; plurimi vero ira exacueren- 
tur propter proditionis suspicionem Piraeei: 

maxiraeque quod adversus populi commoda 
in senectute steterat. Qua de re ne peroran- 
di quidem ei data est facultas, et dicendi 
causam. Inde iudicio, legitimis quibusdam 
confectis, damnatus, traditus est undecim- 
viris, quibus ad supplicium, more Athe- 
niensium, publice damnati tradi solent. Hic 
quum ad mortem duceretur, obvius ei fuit 
Emphyletus, quo familiariter fuerat usus. 
Is quumlacrymans dixisset, 0 quam indigna 
perpeteris Phocion! huic ille, At non inopi- 
nata, inquit; hunc enim exitum plerique 
clari viri habuerunt Athenienses. In hoc tan- 
tum fuit odium multitudinis, ut nemo au- 
sus sit eum liber sepelire . Itaque a servis 
scpultus est. 

I. 


Timoleon Corinthius. Sine dubio magnus 
omnium iudiciohic virexstitit. Nanujue huic 
uni contigit, quod nescio an ulli, ut patriam, 
in qua erat natus, oppressam a tyranno li- 
beraret; et a Syracusis, quibus auxilio erat 
missus, inveteratam servitutem depelleret, 
totamque Siciliam multos annos bello ve- 
xatam, a Barbarisque oppressam, suo adven- 
tu in pristinum restitueret. Sed in his rebus 
non simplici fortuna conflictatus est: et, id 
quod difficilius putatur, multo sapientius 
tulit secundam quam adversam fortunam. 
Nam quum frater eius Timophanes dux a 
Corinthiis delectus, tyrannidem per milites 
mercenarios occupassct, particepsque regni 
posset esse; tantum abfuit a societate scele- 

ris, ut antetulerit suorum civium libertatem 
fratris saluti, et patriae legibus obtemperare 
sanctius duxerit quam imperare patriae. Hac 
mente per baruspicem communemque affi- 
nem, cui soror ex iisdem parentibus nata, 
nupta erat, fratrem tyrannum interficien- 
dum curavit. Ipse non modo manus non at- 
tulit , sed ne aspicere quidem fraternum 
sanguinem voluit. Nam dura res conficere- 
tur, procul in praesidio fuit, ne quis satelles 
posset succurrere. Iloc praeclarissimum eius 
facinus non pari modo probatum est ab o- 
mnibus. Nonnulli enim laesam ab eo pieta- 
tem putabant, et invidia laudem virtutis ob- 
terebant. Mater vero post id factum neque 
domum ad sc filium admisit , neque aspe- 
xit, quin eum fratricidam iinpiumquc dete- 
stans compellaret. Quibus verbis adeo est 
commotus, ut nonnunquam vitae finem face- 
re voluerit, atque ex ingratorum hominum 
conspectu morte decedere'. 


Digilized by Googie 


TIMOLEON. 


193 


II. 

Interim Dione Syracusis interfecto, Dio- 
nysius rursus Syracusarum potitus est . Cu- 
ius adversarii opem a Corinthiis petiverunt, 
ducemque, quo in bello uterentur, postu- 
larunt . Iluc Timoleon missus , incredibili 
felicitate Dionysium tota Sicilia depulit. 
Quum interficere posset, noluit, tutoque, 
ut Corinthum perveniret, effecit, quod utro- 
rumque Dionysiorum opibus Corinthii sae- 
pe adiuti fuerant. Cuius benignitatis memo- 
riam volebat e.xstare, eamque praeclaram 
victoriam ducebat, in qua plus esset clemen- 
tiae quam crudelitatis. Postremo, ut non 
solum aurilrus acciperetur, sed etiam oculis 
cerneretur, quem, et ex quanto regno ad 
quam fortunam detrusisset. Post Dionysii 
decessum cum Iceta bellavit, qui adversatus 
fuerat Dionysio, quem non odio tyrannidis 
dissensisse , sed cupiditate, indicio fuit , quod 
ipse, e.xpulso Dionysio, imperium dimittere 
noluit. IIoc superato Timoleon maximas co- 

pias Cartliagincnsium apud Criinessum flu- 
men fugavit, ac satis lial)ere coegit, si lice- 
ret Africam obtinere, qui iam complures an- 
nos possessionem Siciliae tenebat. Cepit et- 
iam Mamercum Italicum ducem, hominem 
bellicosum et potentem, qui tyrannos adiu- 
tum in Siciliam venerat. 

III. 

Quibus rebus confectis, quum propter 
diuturnitatem belli non solum regiones, sed 
etiam urbes desertas videret ; conquisivit 
quos potuit, primum Siculos, deinde Corin- 
tho arcessivit colonos, quod ab his initio 
Syracusae erant conditae. Civibus veteribus 
sua restituit, novis bello vacuefactas posses- 
siones divisit; urbium moenia disiccta, fana- 
que deleta refecit; civitatibus leges liberta- 
temque reddidit; ex maximo bello tantum 
otium toti insulae conciliavit, ut bic condi- 
tor itrbium carum, non illi qui initio dedu- 
xerant, videretur. Arcem Syracusis, quam 
munierat Dionysius ad urbem obsidendam. 

a funtlamentis disiccit; cetera tyrannidis [iro- 
pugnacula demolitus est, deditijuc operam, 
ut quam minime multa vestigia servitutis 
manerent. Qiuxm tantis esset opibus, ut et- 
iam invitis imperare posset, tantum autem 
haberet amorem omnium Siculorum, ut nul- 
lo recusante regnum obtineret, maluit se 
diligi quam metui. Itaque, cjuum primum 
potnit, imperium dej>osuit, et privatus Sy- 
racusis, quod reliquum vitae fuit, vixit. Ne- 
que vero id imperite fecit. Nam quod ceteri 
reges imperio vix potuerunt, hic benevolen- 
tia tenuit. Nullus honos huic defuit, neque 
postea Syracusis res ulla gesta est publica, 
de qua prius sit decretum , quam Timoleon- 
tis sententia cognita. Nullius unquam con- 
silium non modo antelatum, sed ne compa- 
i’atum quidem est: neque id magis benevo- 
lentia factum est quam prinlentia. 

IV. 

Hic fjnum aetate iam provectus esset, 
sine ullo morbo lumina oculorum amisit. 
Quam calamitatem ita moderate tulit, ut 
neque eum querentem quisquam audierit, 
neque eo minus privatis publicisquc rebus 
interfuerit. Veniebat autem in theatrum, 
quum ibi concilium populi haberetur, pro- 
pter valetudinem vectus iumentis iunctis, 
atque ita de vehiculo, quae videbantur, di- 
cebat; neque hoc ulli quisejuam tribuebat 
superbiae. Nihil enim unquam neque inso- 
lens, neque gloriosum ex ore eius exiit. Qui 
quidem quum suas laudes audiret praedica- 
ri, nunquam aliud dixit, quam se in ca re 
waximas Diis gratias agere, atque habere, 
quod quum Siciliam recreare constituissent , 
tum se potissimum ducem esse voluissent ■ 
Nihil enim rerum humanarum sine Deorum 
numine agi putabat. Itaque suae domi sacel- 
lum AiiTogaliat; constituerat, idque sanctis- 
sime colebat. 

Ad hanc hominis excellentem bonitatem 
mirabiles accesserunt casus. Mam praelia 
maxima natali die suo fecit omnia: quo fa- 
ctum est, ut eiusdem natalem festum habe- 
ret universa Sicilia. Huic quidam Laphy- 
stius, homo petulans et ingratus, vadimo- 
nium quum vellet imponere, quod cum illo 
se lege agere diceret, et complures concur- 
rissent, (pii procacitatem hominis manibus 
coercere conarentur; Timoleon oravit omnes, 
ne id facerent. Namque id ut Laphystio ce- 
terisque liceret, se maximos labores summa- 
que adiisse pericula. Hanc enim speciem li- 
bertatis esse, si omnibus, quod quisque vel- 
let , legibus experiri liceret. Idem, quum 
quidam Laphystii similis nomine Demaene- 
tus, in concione populi rebus gestis eius de- 
trahere coepisset , ac nonnulla inveheretur 
in Timoleonta, dixit, nunc demum se voti 
esse damnatum. Namque hoc a Diis immor- 
talibus semper precatum, ut talem liberta- 

tem restituerent Syraeusanis , in tjua cuivis 
liceret 5 de rjuo vellet, impune dicere. Ilie 
quum diem supremum obiisset, pubbee a 
Syracusanis in gymnasio, quod Timoleon- 
teum appellatur, tota celebrante Sicilia, se- 
pultus est. 

I. 

Hi fere fuerunt Graeciae gentis duces , 
qui memoria digni videantur, praeter reges. 
Namque eos attingere noluimus, quod o- 
mnium res gestae separatim sunt relatae: 
neque tamen hi admodum sunt multi. La- 
cedaemonius autem Agesilaus, nomine, non 
potestate, fuit rex, sicut ceteri Spartani. 
Ex his vero, qui dominatum imperio tenue- 
runt, excellentissimi fuerunt, ut nos indica- 
mus, Persarum, Cyrus, et Darius Hystaspis 
filius; quorum uterque privatus, virtute re- 
gnum est adeptus. Prior horum apud Massa- 
getas in praelio ceeidit : Darius senectute 
diem ohiit supremum. Tres sunt praeterea 
eiusdem generis, Xerxes, et duo Artaxerxes, 
Macrochir et Mnemon. Xerxi maxime est il- 

lustre, qiiocl maximis post hominum memo- 
riam exercitibus terra marique bellum intu- 
lit Graeciae. At Macrochir praecipuam ha- 
bet laudem amplissimae pulcherrimaeque 
corporis formae , quam incredibili ornavit 
virtute belli. Namque illo Persarum nemo 
fuit manu fortior. Mnemon autem iustitiae 
fama floruit. Nam quum matris suae scelere 
amisisset uxorem, tantum indulsit dolori, 
ut eum pictas vinceret. Ex his duo eodem 
nomine , morbo naturae debitum reddide- 
runt. Tertius ab Artabano praefecto ferro 
interfectus est. 


II. 

Ex Macedonum autem genere duo mul- 
to ceteros antecesserunt rerum gestarum glo- 
ria, Philippus Amyntae filius, et Alexander 
Magnus. Horum alter Babylone morbo con- 
sumptus est: Philippus Aegis a Pausania, 
quum spectatum ludos iret, iuxta theatrum 
occisus est. Vnus Epirotes, Pyrrhus, qui cum 
populo Romano bellavit. Is quum Argos op- 

pidum oppugnaret in Peloponneso, lapide 
ictus interiit. Vnus item Siculus, Dionysius 
prior; nain et manu fortis et belli peritus 
fuit, et, id quod in tyranno non facile repe- 
ritur, minime libidinosus, non luxuriosus, 
non avarus, nullius rei denique cupidus, nisi 
singularis perpetuique imperii , ob eamque 
rem crudelis. Nam dum id studuit munire, 
nullius pepercit vitae, quem eius insidiato- 
rem putaret. Hic quum virtute tyrannidem 
sibi peperissct, magna retinuit felicitate, 
maiorque annos sexaginta natus, decessit 
florente regno. Neque in tam multis annis 
cuiusquam ex sua stirpe funus vidit, quum 
ex tribus uxoribus liberos procreasset, mul- 
tique ei nati essent nepotes. 

1 1 1 . 

Fuerunt praeterea multi reges ex ami- 
cis Alexandri Magni, qui post obitum eius 
imperia ceperunt. In his Antigonus, et hu- 
ius filius Demetrius: Lysimachus, Seleucus, 
Ptolemaeus. Ex his Antigonus, quum adver- 

SUS Seleucum Lysimachumque dimicaret, 
in praelio occisus est. Pari leto alfectus est 
Lysimachus a Seleuco. Nam societate disso- 
luta, bellum inter se gesserunt. At Deme- 
trius, quum filiam suam Seleuco in matri- 
monium dedisset, neque eo magis fida inter 
eos amicitia manere potuisset, captus bello 
in custodia socer generi periit morbo. Neque 
ita multo post Seleucus a Ptolemaeo Cerau- 
no dolo interfectus est; quem ille a patre ex- 
pulsum Alexandria, alienarum opum indi- 
gentem, receperat. Ipse autem Ptolemaeus 
quum vivus filio regnum tradidisset, ab illo 
eodem vita privatus dicitur. De quibus quo- 
niam satis dictum putamus, non incommo- 
dum videtur non praeterire Hamilcarem et 
Hannibalem, quos et animi magnitudine et 
calliditate omnes in Africa natos praestitis- 
se constat. 

I. 


Hamilcar Hannibalis filius, cognomine Bai- 
cas, Carthaginensis. Primo Punico bello, sed 
temporibus extremis, admodum adolescen- 
tulus , in Sicilia praeesse coepit exercitui. 
Quum ante eius adventum et mari et terra 
male res gererentur Carthaginensium; ipse 
ubi adfuit, nunquam hosti cessit, neque lo- 
cum nocendi dedit: saepeque e contrario 
occasione data, lacessivit, scmperque supe- 
rior discessit. Quo facto, quum pene oimiia 
in Sicilia Poeni amisissent , ille Erycem sic 
defendit, ut bellum eo loco gestum non vi- 
deretur. interim Cartliagiiienses classe apud 
insulas Aegates a Caio Lutatio consule Ro- 
manorum superati, statuerunt belli finem 
facere, eamque rem arbitrio permiserunt 

Hamilcaris. Ille, etsi flagrabat belli cupidi- 
tate, tamen paci serviendum putavit, quod 
patriam exhaustam sumptibus, diutius ca- 
lamitatem belli ferre non posse intclligebat: 
sed ita ut statim mente agitaret, si paululum 
modo res essent refectae, bellum renovare, 
Romanosque annis persequi: donicum aut 
vi certe vicissent, aut victi manum dedis- 
sent. Hoc consilio pacem conciliavit; in qua 
tanta fuit ferocia, ut quum Catulus negaret 
se bellum compositurum, nisi ille cum suis, 
qui Erycem tenuerant, armis relictis, Sicilia 
decederent: succumbente patria, ipse peri- 
turum se potius dixerit , quam cum tanto 
flagitio doniuin rediret . Non enim suae esse 
virtutis, arma a patria accepta adversus ho- 
stes, adversariis tradere. 


II. 

Huius pertinaciae cessit Catulus. At ille, 
ut Carthaginem venit, multo aliter ac spe- 
rabat, rempublicam se habentem cognovit. 
Namque diuturnitate externi mali tantnm 

exarsit intestinum bellum , ut nunquam pa- 
ri periculo fuerit Carthago, nisi quum dele- 
ta est. Primo mercenarii milites, qui adver- 
sus Romanos fuerant, desciverunt, quorum 
numerus erat viginti millium. Ili totam ab- 
alienarunt Africam, ipsam Carthaginem op- 
pugnarunt. Quibus malis adeo sunt Poeni 
perterriti , ut auxilia etiam a Romanis peti- 
verint, eaque impetraverint. Sed extremo, 
quum prope iam ad desperationem perve- 
nissent, Hamilcarem imperatorem fecerunt. 
Is non solum hostes a muris Carthaginis re- 
movit, quum amplius centum milli.a facta 
essent armatorum, sed etiam eo compulit, 
ut locorum angustiis clausi , plures fame 
quam ferro interirent. Omnia oppida abalie- 
nata, in his Vticam atque Hipponem, valen- 
tissima totius Africae, restituit patriae. Ne- 
que eo fuit contentus, sed etiam fines impe- 
rii propagavit: tota Africa tantum otium 
reddidit, ut nullum in ea bellum videretur 
multis annis fuisse. 

III. 

Rebus Ilis ex sententia peraetis, tidenti 
animo atque infesto Romanis, quo facilius 
causa bellandi reperiretur, effecit, ut impe- 
rator cum exercitu m Hispaniam mitteretur, 
eoque secum duxit filium Hannibalem an- 
norum novem. Erat praeterea cum eo adole- 
scens illustris et formosus, Hasdrubal, quem 
nonnulli diligi turpius, quam par erat, ab 
Hamilcare loquebantur . Non enim maledici 
tanto viro deesse poterant. Quo factum est, 
ut a praefecto morum Hasdrubal cum eo 
vetaretur esse. Huic ille filiam suam in ma- 
trimonium dedit, quod moribus eorum in- 
terdici non poterat socero gener. De hoc 
ideo mentionem fecimus, quod Hamilcare 
occiso, ille exercitui praefuit: rcsqne magnas 
gessit, et princeps largitione vetustos per- 
vertit mores Cartbaginensium; eiusdeinque 
post mortem Hannibal ab exercitu accepit 
imperium . 

IV. 

At Hamilcar, posteaquam mare transiit, 
in Hispaniamque venit, magnas res secunda 
gessit fortuna , maximas bellicosissimasque 
gentes subegit: equis, armis, viris, pecunia 
totam locupletavit Africam. Hic quum in 
Italia bellum inferre meditaretur, nono anno 
postquam in Hispaniam venerat, in praelio 
pugnans adversus Vettones occisus est. Hu- 
ius perpetuum odium erga Romanos maxi- 
me concitasse videtur secundum bellum Pu- 
nicum. Namque Hannibal, filius eius, assi- 
duis patris obtestationibus eo est perductus, 
ut interire , quam Romanos non experiri 
mallet. 

I. 

Hannibal Hamilcaris filius, Carthaginensis. 
Si verum est, quod nemo dubitat, ut popu- 
lus Romanus omnes gentes virtute supera- 
rit, non est inficianduin , Hannibalem tanto 
praestitisse ceteros imperatores prudentia, 
quanto populus Romanus antecedebat for- 
titudine cunctas nationes. Nam quotiescun- 
que cum eo congressus est in Italia, semper 
discessit superior. Quod nisi domi civium 
suorum invidia debilitatus esset, Romanos 
videtur superare potuisse . Sed multorum 
obtrectatio devicit unius virtutem. Hic au- 
tem vclut hereditate relictum odium pater- 
num erga Romanos sic confirmavit, ut prius 
animam quam id deposuerit : qui quidem 
quum patria pulsus esset, et alienarum o- 

pum iiuligcrct, nunquam destiterit animo 
bellare cum Romanis. 


II. 

Nam , ut omittam Philippum , quem absens 
hostem reddulit Romanis, omnium his tem- 
poribus potentissiinus rex Antiochus fuit. 
Hunc tanta cupiditate incendit bellandi, ut 
usque a rubro mari arma conatus sit inferre 
Italiae. Ad quem quum legati venissent Ro- 
mani , qui de eius voluntate explorarent , 
darentque operam consiliis clandestinis, ut 
Hannibalem in suspicionem regi adducerent , 
tanquam ab ipsis corruptum alia atque an- 
tea sentire; nccpie iil frustra fecissent; idqiic 
Hannibal comperisset, sc([ue ab interioribus 
consiliis segregari vidisset: tempore dato ad- 
iit ad regem, eique quum multa de fide sua, 
et odio in Romanos commemorasset, hoc ad- 
iunxit; Pater, iinjuit, meus Hamilcar , pue- 
rulo me, utpotc non amplius novem annos 
nato, in Hispaniam imperator proficiscens 
Carthagine, lovi Optimo Maximo hostias im- 

moliunt. Quae divina res dum conficiebatur, 
quaesivit a me, vellemne secum in castra pro- 
ficisci? Id quum libenter accepissem , atque 
ab eo petere coepissem, ne dubitaret ducere: 
tum ille: Faciam, inquit, ji fidem mihi quam 
postulo, dederis; simulque ad aram adduxit, 
apud quam sacrificare instituerat, eamque, 
ceteris remotis, tenentem, iurare iussit, nun- 
quam me in amicitia cum Romanis fore. Id 
ego iusiurandum patri datum, usque ad hanc 
diem ita conservavi, ut nemini dubium esse 
debeat , quin reliquo tempore eadem mente 
sim futurus. Quare si quid amice de Roma- 
nis cogitabis, non imprudenter feceris, si me 
celaris. Quum quidem bellum parabis, te- 
ipsum frustraberis , si non rne in eo principem 
posueris. 

III. 

Hac igitur aetate cum patre in Hispaniam 
profectus est. Cuius post obitum, Hasdruba- 
le imperatore suffecto, equitatui omni prae- 
fuit. Hoc quoque interfecto, exercitus sum- 

mam imperii ad eum detulit. Id Carthaginem 
delatum, publice comprobatum est. Sic Han- 
nibal minor quinque et vigiiiti annis natus 
imperator factus, proximo triennio omnes 
gentes Hispaniae bello subegit. Saguntum 
foederatam civitatem vi expugnavit: tres tv 
xercitus maximos comparavit. Ex his unum 
in Africam misit, alterum cum Hasdrubale 
fratre in Hispania reliquit, tertium in Italiam 
secum duxit. Saltum Pyrenaeum transiit: 
quacunque iter fecit, cum omnibus incolis 
condixit: neminem nisi victum dimisit. Ad 
Alpes posteaquam venit, quae Italiam ab Gal- 
lia seiungunt, quas nemo unquam cum exer- 
citu ante eum praeter Herculem Graium 
transierat ( quo facto is hodie saltus Graius 
appellatur) Alpicos conantes prohibere trans- 
itum concidit: loca patefecit, itinera muniit, 
effecitque ut ea elephantus ornatus ire pos- 
set, qua antea unus homo inermis vi.x ]iote- 
rat repere. Hac copias traduxit, in Italiam- 
que pervenit. 

IV. 

Conflixerat apud Rhodanum cum P. Cor- 
nelio Scipione consule, cumque pepulerat. 
Cum hoc eodem de Clastidio apud Padum 
decernit, saucium inde ac fugatum dimittit. 
Tertio idem Scipio cum collega Tiberio Lon- 
go, apud Trebiam adversus eum venit. Cum 
his manum conseruit , utrosque profligavit. 
Inde per Ligures Apenninum transiit, petens 
Etruriam, lloc itinere adeo gravi morbo affi- 
citur oculorum, ut postea nunquam dextro 
aeque bene usus sit. Qua valetudine quum 
etiam premeretur, lecticaquc ferretur, C. Fla- 
minium consulem apud Trasimenum cum 
exercitu insidiis circumventum occidit. Ne- 
que multo post C. Centenium praetorem, 
cum delecta manu saltus occupantem. Ilinc 
in Apuliam pervenit. Ibi obviam ei venerunt 
duo consules, C. Terentius Varro et L. Pau- 
lus Aemilius. Vtriusque exercitus uno prae- 
lio fugavit, L. Paulum Consulem occidit, et 
aliquot praeterea consulaies. In his Cn. Scr- 

vilium Geminum, qui anno superiore fue- 
rat consul. 


V. 

Ilac pugna pugnata , Romam profectus 
est, nullo resistente. In propinquis montibus 
moratus est. Quum aliquot ibi dies castra 
habuisset, et reverteretur Capuam, Q. Fa- 
bius Maximus, dictator Romanus, in agro 
Falerno ei se obiecit. Hinc clausus locorum 
angustiis, noctu sine ullo detrimento exer- 
citus se expedivit. Fabio callidissimo impe- 
ratori dedit verba. Namque obducta nocte, 
sarmenta in cornibus iumeutoruin deligata 
incendit, eiusque generis multitudinem ma- 
gnam dispalatam immisit. Quo repentino ob- 
iectu viso, tantum terrorem iniecit exercitui 
Romanorum, ut egredi extra vallum nemo 
sit ausus. Hanc post rem gestam, non ita mul- 
tis diebus, M. Minutium Rufum magistrum 
equitum, pari ac dictatorem imperio, dolo 
perductum in praelium, fugavit. T. Sempro- 
nium Gracchum, iterum consulem, in Lu- 

canis absens, in insidias inductum, sustulit. 
M. Claudium Marcellum quimjuies consu- 
lem, apud Venusiam pari modo interfecit. 
Longum est enumerare praelia. Quare lioc 
unum satis erit dictum, ex quo intelligi pos- 
sit, quantus ille fuerit. Quamdiu in Italia 
fuit, nemo ei in acie restitit, nemo adversus 
eum post Cannensem pugnam, in campo ca- 
stra posuit. 

VI. 

Hic invictus patriam defensum revocatus, 
bellum gessit adversus P. Scipionis fdium, 
quem ipse primum apud Rhodanum, iterum 
apud Pailuin, tertio apud Trebiam fugave- 
rat. Cum lioc, exhaustis iam patriae faculta- 
tibus, cupivit in praesentiarum bellum com- 
ponere, quo valentior postea congrederetur. 
In collo([uium convenit, conditiones non 
convenerunt. Post id factum, paucis diebus 
apud Zamam cum eodem conflixit. Pulsus, 
incredibile dictu, biduo et duabus noctibus 
Adrumetum pervenit , quod abest a Zama 

circiter millia passuum trecenta. In hac fuga 
Numidae, qui simul cum eo acie excesse- 
rant, insidiati sunt ei, quos non solum effu- 
git, sed etiam ipsos oppressit. Adrumeti re- 
liquos cx fuga collegit. Novis delectibus, pau- 
cis diebus multos contraxit. 

VII. 

Quum in apparando acerrime esset occu- 
patus , Carthaginenses bellum cum Roma- 
nis composuerunt. Ille niliilosecius exercitui 
postea praefuit, resque in Africa gessit; item- 
que Mago frater cius, usque ad Publium Sul- 
picium et Caium Aurelium consules. Ilis e- 
nim magistratibus legati Carthaginenses Ro- 
mam venerunt , qui senatui populoque Ro- 
mano gratias agerent, quod cum his jjacem 
fecissent , ob eamque rem corona aurea cos 
donarent, simulquc peterent, ut obsides eo- 
rum Fregellis essent, captivique redderen- 
tur. Ilis ex senatusconsvdto responsum est, 
munus eorum gratum acceptumque esse, ob- 
sides quo loco rogarent, futuros, captivos 

non remissuros, quod Hannibalem, cuius o- 
pera susceptum bellum foret, inimicissimum 
nomini Romano, et nunc cum imperio apud 
exercitum baberent; itemque fratrem cius 
Magonem. IIoc responso Carthaginenscs co- 
gnito, Hannibalem domum Magoncmque re- 
vocarunt. Huc ut rediit, praetor factus est, 
postquam rex fuerat anno secundo et vigesi- 
mo. Vt enim Romae consules, sic Carthagine 
quotannis annui bini reges creabantur. In eo 
magistratu pari diligentia se Hannibal prae- 
buit, ac fuerat in bello. Namque effecit, ex 
novis vectigalibus non solum ut esset pecu- 
nia, quae Romanis ex foedere penderetur, 
sed etiam superesset, quae in aerario pone- 
retur. Deinde anno post praeturam, Marco 
Claudio, Lucio Furio consulibus, Romani le- 
gati Carthaginem venerunt. Hos Hannibal sui 
exposcendi gratia missos ratus, priusquam 
bis senatus daretur, navem conscendit clam, 
atque in Syriam ad Antiochum profugit. Hac 
re palam facta Poeni naves duas, quae eum 
comprehenderent, si possent consequi, mise- 

runt; bona eius publicarunt, domnm a funda- 
mentis disiecerunt; ipsum exulem iudicarunt. 

VIII. 

At Hannibal anno tertio, postquam domo 
profugerat, Lucio Cornelio, Quinto Minutio 
consulibus, cum quinque navibus Africam 
accessit in tinibus Cyrenaeorum , si forte 
Carthaginenses ad bellum Antiochi spe li- 
duciaque inducere posset, cui iam persua- 
serat, ut cum exercitibus in Italiam profici- 
sceretur. Huc Magonem fratrem excivit. Id 
ubi Poeni resciverunt, Magonem, eadem qua 
fratrem, poena affecerunt. Illi desperatis re- 
bus quum solvissent naves, ac vela ventis 
dedissent, Hannibal ad Antiochum pervenit. 
De Magonis interitu duplex memoria prodita 
est. Namque alii naufragio, alii a servis ipsius 
interfectum eum, scriptum reliquerunt. An- 
tiochus autem si tam in agendo liello parere 
voluisset consiliis eius, quam in suscipiendo 
instituerat , propius Tiberi , quam Thermo- 
pylis de summa imperii dimicasset. Quem 

etsi multa stulte conari videbat , tamen nul- 
la deseruit in re. Praefuit paucis navibus, 
quas ex Syria iussus erat in Asiam ducere, 
hisque adversus Rhodiorum classem in Pam- 
phylio mari conflixit. Quo quum multitudine 
adversariorum sui superarentur , ipse quo 
cornu rem gessit fuit superior. 

IX. 

Antiocho fugato, verens ne dederetur, 
( quod sine dubio accidisset , si sui fecisset 
potestatem) Cretam ad Gortynios venit, ut 
ibi, <juo se conferret, consideraret. Vidit au- 
tem vir omnium callidissimus , magno se fore 
periculo, nisi quid praevidisset, propter ava- 
ritiam Cretensium. Magnam enim sccum pe- 
cuniam portabat, de qua sciebat exisse fa- 
mam. Itaque capit tale consilium. Amphoras 
complures complet plumbo, summas operit 
auro et argento, lias Gortyni'S praesentibus 
deponit in templo Dianae, simulans se suas 
fortunas illorum fidei credere. Ilis in errorem 
ductis, statuas aeneas, quas sccum jiortabat. 


Digitized by Google 



220 


CORNELII NEPOTIS 


omnes sua pecunia complet, easque in pro- 
patulo domi abiicit. Gortynii templum ma- 
gna cura custodiunt , non tam a ceteris quam 
ab Hannibale, ne quid ille inscientibus his 
tolleret, secumque asportaret. 

X. 

Sic conservatis suis rebus Poenus, illusis 
Cretensibus omnibus, ad Prusiam in Pontum 
pervenit: apud quem eodem animo fuit erga 
Italiam: neque aliud quidquam egit quam 
regem armavit et excitavit adversus Roma- 
nos. Quem quum videret domesticis rebus 
minus esse robustum, conciliabat ceteros re- 
ges, adiungebatque bellicosas nationes. Dis- 
sidebat ab eo Pergamenus rex Eumenes Ro- 
manis amicissimus , bellumque inter cos ge- 
rebatur et mari et terra. Quo magis cupiebat 
eum Hannibal opprimi: sed utrobique Eume- 
nes plus valebat propter Romanorum socie- 
tatem. Quem si removisset, faciliora sibi ce- 
tera fore arbitrabatur. Ad hunc interficien- 
dum, talem iniit rationem. Classe paucis die- 

hus erant decreturi . Superabatur navium 
multitudine; dolo erat pugnandum, quum 
par non esset armis. Imperavit quamplurimas 
venenatas serpentes vivas colligi, easque in 
vasa Bctilia coniici. Harum quum confecisset 
magnam multitudinem, die ipso quo facturus 
erat navale praelium, classiarios convocat, 
hisque praecipit, omnes ut in unam Eumenis 
regis concurrant navem , a ceteris tantum 
satis habeant se defendere: id facile illos ser- 
pentum multitudine consequuturos . Rex au- 
tem, qua nave veberetur, ut scirent, se fa- 
cturum: quem si aut cepissent aut interfe- 
cissent, magno his pollicetur praemio fore. 

XI. 

Tali cohortatione militum facta, classis 
ab utrisque in praelium deducitur. Quarum 
acie constituta , priusquam signum pugnae 
daretur, Hannibal, ut palam faceret suis quo 
loco Eumenes esset , tabellarium in scapha 
cum caduceo mittit. Qui ubi ad naves adver- 
sariorum pervenit, epistolam ostendens, sc 

regem professus est quaerere. Statim ad Eu- 
menem deductus est, quod nemo duhitahat 
aliquid de pace esse scriptum. Tabellarius 
ducis nave declarata suis, eodem unde ierat, 
se recepit. At Emnenes soluta epistola nihil 
in ea reperit, nisi <juod ad irridendum eum 
pertineret . Cuius etsi causam mirabatur, ne- 
que reperiebatur : tamen praelium statim 
committere non dubitavit. Horum in concur- 
su, Bithynii Hannibalis praecepto universi 
navem Eumenis adoriuntur: quorum vim 
quum rex sustinere non posset, fuga salutem 
petiit: quam consequutus non esset, nisi in- 
tra sua praesidia se recepisset, quae in pro- 
ximo littorc erant collocata. Reliquae Per- 
gamenae naves quum adversarios premerent 
acrius, repente in eas vasa fictilia ( de <|uibus 
supra mentionem fecimus ) coniici coepta 
sunt. Quae iacta initio risum pugnantibus 
excitarunt. Nc<jue <[iiare id fieret, poterat 
intclbgi. Postquam autem naves completas 
conspexerunt serpentibus, nova re perterri- 
ti, quum quid potissimum vitarent non vi- 

cierent, puppes averterunt, seque ad sua ca- 
stra nautica retulerunt . Sic Hannibal consi- 
lio arma Pergamenorum superavit . Necjue 
tum solum, sed saepe alias pedestribus copiis 
pari prudentia pepulit adversarios. 

XII. 

Quae dum in Asia geruntur, accidit casu, 
ut legati Prusiae Romae apud L. Quinctium 
Flamininum consularem coeiiarent: atcjue 
ibi de Hannibale mentione facta, cx liis unus 
diceret, eum in Prusiae regno esse. Id poste- 
ro die Flamininus senatui detulit . Patres 
conscripti, qui Hannibale vivo nunquam se 
sine insidiis futuros existimabant, legatos in 
Bithyniam miserunt, in his Flamininum, qui 
a rege peterent ne inimicissimum suum se- 
cum haberet, sibique dederet. His Prusias 
negare ausus non est. Illud recusavit, ne id 
a se fieri postularent, ejuod adversus ius ho- 
spitii esset: ipsi si possent, comprehenderent: 
locum ubi esset, facile inventuros. Hannibal 
enim uno loco se tenebat, in castello quod 


224 CORNELII NEPOTIS 

ei ab rege datum erat muneri, idque sic ae- 
dificarat , ut in omnibus partibus aedificii 
exitus haberet, semper verens ne usuvcnirel 
quod accidit. IIuc quum legati Romanorum 
venissent , ac multitudine domum eius cir- 
cumdedissent ; puer ab ianua prospiciens , 
Hannibali dixit plures praeter consuetudi- 
nem armatos apparere. Qui imperavit ei, ut 
omnes fores aedificii circumiret, ac propere 
sibi renunciaret, num eodem modo undique 
obsideretur. Puer quum celeriter quid es- 
set renunciasset, omnesque exitus occupatos 
ostendisset , sensit id non fortuito factum , 
sed se peti, neque sibi diutius vitam esse 
retinendam ; quam ne alieno arbitrio dimit- 
teret , memor pristinarum virtutum , vene- 
num, quod semper secum habere consueve- 
rat, sumpsit. 

XIII. 

Sic vir fortissimus, multis variisque per- 
fvinctus laboribus, anno acquievit septuage- 
simo. Quibus consulibus interierit, non con- 

venit. Namque Atticus, Marco Claudio Mar- 
cello, et Q. Fabio Labeone consulibus, mor- 
tuum in annali suo scriptum reliquit, at Po- 
lybius, L. Aemilio Paulo, et Cn. Baebio Tam- 
philo; Sulpicius autem P. Cornelio Cctbego, 
et M. Baebio Tamphilo. Atque hic tantus vir, 
tantisque bellis districtus, nonnihil temporis 
tribuit literis . Namque aliquot eius libri 
sunt Graeco sermone confecti. In his ad Rho- 
dios de Cn. Manlii Vulsonis in Asia rebus 
gestis. Huius bella gesta multi memoriae pro- 
diderunt: sed ex his duo qui cum eo in ca- 
stris fuerunt, simulque vixerunt quam diu 
fortuna passa est, Philiiius, et Sosilus Lace- 
daemonius. Atque hoc Sosilo Hannibal lite- 
rarum Graecarum usus est doctorc.Sed nos 
tempus est huius libri facere finem, et Ro- 
manorum explicare imperatores, quo facilius 
collatis utrorumque factis, qui viri praefe- 
rendi sint, possit indicari. 


M. PORCIVS CATO. 


I. 

Cato ortus municipio Tusculo, aclolesccn- 
tulus, priusquam honoribus operam claret, 
versatus est in Sabinis; quod ibi heredium 
a patre relictum habebat. Hortatu L. Valerii 
Flacci, quem in consulatu censuraque ha- 
buit collegam, (ut M. Perperna Censorinus 
narrare solitus est) Romam demigravit, in 
foro esse coepit. Primum stipendium meruit 
annorum decem scptemc|ue, Q. Fabio Maxi- 
mo, M. Claudio Marcello consulibus, tribunus 
militum in Sicilia fuit. Inde ut rediit, castra 
sequutus est C. Claudii Neronis, magnique 
opera eius aestimata est in praelio apud Se- 
nam, quo cecidit Hasdrubal frater Hanniba- 
lis. Quaestor obtigit P. Cornelio Scipioni Afri- 
cano, consuli: cum quo non pro sortis ne- 

ccssitudine vixit. Namque alj eo perpetua 
dissensit vita. Aedilis plebis factus est cum 
C. Helvio. Praetor provinciam obtinuit Sar- 
diniam, ex qua quaestor superiore tempore 
ex Africa decedens, Q. Ennium poetam de- 
duxerat: quod non minoris aestimamus, 
quam quemlibet amplissimum Sardiniensem 
triumplium. 


II. 

Consulatum gessit cum L. Valerio Flacco; 
sorte provinciam nactus Hispaniam citerio- 
rem: exque ea triumphum deportavit. Ibi 
quum diutius moraretur, P. Scipio Africa- 
nus consul iterum, cuius in priore consulatu 
quaestor fuerat, voluit cum de provincia 
depellere, et ipse ei succedere. Neque hoc 
per senatum efficere potuit, quum quidem 
Scipio in civitate principatum obtineret: 
quod tum non potentia, sed iure respublica 
administrabatur. Qua ex re iratus, senatu 
peracto, privatus in urbe mansit. At Cato 
censor cum eodem Flacco factus , severe 

praefuit ei potestati. Nam et in complures 
nobiles animadvertit, et multas res novas in 
edictum addidit , qua re luxuria reprimere- 
tur, quae iam tum incipiebat pullulare. Cir- 
citer annos octoginta, usque ad extremam 
aetatem, ab adolescentia, reipuldicae causa 
suscipere inimicitias non destitit . A multis 
tentatus, non modo nullum detrimentum 
existimationis fecit, sed quoad vixit, virtu- 
tum laude crevit. 


III. 

In omnibus rebus singulari fuit pruden- 
tia et industria. Nam et agricola solers, et 
reipublieae peritus, et iurisconsultus, et ma- 
gnus imperator, et probabilis orator, et eu- 
pidissimus literarum fuit. Quarum studium 
etsi senior arripuerat , tamen tantum in eis 
progressum fecit, ut non facile reperire pos- 
sis, neque de Graecis, neque de Italicis re- 
bus, quod ei fuerit incognitum. Ab adole- 
scentia confecit orationes; senex historias 
scribere instituit, quarum sunt libri septem. 

Primus continet res gestas regum populi Ro- 
mani. Secundus et tertius, unde quaeque 
civitas orta sit Italica: oh quam rem omnes, 
Origines videtur appellasse. In quarto au- 
tem, bellum Punicum primum: in quinto, 
secundum. Atque liaec omnia capitulatim 
sunt dicta. Reliqua bella pari modo perse- 
quutus est usque ad praeturam Sergii Gal- 
bae , qui diripuit Lusitanos . Atque horum 
bellorum duces non nominavit, sed sine no- 
minibus res notavit. In iisdem exposuit quae 
In Italia Hispaniisque viderentur admiranda. 
In quibus multa industria et diligentia com- 
paret, multa doctrina. Huius de vita et mo- 
ribus plura in eo libro persequuti sumus , 
quem separatim de eo fecimus rogatu Titi 
Pomponii Attici: quare studiosos Catonis ad 
illud volumen delegamus . 

I. 

Pjmponius Atticus, ab origine ultima stir- 
pis Romanae generatus , perpetuo a maiori- 
bus acceptam equestrem obtinuit dignita- 
tem. Patre usus est diligente» indulgente, 
et, ut tum erant tempora, diti , inprimisque 
studioso literarum. Hic, prout ipse amabat 
literas, omnibus doctrinis, quibus puerilis 
aetas impertiri debet, blium erudivit. Erat 
autem in puero, praeter docilitatem inge- 
nii, summa suavitas oris ac vocis; ut non so- 
lum celeriter acciperet quae tradebantur, sed 
etiam excellenter pronunciaret; qua cx re 
in pueritia nobilis inter aequales ferebatur, 
clariusque exsplendescebat, quam generosi 

condiscipuli animo aequo ferre possent. Ita- 
que incitabat omnes studio suo: quo in nu- 
mero fuerunt L. Torquatus, C. Marius, C. F. 
M. Cicero : quos consuetudine sua sic sibi 
devinxit, ut nemo iis perpetuo fuerit carior. 

II. 

Pater mature decessit. Ipse adulescentu- 
lus propter affinitatem P. Sulpicii, qui tri- 
bunus pl. interfectus est, non expers fuit 
ilbus periculi. Namque Anicia, Pomponii 
consolirina, nupserat M. Servio fratri Sulpi- 
cii. Ilaque, interfecto Sulpicio, posteaquam 
vidit Cumano tumultu civitatem esse pertur- 
batam, neque sibi dari facultatem pro digni- 
tate vivendi, quin alterutram partem offen- 
deret, dissociatis animis civium, quum alii 
Sullanis , alii Cinnanis faverent partibus , 
idoneum tempus ratus studiis obsequendi 
suis , Athenas se contulit : neque eo secius 
adolescentem Marium , hostem indicatum , 
iuvit opibus suis: cuius fugam pecunia sub- 
levavit. Ac, ne illa peregrinatio detrimentum 


JDigitized by Googie 


T. POMPONIVS ATTICVS. a3.^ 

aliquod afferret rei familiari, eodem magnam 
partem fortunarum traiecit suarum. Hic ita 
vixit, ut universis Atheniensibus merito es- 
set carissimus. Nam praeter gratiam, quae 
iam adolescentulo magna erat, sae}>c suis 
opibus inopiam eorum publicam levavit. 
Quum enim versuram facere publice neces- 
se esset, neque eius conditionem aequam 
haberent, semper se interposuit, atque ita, 
ut neque usuram unquam ab iis acceperit, 
neque longius, quam dictum esset, eos de- 
bere passus sit. Quod utrumque erat iis sa- 
lutare. Nam neque indulgendo inveterascere 
eorum aes alienum patiebatur, neque mul- 
tiplicandis usuris crescere. Auxit hoc ofli- 
cinm alia quoque hberalitate. Nam universos 
frumento donavit ; ita ut singulis sex modii 
tritici darentur, qui modus mensurae me- 
dimnus Athenis appellatur. 

III. 

Hic autem sic sc gerebat, ut communis 
infimis, par principibus videretur i quo fa- 
ctum est, ut huic omnes honores, quos pos- 
sent, publice haberent, civemque facere stu- 
derent. Quo beneficio ille uti noluit: quod 
nonnulli ita interpretantur, amitti civitatem 
Romanam alia adseita. Quamdiu affuit, ne 
qua sibi statua poneretur, restitit; absens 
prohibere non potuit. Itaque aliquot ipsi et 
Filiae locis sanctissimis posuerunt. Hunc 
enim in omni procuratione reipublicae acto- 
rem, auctoremque habebant. Igitur primum 
illud munus fortunae, quod in ea potissimum 
urbe natus est, in qua domicilium orbis ter- 
rarum esset imperii, ut eamdera et patriam 
haberet, ct dominam. Hoc specimen pruden- 
tiae quod quum in eam se civitatem contu- 
lisset, quae antiquitate, humanitate, doctri- 
na praestaret omnes , ei unus ante alios fue- 
rit carissimus. 

IV. 

IIuc ex Asia Sulla decedens quum venis- 
set; quamdiu il)i fuit, sccum habuit Pompo- 
nium, captus adolescentis Immanitate et do- 
ctrina. Sic enim Graece loquebatur, ut Athe- 
nis natus videretur. Tanta autem erat sua- 
vitas sermonis Latini, ut appareret in eo 
nativum quemdam leporem esse, non adsci- 
tum. Idem poemata pronunciabat et Graece 
et Latine sic, ut supra nihil posset. Quiljus 
rebus factum est, ut Sulla nunquam eum a 
se dimitteret, eiiperetque secum deducere. 
Qui quum persuadere teiitaret; Noli, oro te, 
inquit Pomponius, adversum eos me velle 
ducere, cum quibus ne contra te arma ferrem, 
Italiam reliqui. At Sulla, adolescentis officio 
collaudato, omnia munera ei, quae Athenis 
acceperat , proficiscens iussit deferri . Hic 
complures annos moratus, quum et rei fa- 
miliari tantum operae daret, quantum non 
indiligens deberet paterfamilias , et omnia 
reliqua tempora aut literis, aut Athenien- 

sium reipuhlicae tribueret , nihilominus a- 
micis urbana officia praestitit. Nam et ad 
c.omitia eorum ventitavit; et si qua res maior 
acta est, non defuit; sicut Ciceroni in omni- 
bus eius periculis singularem fidem prae- 
buit : cui ex patria fugienti, LLS. ducenta 
et quinquaginta millia donavit. Tranquillatis 
autem rebus Romanis, remigravit Romam, 
ut opinor, L. Cotta, et L. Torquato coss. 
quem diem sic universa civitas Atheniensium 
prosequuta est , ut lacrymis desiderii futuri 
dolorem indicaret. 


V. 

Habebat avunculum Q. Caecilium, equi- 
tem Romanum, familiarem L. Luculli, divi- 
tem, difficillima natura: cuius sic asperita- 
tem veritus est, ut, quem nemo ferre posset, 
huius sine offensione ad summam senectu- 
tem retinuerit benevolentiam; quo facto 
tulit pietatis fructum. Caecilius enim mo- 
riens testamento adoptavit eum, heredem- 
que fecit ex dodrante , ex qua hereditate 

accepit circiter centies LLS. Erat nnpta so- 
ror Attici Q. Tullio Ciceroni; easque nuptias 
M. Cicero conciliarat, cum quo a condisci- 
pulatu vivebat coniunctissime, multo etiam 
familiarius quam cum Quincto; ut indicari 
possit plus in amicitia valere similitudinem 
morum, quam affinitatem. Vtebatur autem 
intime Q. Hortensio, qui iis temporibus prin- 
cipatum eloquentiae tenebat, ut intelligi 
non posset, uter eum plus diligeret, Cicero, 
an Hortensius; et id, quod erat difficillimum, 
efficiebat, ut inter quos tantae laudis esset 
aemulatio, nulla intercederet obtrectatio, 
essetque talium virorum copula. 

VI. 

In republica ita est versatus, ut semper 
optimarum partium et esset et existimaretur; 
neque tamen se civilibus fluctibus commit- 
teret ; quod non magis eos in sua potestate 
existimabat esse, qui se iis dedissent, quam 
qui maritimis iactarentur. Honores non pe- 
tiit, quum ei paterent propter vel gratiam 


238 


CORNELII NEPOTIS 


vel dignitatem; quod neque peti more ma- 
iorum, neque capi possent, conservatis legi- 
bus, in tam effusis ambitus largitionibus, 
neque retineri sine periculo, corruptis civi- 
tatis moribus. Ad hastam publicam nunquam 
accessit. Nullius rei neque praes, neque man- 
ceps factus est. Neminem suo nomine, neque 
subscribens accusavit. In ius de sua re nun- 
quam iit; iudicium nullum habuit. Multorum 
consulum, practorumque praefecturas dela- 
tas sic accepit, ut neminem in provinciam 
sit sequutus, honore fuerit contentus; rei 
familiaris despexerit fructum, qui ne cum 
Q. quidem Cicerone voluerit ire in Asiam, 
quum apud eum legati locum obtinere pos- 
set. Non enim decere se arbitrabatur, quum 
praeturam gerere noluisset, asseclam esse 
praetoris. Qua in re non solum dignitati ser- 
viebat, sed etiam tranquillitati, quum suspi- 
ciones quoque vitaret criminum; quo fiebat, 
ut cius observantia omnibus esset carior, 
quum eam officio, non timori, neque spei 
tribui viderent. 

VII. 

Incidit Caesarianum civile hellum, quum 
liaberet annos circiter sexaginta. Vsus est 
aetatis vacatione, neque se quoquam movit 
ex urbe . Quae amicis suis opus fuerant ad 
Pompeium proficiscentibus omnia ex sna re 
familiari dedit. Ipsum Pompeium coniun- 
ctum non offendit. Nullum enim ab eo lia- 
bebat ornamentum, ut ceteri, qui per eum 
aut honores aut divitias ceperant : quorum 
partim invitissimi castra sunt sequuti, par- 
tim summa cum eius offensione domi reman- 
serunt. Attici autem quies tantopere Caesari 
fuit grata, ut victor quum privatis pecunias 
per epistolas imperaret, huic non solum mo- 
lestus non fuerit, sed etiam sororis filium et 
Q. Ciceronem ex Pompeii castris concesserit. 
Sic vetere instituto vitae effugit nova pe- 
ricula . 

VIII. 

Seqnutuni est illud occiso Caesare, quum 
respublica penes Brutos videretur esse, et 
Cassium, ac tota civitas se ad eum convertisse 
videretur. Sic M. Bruto usus est, ut nullo ille 
adolescens aequali familiarius, quam hoc se- 
ne, neque solum eum principem consilii ha- 
beret, sed etiam in convictu. Excogitatum 
est a quibusdam, ut privatum aerarium Cae- 
saris interfectoribus ab equitibus Romanis 
constitueretur. Id facile effici posse arbitrati 
sunt , si et principes ilhus ordinis pecunias 
contulissent. Itaque appellatus est a Caio 
Flavio, Bruti familiari, Atticus, ut eius rei 
princeps esse vellet. At ille, qui officia amicis 
praestanda sine factione existimaret, sem- 
pcrquc a talibus se consiliis removisset, re- 
spondit, si quid Brutus de suis facultatibus 
uti voluisset, usurum, quantum eae pateren- 
tur; se neque cum quoquam de ea re collo- 
cuturum , neque coiturum. Sic ille consen- 
sionis globus huius unius dissensione disie- 

ctus est . Neque multo post superior esse 
coepit Antonius , ita ut Brutus et Cassius 
provinciarum, quae iis dicis causa datae 
erant a consulibus, desperatis rebus, in exi- 
lium proficiscerentur. Atticus, qui pecuniam 
simul cum ceteris conferre noluerat florenti 
illi parti, abiecto Bruto, Italiaque cedenti, 
LLS. centum millia muneri misit: eidem in 
Epiro absens trecenta iussit dari : neque eo 
magis potenti adulatus est Antonio, neque 
desperatos reliquit. 

IX. 

Sequutum est bellum gestum apud Mu- 
tinam. In quo si tantum eum prudentem 
dicam, minus, quam debeam, praedicem; 
quum ille potius <li vinus fuerit; si divinatio 
appellanda est perpetua naturalis bonitas, 
quae nullis casibus augetur neque minuitur. 
Hostis Antonius indicatus, Italia cesserat; 
spes restituendi nulla erat. Non solum eius 
inimici, qui tum erant potentissimi , et plu- 
rimi, sed etiam amici adversariis eius, se 

rl(il)ant; ct in co laedendo se aliquam consc- 
(piuturos sperabant commoditatem, familia- 
res insequebantur, uxorem Fulviam omnibus 
rebus spoliare cupiebant, liberos etiam ex- 
stinguere parabant. Atticus, quum Ciceronis 
intima famiUaritate uteretur , amicissimus 
esset Bruto; non modo nihil iis indulsit ad 
Antonium violandum, sed e contrario fami- 
liares cius, ex urbe profugientes, quantum 
potuit, texit; quibus rebus indiguerunt , ad- 
iuvit; P. vero Volumnio ea tribuit, ut plura 
a parente proficisci non potuerint. Ipsi autem 
Fulviae, quum litibus distineretur, magnis- 
que terroribus vexaretur, tanta diligentia 
officium suum praestitit, ut nullum illa stite- 
rit vadimonium sine Attico, sponsor omnium 
rerum fuerit. Quin etiam, quum illa fundum 
secunda fortuna emisset in diem, neque post 
calamitatem versuram facere potuisset ; ille 
se interposuit, pecuniamque sine foenore, 
sine idla stipulatione credidit , maximum 
existimans quaestum, memorem gratumque 
cognosci , simulque aperire, se non fortunae. 

sed hominibus solere esse amicum ; quae 
quum faciebat , nemo eum temporis causa 
facere poterat existimare. Nemini enim in 
opinionem veniebat, Antonium rerum poti- 
turum. Sed sensus eius a nonnullis optima- 
tibus reprehendebatur, quod parutn odisse 
malos cives videretur. Ille autem sui iudicii, 
potius, quid se facere par esset, intuebatur, 
quam quid illi laudaturi forent. 

X. 

Conversa subito fortuna est. Vt Antonius 
rediit in Italiam, nemo non magno in peri- 
culo Atticum putarat, propter intimam fami- 
liaritatem Ciceronis et Bruti. Itaque ad ad- 
ventum imperatorum de foro decesserat , ti- 
mens proscriptionem; latebatque apud P. Vo- 
lumnium, cui, ut ostendimus paulo ante, 
opem tulerat. Tanta varietas in his tempori- 
bus fuit fortunae, ut modo hi, modo illi in 
summo essent aut fastigio aut periculo. Ha- 
bebat secum Q. Gellium Canium, aequalem, 
similliinumque sui. Hoc quoque sit Attici 

])onitatis exemplum, quod cum eo, quem 
puerum in ludo cognoverat, adeo coniuncte 
vixit , ut ad extremam aetatem amicitia eo- 
rum creverit. Antonius autem, etsi tanto odio 
ferebatur in Ciceronem, ut non solum ei, sed 
etiam omnibus suis amicis esset inimicus, 
cosque vellet proscribere; multis hortantibus 
tamen, Attici memor fuit officii: et ei, quum 
requisisset ubinam esset, sua manu scripsit, 
ne timeret, statimque ad se veniret; se eum 
et Gellium Canium de proscriptorum numero 
exemisse; ac, ne quod periculum incideret , 
quod noctu fiebat, praesidium ei misit. Sic 
Atticus in summo timore non solum sibi, sed 
etiam ei, quem carissimum habebat, praesi- 
dio fuit; neque enim suae solum a quoipiam 
auxilium petiit salutis, sed coriiunctim , ut 
appareret nullam sciunctam sibi ab co velle 
fortunam. Quod si gubernator praecipua lau- 
de fertur, qui navem ex bieme, marique 
scopuloso servat; cur non singularis cius exi- 
stimetur prudentia, qui ex tot, tamque gra- 
vibus procellis civilibus ad incolumitatem 

pervenit ? Quibus ex malis ut se emersit , ni- 
hil aliud egit, quam ut plurimis, quibus re- 
bus posset, esset auxilio. 

XI. 

Quum proscriptos praemiis imperatorum 
vulgus conquireret, nemo in Epirum venit, 
cui res ulla defuerit. Nemini non ibi perpetuo 
manendi potestas facta est: quin etiam post 
praelium Philippense, interitumque C. Cas- 
sii, et M. Bruti, L. lulium Mocillam praeto- 
rium, et fdiumeius, Aulumque Torquatum, 
ceterosque pari fortuna perculsos institerit 
tueri, atque ex Epiro bis omnia Samothra- 
ciam supportari iussit. Difficile enim est o- 
mnia persequi, et non necessaria. Illud unum 
intclligi volumus, illius liberalitatem neque 
temporariam, neque callidam fuisse. Id cx 
ipsis rebus ac temporibus indicari potest, 
(piod non florentibus se venditavit, sed affli- 
ctis semper succurrit; qui quidem Serviliam 
Bruti matrem non minus post mortem cius, 
quam florentem, coluerit. Sic libcralitatc u- 

tens , nullas inimicitias gessit ; (juod neque 
laedebat quemquam, neque, si quam iniu- 
riam acceperat, non malebat oblivisci quam 
ulcisci. Idem immortali memoria percepta 
retinebat beneficia; quae autem ipse tribue- 
rat , tamdiu meminerat , quoad ille gratus 
erat, qui receperat. Itaque bic fecit, ut vere 
dictum videatur, svi ctiqve mores fingvnt 
FORTVNAM. Neque tamen prius ille fortunam, 
quam se ipse, finxit, qui cavit, ne qua in re 
plecteretur. 

XII. 

His igitur rebus effecit, ut M- Vipsanius 
Agrippa, intima familiaritate coniunctus a- 
dolescenti Caesari, quum propter suam gra- 
tiam, et Caesaris potentiam nullius conditio- 
nis non haberet potestatem, potissimum eius 
diligeret affinitatem, praeoptaretque equitis 
Romani filiam generosam nuptiis; atque ha- 
rum nuptiarum conciliator fuit ( non enim 
est celandum) M. Antonius, triumvir reipu- 
bUcae constituendae; cuius gratia quum au- 

gere possessiones posset suas, tantum abfuit 
a cupiditate pecuniae, ut nulla in re usus 
sit ea, nisi in deprecandis amicorum aut 
periculis aut incommodis. Quod equidem 
sub ipsa proscriptione perillustre fuit. Nam 
quum L. Saufeii, equitis Romani aequalis 
sui, qui complures annos, studio ductus phi- 
losophiae, Athenis habitabat, habebatque in 
Italia pretiosas possessiones, triumviri bona 
vendidissent, consuetudine ea, qua tum res 
gerebantur; Attici labore atque industria 
factum est, ut eodem nuncio Saufeius fieret 
certior, se patrimonium amisisse et recupe- 
rasse. Idem L. lulium Calidium, quem post 
L\icretii Catulliqne mortem multo clegan- 
tissimum poetam, nostram tulisse aetatem, 
vere videor posse contendere; neque minus 
virum bonum, optimisque artibus erudi- 
tum , post proscriptionem equitum , propter 
magnas eius Africanas possessiones, in pro- 
scriptorum numerum a P. Volumnio praefe- 
cto fabrum Antonii absentem relatum, ex- 
pedivit. Quod in praesenti utrum ei laborio- 

sius an gloriosius fuerit, difficile fuit iudica- 
re; quod in eorum periculis non secus ab- 
sentes, quam praesentes amicos Attico esse 
curae, cognitum est. 

XIII. 

Neque vero minus ille vir, bonus pater- 
familias habitus est, quam civis. Nam quum 
esset pecuniosus, nemo illo minus fuit emax, 
minus aedificator. Neque tamen non in pri- 
mis bene habitavit, omnibusque optimis re- 
bus usus est; nam domum habuit in Colle 
Quirinali Tampliilanam , ab avunculo here- 
ditate relictam, cuius amoenitas non aedifi- 
cio, sed silva constabat; ipsum enim tectum, 
antiquitus constitutum , plus salis quam 
sumptus habebat; in quo nihil commutavit, 
nisi si quid vetustate coactus est. Vsus est 
familia, si utilitate iudicandum est, optima; 
si forma, vix mediocri. Namque in ea erant 
pueri litcratissimi , anagnostae optimi , et 
plurimi librarii; ut ne pedisequus quidem 
quisquam esset , qui non utrumque horum 

pulchre facere posset. Pari modo artifices 
ceteri , quos cultus domesticus desiderat , 
apprime boni. Neque tamen horum quem- 
quam, nisi domi natum, domique factum, 
habuit: quod est signum non solum conti- 
nentiae, sed etiam diligentiae. Nam et non 
intemperanter concupiscere , quod a pluri- 
bus videas, continentis debet duci; et potius 
diligentia, quam pretio, parare non medio- 
cris est industriae. Elegans, non magnificus; 
splendidus, non sumptuosus; omni diligentia 
munditiam non affluentem affectabat. Sup- 
pellex modica, non multa, ut in neutram 
partem conspici posset. Nec hoc praeteribo 
(quamquam nonnullis leve visum iri putem) 
quum in primis lautus esset eques Roma- 
nus, et non parum liberaliter domum suam 
omnium ordinum homines invitaret; scimus 
non amplius quam terna millia aeris perae- 
que in singulos menses ex ephemeride eum 
expensum sumptui ferre solitum: atque hoc 
non auditum, sed cognitum praedicamus. 

XIV. 

Saepe enim, propter familiaritatem, do- 
mesticis rebus interfuimus. Nemo in convi- 
vio eius aliud acroama audivit , quam ana- 
gnosten; quod nos quidem iucundissimum 
arbitramur. Neque unquam sine aliqua le- 
ctione apud eum coenatum est, ut non mi- 
nus animo, quam ventre, convivae delecta- 
rentur. Namque eos vocabat, quorum mores 
a suis non abhorrerent. Quum tanta pecuniae 
facta esset accessio, nihil de quotidiano cultu 
mutavit, nihil de vitae consuetudine: tanta- 
<jue usus est moderatione, ut neque in ses- 
tertio vicies, quod a patre acceperat, parum 
se splendide gesserit, neque in sestertio cen- 
ties affluentius vi.xcrit , quam instituerat, pa- 
rique fastigio steterit in utraque fortuna. 
Nullos habuit hortos, nullam suburbanam 
aut maritimam sumptuosam villam: neque 
in Italia, praeter Ardeatinum et Nomen- 
tanum , rusticum praedium : omnisque eius 
pecuniae reditus constabat in Epiroticis et ur- 

banis possessionibus; ex quo cognosci potest, 
eum usum pecuniae non magnitudine, sed 
ratione metiri solitum. 

XV. 

Mendacium neque dicebat , neque pati 
poterat. Itaque eius comitas non sine seve- 
ritate erat, neque gravitas sine iacilitate: ut 
difficile esset intellectu, utrum eum amici 
magis vererentur an amarent. Quidquid ro- 
gabatur, religiose promittebat; quod non li- 
beralis, sed levis arbitrabatur, polliceri quod 
praestare non posset. Idem in nitendo quod 
semel admisisset, tanta erat cura, ut non man- 
datam, sed suam rem videretur agere. Nun- 
quam suscepti negotii cum pertaesum est. 
Suam enim existimationem in care agi puta- 
bat: qua nihil habebat carius. Quo fieliat, ut 
omnia Marci et Quincti Ciceronura, Catonis, 
Marii, Q. Hortensii, A. Torquati, multorum 
praeterea equitum Romanorum negotia pro- 
curaret. Ex quo indicari poterat, non inertia, 
sed indicio fugisse rcipublicae procuratio- 

XVI. 

Humanitatis vero nullum afferre maius 
testimonium possum, quam quod adolescens 
idem seni Sullae fuerit iucundissimus, senex 
adolescenti M. Bruto, cum aequalibus autem 
suis Q. Hortensio et M. Cicerone sic vixerit, 
ut iudicare diflicilc sit, cui aetati fuerit aptis- 
simus: quamquam eum praecipue dilexit Ci- 
cero, ut ne frater quidem ei Quinctus carior 
fuerit aut familiarior. Ei rei sunt indicio, 
praeter eos libros, in quibus de eo facit men- 
tionem, qui in vulgus sunt editi, scxdecim 
volumina epistolarum ab consulatu eius us- 
que ad extremum tempus ad Atticum missa- 
rum: quae qui legat, non multum desideret 
liistoriam contextam eorum temporum: sic 
enim omnia de studiis principum, vitiis du- 
cum, ac mutationibus reipubbeae perscripta 
sunt, ut nihil in his non appareat; et facile 
existimari possit, prudentiam quodammodo 
esse divinationem. Non enim Cicero ea so- 
lum, quae vivo se acciderunt, futura prae- 

dixit, sed etiam, quae nunc usuveniunt, ce- 
cinit, ut vates. 


XVII. 

De pietate atiteni Attici quid plura com- 
memorem? quum hoc ipsum vere gloriantem 
audierim in funere matris suae, quam extu- 
lit annorum nonaginta, quum esset septem 
et sexaginta, se nunquam cura matre in gra- 
tiam rediisse, nunquam cum sorore fuisse 
in simultate, quam prope aequalem hahehat. 
Quod est signum, aut nullam unquam inter 
eos querimoniam intercessisse, aut hunc ea 
fuisse in suos indulgentia, ut, quos amare 
deberet, irasci eis nefas duceret. Neque id 
fecit natura solum ( quamquam omnes ei 
paremus ) sed etiam doctrina. Nam et prin- 
cipum philosophorum ita percepta habuit 
praecepta, ut iis ad vitam agendam, non ad 
ostentationem, uteretur. 

XVIII. 

Moris etiam maiorum summus imitator 
fuit, anti<juitatis({ue amator: quam adeo di- 
ligenter habuit cognitam, ut eam totam in 
eo volumine exposuerit, quo magistratus or- 
navit. Nulla enim lex, neque pax, neque 
bellum, neque res illustris est populi Roma- 
ni, quae non in eo suo tempore sit notata: 
et , <{uod difficillimum fuit , sic familiarum 
originem subtexuit, ut ex eo clarorum viro- 
rum propagines possimus cognoscere. Fecit 
hoc idem separatim in aliis libris, ut M. Bru- 
ti rogatu, luniam familiam a stirpe ad hanc 
aetatem ordine enumeravit, notans, qui, a 
quo ortus, quos honores, quibusque tempo- 
ribus cepisset: pari modo, Marcelli Claudii, 
de Marcellorum , Scipionis Cornelii, et Fa- 
bii Maximi, de Corneliorum, et Fabiorum, 
et Aemiliorum quoque: quibus libris nihil 
potest esse dulcius iis, qui aliquam cupidi- 
tatem habent notitiae clarorum virorum. At- 
tigit quoque poeticen , credimus , ne eius 

expers esset suavitatis. Namque versibus, 
qui honore rerumque gestarum amplitudi- 
ne ceteros Romani populi praestiterunt, ex- 
posuit: ita ut sub singulorum imaginibus 
facta , magistratvisque eorum non amplius 
quaternis quinisve versibus descripserit , 
quod vix credendum sit, tantas res tam bre- 
viter potuisse declarari. Est etiam unus liber 
Graece confectus de consulatu Ciceronis. 


XIX. 

Hactenus, Attico vivo, edita a nobis sunt. 
Nunc, quoniam fortuna nos superstites ei 
esse voluit, reliqua persequemur: et quan- 
tum poterimus, rerum exemplis lectores do- 
cebimus, sicut supra significavimus, svos 
CVIQVE MORES PLERVMQVE CONCILIARE FOR- 
TVNAM. Namque hic contentus ordine eque- 
stri, quo erat ortus, in affinitatem pervenit 
imperatoris Divi Iulii filii , quum iam ante 
famibaritatem eius esset consequutus, nulla 
alia re quam elegantia vitae, qua ceteros 
ceperat prineipe.s civitatis, dignitate pari, 


256 


CORNELII NEPOTIS 


fortuna humiliore. Tanta enim prosperitas 
Caesarem est consequuta, ut nihil ei non 
tribuerit fortuna, quod cuiquam ante detu- 
lerit, et conciliarit, quod civis Romanus qui- 
vit consequi. Nata est autem .\ttico neptis 
ex Agrippa, cui virginem filiam collocarat. 
Hanc Caesar vix anniculam, Tiberio Clau- 
dio Neroni, Drusilla nato, privigno suo, de- 
spondit: quae coniunctio necessitudinem eo- 
rum sanxit, familiaritatem reddidit frcquen- 
tiorcm. 


XX. 

Quamvis ante haec sponsalia non solum 
quum ab urbe abesset nunquam ad suo- 
rum quemquam literas misit, quin Attico 
mitteret, quid ageret, inprimis, quid lege- 
ret, quibusque in locis, et qiramdiu esset . 
moraturus: sed et quum esset in urbe, et 
propter suas infinitas occupationes minus 
saepe quam vellet, Attico frueretur, nul- 
lus dies temere interecssit, quo non ad eum 
scriberet , quo non aliquid de antiquitate 

ab eo requireret ; modo aliquam ei quae- 
stionem poeticam proponeret: interdum io- 
cans eius verbosiores eliceret epistolas. Ex 
quo accidit, quum aedes lovis Feretrii in 
Capitolio, ab Romulo constituta, vetustate 
atque incuria detecta prolabcretnr, ut At- 
tici admonitu Caesar eam reliciendaiu cura- 
ret. Neque vero a M. Antonio minus al)sens 
literis colebatur, adeo ut accurate ille exid 
tum his terris <juid ageret, <{uid curae sil>i 
haberet, certiorem faceret Atticum, lloc qua- 
le sit , facilius existimabit is qui indicare 
poterit, quantae sit sapientiae, eorum reti- 
nere usum benevolentiamifue , inter <juos 
maximarum rerum non solum aemulatio, 
sed obtrectatio tanta intercedebat, quantam 
fuit incidere uecesse inter Caesarem atque 
Antonium; quum se uterque principem non 
solum urbis Romanae, sed orbis terrarum 
esse cuperet . 

XXI. 

Tali modo quum septem et septuaginta 
annos eomplesset, atque ad extremam sene- 
ctutem non minus dignitate, quam gratia 
l’ortuna(jue crevisset:' (multas enim heredi- 
tates nulla alia re quam honitate est conse- 
([uutus ) tantaque prosperitate usus esset 
valetudinis, ut annis triginta medicina non 
indiguisset: nactus est morbum, quem initio 
et ipse et medici contempserunt; nam pu- 
tarunt esse tenesmon: cui remedia celeria 
laciliaque proponebantur. In lioc quum tres 
menses sine ullis doloribus, jiraeterquam 
quos ex curatione capiebat, consumpsisset; 
subito tanta vis morbi in unum intestinum 
prorupit, ut extremo tempore per lumbos fi- 
stula putris eruperit. Atque hoc prius quam 
ei accideret, postfjuam in dies dolores accre- 
scere, febrcsqne accessisse sensit; Agrippam 
generum ad se arcessiri iussit; et cum eo 
L. Cornelium Balbum, Sextumque Peducae- 
um. Hos ut venisse vidit, in cubitum inni- 

xus: Quantam, inquit, curam diligentiam- 
que in valetudine mea tuenda hoc tempore 
adhibuerim , quum vos testes habeam, nihil 
necesse est pluribus verbis commemorare; qui- 
bus quoniam, ut spero, satisfeci, nihilque re- 
liqui feci, quod ad sanandum me pertine- 
ret, reliquum est, ut egomet mihi consulam. 
Id vos ignorare nolui: nam mihi stat, alere 
morbum desinere. Namque his diebus quid- 
quid cibi sumpsi , ita produxi vitam , ut au- 
xerim dolores sine spe salutis. Quare a vobis 
peto, primum ut consilium probetis meum; 
deinde ne frustra dehortando conemini . 

XXII 

Hac oratione habita, tanta constantia to- 
cis atque vultus, ut non ex vita, sed ex do- 
mo in domum videretur migrare; quum qui- 
dem Agrippa eum flens atque osculans ora- 
ret atque obsecraret, ne ad id, quod natu- 
ra cogeret, ipse quoque acceleraret: et, quo- 
niam tum quoque posset temporibus super- 
esse, se sibi suisque reservaret; preces eius 

taciturna sua obstinatione compressit . Sic 
quum biduo cibo se abstinuisset, subito febris 
decessit, Icviorque morbus esse coepit; ta- 
men propositum nihilosecius peregit. Itaque 
die quinto, postquam id consilium inierat, 
pridie Kalend. Aprilis, Cn. Domitio, C. Sosio 
consulibus decessit. Elatus est in lecticula, 
ut ipse praescripserat, sine ulla pompa fune- 
ris, comitantibus omnibus bonis, maxima 
vulgi frequentia. Sepultus est iuxta viam 
Appiam, ad quintum lapidem, in monumen- 
to Q. Caecilii avunculi sui . 

FRAGMENTA 


NVNC PASSIM EMENDATA, 
ET ALICVBI AVCTA. 


Chronicorum Lib. I. 

CAP. I. 

De Homero et Hesiodo inter omnes fere 
scriptores constitit, utrumque vixisse ante 
Romam conditam, ut Cornelius Nepos in pri- 
mo Chronicorum de Homero dixit, annis cir- 
citer centum et sexaginta. 

Nepoti, et Lutatio Romam placet condi- 
tam Olympiadis septimae anno secundo. 

Archilochum Nepos Cornelius trailit Tul- 
lo Hostilio Romae regnante iam tunc poema- 
tis clarum et nohilem. .</. Geli. 17. 21. 

M. Manlius Romae, qui Gallos in obsidio- 
ne Capitolii obrepentes per ardua depulerat, 
convictus est consilium de regno occupando 
iniisse; damnatusque capitis e saxo Tarpeio, 
ut M. Varro ait, praeceps datus est; ut Cor- 
nelius autem Nepos scriptum reliquit, ver- 
berando necatus est. 

Alexander Magnus Pellae oritur, ut Ne- 
pos edidit, M. Fabio Ambusto, Tito Quinctio 
Capitolino coss. post Romam conditam anno 
trecentesimo octogesimo quinto. Solin. c. 40. 
Polyhist. 

P. Terentius maxime familiariter vixit 
cum Scipione Africano, et C. Laelio, etc. 
quamvis Cornelius Nepos omnes aequales 
fuisse tradat. 

Exemplorum Lih. II. 

CAP. II. 

A Virgine Vestale. 

LIB. V. 

Cornelius Nepos exemplorum quinto literis 
mandavit, multis in senatu placuisse, ut ii, 
qui redire nollent, datis custodibus ad Han- 
nibalem deducerentur: sed eam sententiam 
numero plurium , quibus id non videretur , 
superatam; eos tamen, qui ad Hannibalem 
non redissent, usque adeo detestabiles invi- 
sosque fuisse, ut taedium vitae ceperint, ne- 
cemque sibi consciverint. A. Cell. 7. 18. 

Illustrium Virorum Lih. II. 

GAP. III. 

Subinde. 


LIB. XV. 

Harum partium. 

LIB. XVI. 

A fratre patruele. 

>4 

INCERTA QVO LIBRO 


Firorum illustr. posita . 


Carthago antea speciem hal>uit duplicis op- 
pidi, quasi aliud alterum amplecteretur, cu- 
ius interior pars Byrsa dicebatur, exterior 
Magalia. Huius rei testis est C. Nepos in eo 
libro, qui Vita illustrium inscribitur. Serv. 
ad I. Aen. 872. 

Propius Grammatico accessi. 

A. Albinus, qui cuin L. Lucullo consul 
luit, res Romanas oratione Graeca scriptita- 
vit. In eius Historiae principio scriptum est 
ad lianc sententiam; Neniinern succensere si- 


bi convenire, si (juid in his libris parum com- 
jrosite aut minus eleganter scriptum 1’oret : 
nam suiu, iixjuit, homo Romanus, natus in 
Latio; Graeca oratio a nobis alienissima est. 


Ideoqiic veniam gratiainque malae existima- 
tionis, si quid esset erratum, postulavit. Ea 
quum legisset M. Cato; Nae tu, inquit, Au- 
le, nimium nugator es, quum maluisti cul- 

pam deprecari, quam culpa vacare; iiam pe- 
tere veniam solemus, aut quum imprudentes 
erravimus, aut quum compulsi peccavimus. 

Tibi, inquit, oro te, quis perpulit, ut id com- 
mitteres, quod priusquam faceres, peteres, 
ut ignosceretur. Scriptum hoc est in libro 
Cornelii Nepotis de illustribus viris. 

Lib. I. de Vita Ciceronis. 

GAP. IV. 

Cornelius Nepos, et rerum memoriae non 
indiligens, et M. Ciceronis, ut qui maxime, 
amicus familiaris fuit: atque is tamen in pri- 
mo librorum, quos de vita illius composuit, 
errasse videtur, quum eum scripsit tres et 
viginti annos natum primam causam iudicii 
publici egisse; Sextumque Roscium parrici- 
dii reum defendisse. 

Frustra Tullium suspicimus. Refert enim 
Cornelius Nepos, se praesente, iisdem pene 
verbis, quibus edita est, eam pro Cornelio 
seditioso tribuno defensionem peroratam. 

i 

Lib. I. Epistolarum ad Ciceronem. 

CAP. V. 

Tantum abest, ut ego magistram esse pu- 
tem vitae Philosophiam, beatacque vitae per- 
fectricem; ut nullis magis existimem opus 
esse magistris vivendi, quam plerisque, qui 
in ea disputando versantur. Video enim ma- 
gnam partem eorUm , qui in schola de pudo- 
re et continentia praecipiant argutissime, 
eosdem in omnium libidinum cupiditatibus 
vivere . 

M. TVLLII CICERONIS 

AD CORN. NEPOTEM. 

Epistolarum Lib. II. 

Itaque nostri, quum omnia, quae dixisse- 
mus, dicta essent: quae facete et breviter 
et aeute loquuti essemus, ea proprio nomine 
appellari dicta voluerunt . 

Ad eumdem, ex libro incerto. 

Hoc restiterat etiam, ut a te fictis aggre- 
derer donis. 

Qui habet, ultro appetitur: qui est pau- 
per, aspernatur. 

Quid? oratorum quem huic antepones eo- 
rum, qui nihil aliud egerunt? quis sententiis 
aut acutior aut crebrior? quis verbis aut or- 
natior aut elegantior? Suet. Caes. 55. 

Vt Tullius docet, crudelitatis increpans 
Caesarem in quadam ad Nepotem epistola. 
Neque enim quidquam aliud est felicitas, 
inquit, nisi honestarum rerum prosperitas. 
Vel, ut alio modo definiam: Felicitas est for- 
tuna adiutrix consiliorum bonorum: quibus 
qui non utitur, felix nullo pacto esse potest. 
Ergo in perditis impiisque consiliis, quibus 
Caesar usus erat, nulla potuit esse felicitas, 
feliciorque meo indicio Camillus exsulans, 
quam temporibus iisdem Manlius, etiamsi, 
id quod cupierat, regnare potuisset. 

Haec ([uidam veterum formidantes, cogni- 
tiones actuum variorum, stylis uberibus ex- 
plicatas, non edidere superstites, ut in qua- 
dam ad Cornelium Nepotem epistola Tullius 
quoque testis reverendus adfinnat. 

Sententiae illius Tullianae ignarus, docen- 
tis, infelices esse cos, qui omnia sibi licere 
existimarunt. 

Idem ad Atticum de Nepote. Lib. 16. Ep. 5 . 

Nepotis epistolam exspecto: cupidus ille 
meorum, qui ea quibus maxime yavpta, le- 
genda non putet? et ais (isr’ duvfiova: tu ve- 
ro dpvpon', ille (juidem dp^poloq. 

Male narras dc Nepotis filio, valde meher- 
cule moveor, et moleste fero; nescieram o- 
mnino esse istum puerum. Ep. 14. 

Ilie SciiOTTVS inseruit Catonis et Attici 
vitas . 

FRAGMENTA 

Incerta partim quo libro posita , partim 
quibus verbis concepta. 

CAP. VI. 

N epos auctore certo comperisse se ait , C. Lae- 
lium quondam in Puteolano calend. Martiis 
admonitum ab uxore, temporius ut discum- 
beret, petiisse, ab ea ne interpellaretur. Se- 
rius tandem ingressum triclinium dixisse, 
non saepe in scribendo magis successisse si- 
bi; deinde rogatum, scripta illa proferret, 
pronunciasse versus, qui sunt in iavrovTiixa- 
povfiivw : 

Satis pol proterve me Syri promissa huc 
induxerunt. 

Donat, in vita Terentii. 

L. Otacilius Pilitus Rhetoricam professus, 
Cn. Pompeium Magnum docuit; patris eius 
res gestas, nec minus ipsius, compluribus li- 

bris exposuit; primus omnium libertinorum, 
ut Cornelius Nepos opinatur, scribere histo- 
riam orsus, non nisi ab honestissimo cjuoque 
scribi solitam. 

Cornelius Nepos in libello, quo distinguit 
literatum ab crudito, literatos vulgo quidem 
appellari ait cos, qui aliquid diligenter et 
acute scienterque possint aut dicere aut scri- 
bere; ceterum proprie sic appellandos poe- 
tarum interpretes, qui a Graecis ypaf/jialiKoi 
nominentur. 


CAP VII. 

Fraeter Physicos, Homeruraque, qui uni- 
versum orbem mari circumfusum esse dixe- 
runt, Cornelius Nepos, ut recentior, ita au- 
ctoritate certior tradit ; testem autem rei 
Q. Metellum Celerem adiicit, eumque ita re- 
tulisse commemorat. Quum Galbis procon- 
sul pracesset , Indos quosdam a rege Baeto- 
ruiu dono sibi datos: unde in eas terras de- 
venissent, requirendo, cognovisse, vi tempe- 
statum ex Indicis aequoribus abreptos, e- 

mensosqvie, quae intererant, tandem in Ger- 
maniae littora exiisse. Mela 3. 5. 

Largitudo. 

Eudoxus quidam avorum nostrorum tem- 
poribus, quum Latliurum regem Alexandriac 
profugeret, Arabieo sinu egressus, per hoc 
pelagus, ut Nepos adfirmat , Gades usque 
pervectus est. 3Iela 3. g. 

Paphlagonia insignis loco lleneto, a quo, 
ut Cornelius Nepos perhibet, Paphlagones 
in Italiam transvecti, mox Veneti sunt no- 
minati. 

Fauces Oceani T. Livius, ac Nepos Cor- 
nelius latitudinis tradiderunt, ubi minimum , 
VllM. pass. , ubi vero plurimum, XM. Plin. 
i. prooem. ihid. 3. 17 . 

I\Ielpum opulentia praecipuum, quod ab 
Insubribus, et Boiis, et Senonibus deletum 
esse eo die, quo Camillus Veios ceperit, Ne- 
pos Cornelius tradidit. Flin. 3. 17 . 

Vitra Aquileiam VI M. pass. Formio amnis, 
ab Ravenna CLXXXIX M. pass. antiquus 
Italiae auetus terminus, nunc vero Istriae: 

quam cognominatam a flumine Istro in A- 
driam affluente a Danubio amne, eidenujuc 
Istro ex adverso Padi fauces , contrario eo- 
rum percussu mari interiecto dulcescente, 
plcrique dixere falso, et Nepos (Cornelius) 
etiam Padi accola. Plin. 3 . N. II. 18. 

CAP. VIII. 

Alpes in longitudinem X M. pass. patere a 
supero mari ad inferum, Caelius tradit: Ti- 
magenes XX M. pass. deductis in latitudinem, 
Cornelius Nepos C M. T. Livius tria M. sta- 
diorum: uterque diversis in locis. Plin. 3 . iq. 

Inter duos Bosphoros, Tliracium et Cim- 
merium, directo cursu, ut auctor est Poly- 
bius, IDM. passuum intersunt. Circuitu vero 
totius Ponti vicies semel centena quinqua- 
ginta M. ut auctor est Varro, et fere veteres. 
Nepos Cornelius trecenta millia quinquagin- 
ta adiicit. Z. 4. 12. 

In ora Occani, colonia Augusti, lulia Con- 
stantia, etc. et ab ea XXXII M. pass. colonia 
a Claudio Caesare facta Lixos. Ibi regia An- 

taei, certameiKjue cum Hercule, et Hesperi- 
dum Horti etc. Exstat in ea et ara Herculis, 
nec praeter oleastros aliud ex narrato illo 
aurifero nemore. Minus profecto mirentur 
portentosa Graeciae mendacia, de iis et amne 
Lixo prodita, qui cogitent, nostros nuper 
pavdo minus monstrifica quaedam de iisdem 
tradidisse: praevalidam hanc urbem, maio- 
remque Carthagine magna: praeterea ex ad- 
verso eius sitam, et prope immenso tractu 
ah Tingi: quaeque alia Cornelius Nepos avi- 
dissime credidit. Lih. 5. c. i. 

Aliqui inter Pontum et Caspium mare 
CCCLXXV M. pass. non amplius interesse 
tradiderunt: Cornelius Nepos CCL M.ZiZ». 6. i. 

Polybius in extrema Mauritania contra 
montem Atlantem a terra stadia octo abesse 
prodidit Cernen; Nepos Cornelius ex adver- 
so maxime Carthaginis a continente passus 
mille: non ampliorem circuitu duobus milli- 
bus. Lih. 6. 3i. 

Nepos Cornelius, qui Divi Augusti prin- 
cipatu obiit: Me, inquit, iuvene violacea pur- 

pura vigebat, cuius libra denariis centum 
venibat; nec multo post rubra Tarentina. 
Huic successit dibapha Tyria, quae in libras 
denariis mille non poterat emi. Hac P. Len- 
tulus Spinther , Aedilis Curulis , primus in 
praetexta usus improbatur: qua purpura 
quis non iam, inquit, triclinaria facit? Z. q. 
c. 17. et 3 q. 

Onychem etiam tum in Arabiae montibus, 
nec usquam alicubi nasci putavere nostri ve- 
teres: sed et in Germania potoriis et primum 
vasis inde factis dcin pedibus lectorum sel- 
lisque, Cornelius Nepos tradit magno fuisse 
miraculo, quum P. Lentulus Spinther am- 
phoras ex eo et urceos magnitudine cadorum 
ostendisset; post quinquennium deinde, tri- 
ginta duorum pedum longitudine columnas 
vidisse se. 

CAP. IX. 


di KopuijAio? ov}(^ V7JO yrjpux; (pijalv ovdi 
voaov •jtapaXTiu^ai rdv AovxovM.ov , d?«/la c^ap- 
pdxoig vvro rivoq tuv dmXtvOipwv KaXAta 0 f - 
vovg dia<f>OapivTa. Td Si (pdppaxa doOfivai piv 
dyauavo [td%?^ov 6 KaAAtffOfUT;? vir’ dvTov^ 
roiavrriv ix^tv doxovvra ttiv dvvapiv. ixalfiaai 
dixal xara?i.vaai tov Xo/iapdv, dor’ en ^upto(; 
dvTov rijv ovaiav dioixdv to» ddeXifiov. 

Cornelius Nepos ait: non senio, neque 
morbo alienata mente fuisse Lucullum, sed 
a quodam liberto Callisthene venenis corru- 
ptum. Datum autem esse venenum, ut Cal- 
listhenes impensius ab eo diligeretur, quod 
eiusmodi vi pollere id putaret. Ita vero alie- 
nasse et solvisse mentem eius, ut adhuc viven- 
tis facultates frater procuraret. 

Nisru? 0 ¥.opvriXto(; (pi]aiv , ov 'K.pdaaov , 
BpovTov 8i ^ptap^evaavTog dvrd AvaiTavav ^v~ 
yaripa y figat Faiop. 

Cornelius Nepos non Crassi, sed Bruti, 
cius, (jui de Lusitanis tinumphavit , jUiam 
nuptum Caio datam, ait. 

Avvi^a de tcjv fiev a}.?,av e?-dx,ialog Xoyoe, 
M(xpj(£A^oD de ‘Ttesjxaxevat -:uvOdnsvoc, avToq e^e- 
dpafiev em rdv tbvrov. xai tu rexpe^ Tcapaardq , 
xai •woKvv ^porov rriv re pdiptiv rov adparoq xa- 
rapaOdv xai t6 etdoq,ovre ^oviiv dcprtxev VTepT}- 
cf>avov, ovre u-w'6<pe0q to p^aipov , £>q av Tiq epyd- 
dtt iroTiepiov xai fiapvv dmxTovdg i^efprivev. d/V?.’ 
imOavpdaaq t6 TrapdXoyov rd rePieuTtiq, rov piv 
daxTvXiov d(peiKero' rd di adpa xoaprioaq irpe- 
uovTi xdapw xai irepidleiXaq evripaq exavae, xai 
Tci Pieiijjava avvOeiq eiq ««Xtoji? dpyvpdv, xai 
ypvaovv ip^a?.(ov dUtpavov, dmdlei7\,e TVpdq rdv 
vidv’ rdv de Noj/d5u» rireq Tepirvj^dvreq rolq 
xopit^ovaiv , dpprfiav dpaipetaOai rd rei))(,oq. dv- 
riTiap^avoperav d’exeiv 0 v, ex^ia^dpevoi xai pa- 
Xd(ievoi dteppupav rd dola' TvOdpevoq de Avvi- 
(iaq, xai Tpdq rovq •xapdvraq eirvdv, ovdiv dpa 
dvvardv yeveaOai dxovroq ^eov,roiq pev^opdaiv 
iweOi\xe dixijv, ovx en di xopidriq ri av?.~Aoyiiiq 
rdv Aeiipdvav icppdvriasv dq di xard ^edv rna 

xai To TtKevxfi<i xai rtii; draf^iag ’xapa?idyu^ oi;- 
TO) Tfj ycvopevtjg. Taira (tiv ovv oi 

^(pl Kopy>i^<ov Ntsrwra xai Oi;a?Lipjoi’Mtt|t//OF 
iaZopiixaai. Ai^ioc; di xai Kaiciap o ae^aaldi; xo- 
luaOfivai riiv vdpiav Tpo^ rdv vidv slpipxaai , xai 
Taijiijiaj Tiatt-ffpdi^. 

Hannibal vero quum reliquos rniniiJii fa- 
ceret, Marcellum cecidisse audito, ipse ad lo- 
cum accurrit: cadaveriquc adsistcns, diuquc 
corporis robur et formam contemplatus, ne- 
que superbam ullam emisit vocem, neque vul- 
tu laetitiam (^ut consentaneum erat eum, qui 
tam molestum et gravem hostem interfecisset') 
prae se tulit: sed inopinatum viri exitum mi- 
ratus, annulum ei abstulit, corpus digno ha- 
bitu ornatum, vestibusque decentibus ami- 
ctum cremavit; reliquias in urnam argenteam 
lectas, aurea superaddita corona, ad filium 
misit. Sed quidam Numidae, quum in feren- 
tes ea incidissent, adimere vi conati sunt: il- 
lis reluctantibus, ac vim vi repellentibus , ossa 
disiccta sunt. Hannibal hoc audito, ad cos 
qui aderant; Nihil, inquit, utique Diis invi- 

tis Jieri potest: sumto do Niunidis supplicio , 
nullam praeterea de Marcelli reliquiis colli- 
gendis curam habuit: ut qui Dei alicuius nu- 
mine Marcello hunc exitum vitae et sepultu- 
rae pricationem ita praeter omnium opinionem 
evenisse crederet. Haec Cornelius Mepos et Va- 
lerius Maximus narrant. Livius et Augustas 
Caesar, perlatam ad filium Afarcelli urnam 
et honorifice sepultas eius reliquias perhibent. 

Arrijav de , uc (lev oi rcepi Ylo- 

?A^iov ?.eyovatv, ovdi uixai evixtiaev, dXTi.' d)]r- 
rt^Toq dviip doxei diayeveaOai ge^pi ^xivimoq. 
i\uuq Se AifUot, K.aiaapi xai Nt'w«T/, xai rdv 
e?i.?i.i;vixuv §aai7.el Id,5a •xidisvopev , fixlaq ri- 
rdq xai rpovrdq vwd MapxeTJKov ruv avv Avri- 
fla ysviaOat . 

Hannibalem Marcellus, ut Polybius nar- 
rat, ne semel quidem vicit, sed invictus hic 
vir fuisse videtur usque ad Scipionem. A^os 
autem Livio, et Caesari , et Nepoti , et ex Grae- 
cis scriptoribus regi lubac credimus, aliquo- 
tiens Hannibalem a Marcello victum, et in 
fugam vcrsu77i esse- 

GAP. X. 


Cornelius Nepos, qui Divi Augusti princi- 
patu obiit, quum scriberet, turdos paulo an- 
te coeptos saginari, addidit ciconias magis 
placere, quam grues: quum haec nunc ales 
inter primas expetatur, illam vero nemo ve- 
lit tetigisse. Plin. 10. 28. 

Apud antiquos piscium nobilissimus ha- 
bitus acipenser, etc. Postea praecipuam au- 
ctoritatem fuisse lupo et asellis , Cornelius 
Nepos, et Laberius, poeta mimorum, tradi- 
dere. 9. 17. 

Magnitudo loto arbori, quae piro; quam- 
quam Nepos Cornelius brevem tradat, etc. 
Vinum quoque exprimitur illi, simile mulso, 
quod ultra denos dies negat durare idem Ne- 
pos; baccasque contusas cum alica ad cibos 
dobo condi. i 3 . 17. 

Scandula contectam fuisse Romam usque 
ad bellum Pyrrhi annis quadringentis LXX 
Cornelius Nepos auctor est. 16. 10. 

Cornelius Nepos tradit ante Sullae victo- 
riam duo tantum triclinia Romae fuisse ar- 
gentea. .^ 3 . II. 

Primus invenit lineas colorare, testa, ut 
ferunt, trita, Cleophantus Corinthius. Hunc, 
aut coilem nomine alium fuisse tradit Cor- 
nelius Nepos, sequutum in Italiam Dema- 
ratum, Tarquinii Prisci Romani regis pa- 
trem, fugientem a Corintho iniurias Cypseli 
tyranni. 35. 3. 

Primum Romae parietes crusta marmoris 
operuisse totius domus suae in Coelio monte 
Cornelius Nepos tradidit Mamurram, For- 
miis natum, equitem Romanum, praefectum 
fahrum C. Caesaris in Gallia, etc. Adiecit 
idem Nepos, eum primum totis aedibus nul- 
lam, nisi e marmore, columnam habuisse, 
omnes solidas e Carystio aut Lunensi. 36. 6. 

GAP. XI. 


Aedes Martis est in circo Flaminio archite- 
ctata ab Hermodoro Salaminio. 

Non amplius ter bibere Augustum solitum 
super coenam, in castris apud Mutinam, Cor- 
nelius Nepos tradit. 

In extrema Britanniae parte Memma , 
quam Cornelius etiam Annalium scriptor, 
narrat metallis plurimis copiosam, herbis fre- 
quentem , et his feraciorem omnibus , quia 
pecora magis, quam homines, alat. Lahi ve- 
ro per eam multa quam maxima relabique 
flumina, gemmas margaritasque volventia. 

CORNELIAE 

MATHI5 CRACCHORVM 
GAP. XII. 

D icis pulchrum es.se inimicos ulcisci . Ici 
nccjuc muius, neque pulchrius cuiquam, at- 
que esse mihi Tidetur; sed si liceat repuhli- 
ca salva ea persequi. Sed quatenus id fieri 
non potest , multo tempore , multisque par- 
tibus inimici nostri non peribunt; atque uti 
nunc sunt, erunt potius, cpiam respublica 
profligetur, atcpic pereat. 

Eadem alio loco. 

Verbis conceptis dcierarc ausim, praeter- 
quam qui Tiberium Gracchum necarunt, 
neminem inimicum tantum molestiae, tan- 
tumque Laboris, quantum te ob has res, mi- 
lii tradidisse; quem oportebat omnium eo- 

rum, quos ante habuerim liberos, partes eo- 
rum tolerare: atque curare, ut quam mini- 
mum sollicitudinis in senecta haberem, uti- 
que quaecunque ageres, ea velles maxime 
mihi placere: atque uti nefas haberes rerum 
maiorum adversum meam sententiam quid- 
quam facere . Praesertim mihi , cui parva 
pars vitae superest, ne id quidem tam breve 
spatium potest opitulari, quin et mihi ad- 
verseris, et rempublicarn profliges. Denique 
quae pausa erit? et quando desinet familia 
nostra insanire? et quando modus ei rei ha- 
beri poterit? et quando desinemus, cl ha- 
bentes, et praebentes, molestiis desistere? 
et quando perpudescet miscenda atque per- 
turbanda republica. Sed si omnino id fieri 
nori potest; ubi ego mortua ero, petito Tri- 
bunatum; post me facito, quod libebit, quum 
ego non sentiam. Vbi mortua ero, parentabis 
mihi, et invocabis Deum parentem. In eo 
tempore, non 'pudet te eorum Deum preces 
expetere , quos vivos atque praesentes , reli- 
ctos atque desertos habueris? Ne ille sinat 

lupiter, te ea perseverare, nec tibi tantam 
dementiam venire in animum; et si perseve- 
ras, vereor in omnem vitam tantum laboris 
culpa tua recipias, uti in nullo tempore tute 
tibi placere possis. 

